
LVCERNA ALADDINI 


PARS PRIMA. 


IXIT quondam in Seribus 1 paupercula vidua 
quae ad se, filiumque suum otiosum et inficetum* su- 
stendandum, gossypium* nere cogebatur. Nomen filii 
erat Aladdinus. Quodam die, quum hic in via lusita¬ 
bat, peregrinus aliquis ad eum accessit. 

“Puerule mi,” affatur eum peregrinus, “nonne 
pater tuus fuit Mustapha, sartor ille?” 


1 .Ser, -is, ex natione, rei regno Serum (Seres, -um) quod 
Yulgo Sina , in cois autem Sinenses, appellantur. Ab his tela 
bombycina sericum, -i, Testes inde facts serica, -orum, vo¬ 
cantur. Usu tamen venit Nomen Adiectivum sericeus, -a, -um, 
ac feminino genere serica, -m, adhibere, tela subaudita, ad de¬ 
signandum omne id quod e filis bombycinis fit, uti vestes muli¬ 
ebres, subuculs, mucinia, tibialia, focalia, aliaque idgenus. 

2. Inficetus , -a, -um, proprie significat hominem non fa¬ 
cetum, insulsum, ineptum, sine acumine mentis; sed latiori sen¬ 
su etiam hominem indolentem, segnem, inertem. 

3. Gossypium, -ii, est planta, qus genus lans gignit, 
quam Germani etiam lanam arboream appellant, ex qua plerum¬ 
que lana ovium immixta, tels fiunt, materia vestium albarum, 
quas ideo gossypinos vocamus, uti sunt linteamina, tegetes omnis 
generis, sabana, manutergia, subuculae, et sic deinceps. 

“Ita, fuit,” respondit Aladdimu, “sed ille i ara du- 
dum mortuus est” 

Hoc audito peregrinus Aladdinum amplexatus 
est. 

“Eheu!” inquit ille, “sero itaque veni Etenim 
ego frater sum patris tui, et ad visendum eum e lon¬ 
ginquo veni Morte eum abreptum esse aegre fero. 
Adi, obsecro, mi fili, matrem tuam; affer illi hanc 
crumenam 4 pecuniae; indica, sis, mihi ubi ipsa habi¬ 
tet, velisque ei nuntiare me visum eam adventurum.” 

Aladdinus cuncta haec perfecit. Mater sua ma¬ 
gnopere mirabatur pueri relata quum audivisset 
quod nesciebat ullum fratrem mariti sui in vivis esse; 
attamen quum pecuniam ab eo missam conspexisset 
iam nihil dubitavit eum Aladdini patruum esse, ita¬ 
que postridie coenam opiparam ei paravit. 

At vero, ut mox repertum est, peregrino illi cum 
Aladdino nulla omnino fuit agnatio, sed nequam erat 
magus Africanus, qui ope egebat alicuius ad compa¬ 
randos thesauros, quibus ipse potiri nequibat. 

Igitur magus venit ad coenam, deosculatus est 
viduam, vocavit eam fratriam, multaque munuscula 
ei donavit Quaesivit dein, quodnam opificium puer 
exerceret, quum vero puer pendente capite fassus es- 

1. Crumena, loculus, locellus, est plerumque ex co¬ 
rio, in qua pecuniam, praesertim chartaceam, in sacculis gerimus, 
si habemus. 

set se prorsus nullam artem exercere, magus spopon¬ 
dit se facturum ut puer in propria taberna instructa 
stabiliretur. Hoc proposito puerum novis indumentis 
donavit, eumque in urbem secum comitem, ad alios 
mercatores conveniendos, deduxit. Praeterea eum et¬ 
iam in suburbia adduxit, ut ibidem pulcherrimos hor¬ 
tos cerneret, ac pedetentim eum procul ab urbe ab¬ 
duxit. 

Denique in vallem, mediocres inter montes syl- 
vestres patentem pervenerunt, ubi magus ephebum 
sic allocutus est: 

"Modo non longius procedemus, sed hic tibi ali 
quid miri ostendam. Interim age, quaere et collige 
aliquantum sarmenti, et ignem suscitemus.” 

Quum ignis accensus erat, magus aliquid suffi¬ 
menti superiniecit. Ater inde fumus exoriebatur; 
tum aliquot verba ignota mussitat; terra tremere in¬ 
cipit, ad pedes suos magno hiatu panditur, lapidem¬ 
que planum, cum annulo aereo in medio revelat 
Aladdinum pavor ita perculit ut aufugere ten- 
taret; sed magus apprehensum eum verberavit. 

“Hic manebis,” inclamat eum magus. “Sub eo 
lapide ingens thesaurus celatur, dimidium cuius, si 
mihi obtemperaveris, tuum erit. Prehende itaque an¬ 
nutam, lapidemque subleva!” 

Aladdin dicto obsecutus tremens, ac, sublato la- 

pide, ecce exigua ianua sub oculos cecidit, tribus aut 
quatuor gradibus ad eam deorsum ducentibus. 

“Descende eo,” mandat magus, “ibique reperies 
tres aulas spatiosas, plenas ollarum, auro argentoque 
referctarum. Nihil horum attrectaveris, alioquin ex¬ 
templo morieris, sed transi ad hortum, pone aulam 
tertiam, ascendesque quinque gradus ad fastigium 
ducentes. Illic, in cavatura, invenies lucernam arden¬ 
tem. Restingue sis eam, mihique affer. Licebit tibi in 
horto fructus legere, si velis, sed nihil aliud sustu¬ 
leris.” 

His dictis Aladdino annulum praebuit, quem fa¬ 
scinum contra omnia mala esse dixit. 

Aladdinus igitur per gradus decurrit in cavum, 
fadtque singula quae magus iussit. Lucernam tollit. 
Quandoquidem vero cunctae arbores in horto omnis 
generis fructuum pellucidorum ac multorum colo¬ 
rum gravatae erant, Aladdinus sinum sui indumenti 
ii& complet Tunc quidem id nesciebat, cuncti tamen 
hi fructus lapides erant pretiosi. 

Ad ingressum cavi interea magus morae impa¬ 
tiens eum praestolabatur. 

“Patrue mi,” invocat eum Aladdinus, “iuva me 
ascendere. 

“Porrige sis mihi prius lucernam,” iubet magus. 

“Id facere nequeo,” respondet Aladdinus, “gnt* 

vatus enim his fructibus sum. Primum iuva me ascen¬ 
dere, tum lucernam tibi dedam.” 

“Haud ita,” refert magus, “prius lucernam.” 

Sed Aladdinus lucernam usque eo e manu mit¬ 
tere recusavit, donec ipse e cavo excessisset. Magus 
ob id in ingentem furorem est raptus. Itaque plus 
suffimenti in ignem iedt; terra super cavum claudi¬ 
tur, Aladdino usque in cavo — ad pereundum capto. 

Puer biduum ibi clausus, sine dbo ac potu tem¬ 
pus exegit, morte ei imminente, unde magnopere sol¬ 
licitus plexis manibus orare coepit. Quum hoc fadt, 
casu annulum, quem magus digito eius indiderat, al¬ 
tera manu affricuit. Subito, cum ingenti stupore 
Aladdini, mirae magnitudinis genius, turpissimo vul¬ 
tu, ex terra exsurgit. 

“Fare, quid tibi vis?” imperat genius, “praesto 
adsum ad obsequendum ut servus tuus, atque servus 
cuiuscunque, qui annulum hunc in digito gerat; ego 
caeterique servi annuli.” 

Aladdinus iam in tantis angustiis versatus, ab 
immani genio plane nihil sibi timendum putavit, id¬ 
circo sic eum appellat: 

“Quisquis tu denique sis, velis me, si modo pos¬ 
sis, ex hoc loco liberare.” 

Haud prius verba protulit, quam iam se etiam 
extra montem esse sensit, ipso in eo loco, in quem 
magus eum primo deduxerat Hinc celerrime quam 

poterat, domum se contulit, ac tum, inedia exhaustus, 
ante ostium suae matris exinanitus obdormivit. 

Vidua gaudio reperti filioli sui magnopere erat 
affecta, atque simul ac filiolus ad se redivit, eum, mo¬ 
do quo poterat, cibavit, qui matri postmodum omnia 
mira quae expertus erat ad singula narravit Lucer¬ 
nam gemmasque cunctas secum attulit, sed mater 
Aladdini, ut et ipse, lapides pretiosos in numero tan¬ 
tum vitri colorati habuerunt, nec lucerna videbatur 
ipsis magni pretii. 

Postridie nullum in domo erat alimentum, pro¬ 
inde mater Aladdini statuit ad vendendam telam, 
quam e gossypio texerat, prodire, sed Aladdinus, 

“Contine modo, mater,” inquit, “tuam telam in 
posterum diem: potius ego prodibo ut lucernam, 
quam heri mecum tuleram, vendam.” 

Mater Aladdini lucernam protulit, et quoniam ea 
sordida erat, tersitare eam coepit, ut tanto carius ea¬ 
dem vendi posset. Ut vero eam arena fricans mun¬ 
dabat, horrendus quidam genius subito comparuit. 

“Fare, quid tibi vis?” quaerit genius. “Praesto 
adsum ad obsequendum ut servus tuus, atque ser¬ 
vus cuiuscunque, qui eam lucernam in manu ha¬ 
beat; ego, caeterique servi lucernae.” 

Mater Aladdini adeo perterrita est, ut intermo¬ 
reretur, sed Aladdinus lucernam arripuit, atque cla¬ 
mavit: 

“Esurio; ferto mihi cibum.” 

Genius ex oculis confestim evanuit, sed fere nui* 
1& mori redivit cum magna lance argentea, duode* 
nisque argenteis patinis, omni genere delicatorum ci¬ 
borum plenis, item pastis panum, lagenis vini, scy¬ 
phisque argenteis. Cuncta haec in mensam collocavit, 
quo facto e conspectu evanuit. 

Aladdinus materque, quam primum haec ad se 
rediverat, dapibus his famem suam affatim expleve¬ 
runt, et satis etiam fuit reliqui in diem posterum. De- 
inde Aladdinus vasa cibaria argentea vendidit, pro¬ 
ventu autem iterum cibum praestinavit 

Hunc in modum plures annos victitarunt, evo¬ 
cando genium quum egestate premebantur, dapibus 
per eum allatis epulati, vasisque in quibus eae allatae 
erant postmodum identidem venditis. Dein, quodam 
die, qaum casu Aladdinus in urbem ivisset, contigit 
ut filiam Sultani regiam, Badrulbuduram, quodam 
puncto temporis, quum ipsa velum e vultu sublevas- 
set, conspicatus esset, eamque extemplo adamavisset. 

Domum redux se subito tam quietum ac medita¬ 
bundum praebuit, ut mater ab eo, quid rei esset, sci¬ 
scitaretur. Aladdinus respondit ei: 

“Mater mea, venustissimam filiam regiam Ba¬ 
drulbuduram Sultani adeo deperii, ut sine ea ne vive¬ 
re quidem possem; adibis itaque Sultanum, illamque 
mihi in uxorem expetes.” 

Mater Aladdini risit. “Num oblitus es,” denique 
mater eum admonet, “patrem tuum nihil nisi sarto¬ 
rem pauperrimum fuisse? An nescis Sultanum pre¬ 
tiosissima dona exspectaturum? Quidnam tu, mi fili, 
quod donare possis habes? Filiam Sultani tibi in uxo¬ 
rem ego nullo modo expetere possum.” 

Attamen Aladdinus perseverat. Monet matrem 
fructus curiosos, quos olim secum tulerat, haud aliud 
quam gemmas, et maximi quidem pretii, esse, quoniam 
ex eo tempore satis cum gemmariis in urbe versatum 
ab iis pretium gemmarum se edoctum esse; proinde 
instabat, ut mater eas Sultano offerret, et filiam eius 
sibi in uxorem deposceret 

Tandem, ut animum eius conciliaret vidua pro¬ 
divit. Gemmas in vas myrrhinum imposuit, mappulfi 
eas obtexit, et sic instructa adversus regiam Sultani 
profecta est Ibidem in praestolatorio, cum aliis mul¬ 
tis, diu exspectavit; nemo tamen eam allocutus est, 
proin domum reversa est, sed alias iterum redivit. De 
die in diem idem semper fiebat, tamen, denique, Sul- 
tanus percontabatur quae illa anus esset, quae cum 
suo manipulo identidem eodem loco stare soleret, 
quidque sibi vellet. Aulici itaque eam coram produ¬ 
xerunt, quae dein se ante Sultanum in genua proie- 
dt, gemmas in donum obtulit, verbisque tremulis 
flagitavit, utrum filio Aladdino filiam regiam in uxo¬ 
rem impetrare liceret. 

Sultanus aspexit lapides, quippe qui gemmas tan¬ 
ti pretii viderat nunquam. 

“Quam praeclarae! Quam pulchrae 1” mirabundus 
exclamat Sultanus, unde ad summum ducem suum 
conversus, sciscitabatur utrum is non aequum existi¬ 
maret, ut manus Regiae Filiae ei traderetur, qui eam 
tanto pretio aestimaret 

Quaestio summum ducem admodum confudit, 
quoniam Regiam Filiam suo ipsius filio desponsari 
concupiverat. 

“Mi Domine,” respondit ille, “dona ista, profecto 
dignissima sunt, verumtamen largire tres menses an¬ 
tequam rem dirimas.” 

“Placet,” ait Sultanus, sed quum lapides pretio¬ 
sos retinere vellet sibi, matri Aladdini sic respondit: 
“Nuntia filio tuo, propositum suum mihi acceptabile 
esse, verumtamen filiam meam locare ante trime- 
strum me nequire. Post id temporis spatium ad me 
revertere.” 

Igitur mater Aladdini laeta domum regressa est, 
filius autem accepto nuntio summo gaudio afficie¬ 
batur. 

Factum est post duos menses, ut vidua merca¬ 
tum prodivisset. Vias magnd hominum caterva qua- 
quaversum scatere repent, omnemque frequentiam 
certe aliqu£ re delectari. Causam percontata repent 
Regiam Filiam Badrulbuduram mox filio summi du- 

cis napturam esse. Domum reversa, nova nuntiat 
Aladdino, hic tamen loco omnem spem relinquendi, 
ut ipsa putabat, respondit: “Id nunquam fiet!” qui¬ 
bus dictis ad proferendam lucernam discessit 

Genio prodeunte, narravit ei quid evenisset Re¬ 
giamque Filiam, atque filium summi duds ad se ad¬ 
duci iussit. Genius iussa facit, arteque magica utrum¬ 
que in domum Aladdini defert. Uterque ingenti ti¬ 
more afficiebatur, atque quamvis Aladdinus Regiam 
Filiam his verbis solatus esset “Nolli timere, colen- 
dissima Filia Regis, omnino enim in tuto es!” ipsa 
eum vix audivit quidem. 

Quod vero ad filium summi ducis attinet, Alad¬ 
dinus demandavit genio ut eum usque in diem poste¬ 
rum e medio tolleret, postea vero et Regiam Filiam, 
et ducis filium in palatium restitueret. 

Itaque post haec pericla insolita filius summi du¬ 
cis minus cupiebat Regiam Filiam Badrulbuduram 
ducere, et haec ei nubere, proinde sponsalia dirempta 
sunt omnesque lautitiae finem acceperunt. 

Aladdinus tum ad finem usque tertii mensis tem¬ 
pus sibi sumpsit, ac tum demum matrem in regiam 
Sultani, ad promissum in memoriam regis revocan¬ 
dum misit. Sultanus aspectabat viduam, perquam 
misere indutam; haud enim videbatur Sultano credi¬ 
bile ut filius istiusmodi mulieris dignus fieri posset 
socius suae filiae, sed nec promissum violare se dignum 

censebat Denique leges commentus est, quibus ab 
Aladdino satisfieri non posse existimabat. 

“Nuntia ergo filio,” fatur denique Sultanus, “si 
ipse filiam meam in uxorem ducere velit quadragin¬ 
ta scutellas aureas eiusdem generis gemmis plenas, 
quas antea mihi tuleras, submittat; oportebit quam¬ 
que scutellam a nigro servo portari, unumquemque 
horum vidssim a iuvene venusto, albo servo duci; 
hos autem omnes magnifico ornatu indutos esse opor¬ 
tebit Tunc demum, nec prius, filiam meam ei in uxo¬ 
rem dabo.” 

Vidua domum reversa, haec Aladdino narravit, 
monuitque eum ut omne consilium ducendae Regiae 
Filiae deponeret. 

“Non sic,” respondit Aladdinus; “quin et plus 
paratus essem facere quam haec, ad conciliandum 
Regiae Fliae animum,” quibus dictis suam lucernam 
protulit 

Quum itaque genius comparuisset, docuit eum 
quid in votis haberet hic se proclinavit, Aladdinum- 
que certiorem fecit omnia ita futura ut iussisset 
Haud multo post idem ad se revertit cum quadra¬ 
ginta servis nigris, singuli cum largis scutellis aureis, 
quarum quaeque ad oram usque plena erat margari¬ 
tis, adamantibus, carbunculis, smaragdisque, cum ve¬ 
nustis quadraginta servis albis, quorum quisque ma¬ 
gnifico ornatu indutus erat. Hi omnes domum hor- 



14 


LUCERNA ALADDINI 


tumque Aladdini su& turbd compleverunt, et quum 
mater domum redivisset, stupens tantam hominum 
frequentiam domum suam stipare mirata est 

“Mea mater," sic fatur Aladdinus, “vide, amabo, 
ut dona mea ad Sultanum deferas, antequam Consi* 
lium Regium dimittatur," et confestim servos in or¬ 
dine prodire iussit — ut quemque album unus niger, 
scutellam gemmarum ferens sequeretur, quorum ul¬ 
timum mater pedibus sequebatur. 

Incolae pagi in viam tale agmen visum caterva- 
tim prodiverunt, atque adeo ipse Sultanus tanto spe¬ 
ctaculo, item celeritate Aladdini in suis desideriis ex¬ 
plendis ita fuit affectus, ut viduae diceret: 

“I, mea mulier bona, nuntiaque filio tuo, me, ad 
se pansis brachiis excipiendum, omnino esse para¬ 
tum.” 

Mater cum grato nuntio domum properavit Nun¬ 
tio audito, Aladdinus extemplo evocavit genium lu¬ 
cernae, docuitque eum se admodum cupere lavari, et 
ad sistendum se in aula praeparari. Genius confestim 
rapuit eum in lavacrum marmoreum aquae aromati¬ 
cae plenum, ac, post balneum, loco sui indumenti 
synthesin reperit sibi paratam vestium atque oma- 
tfis, quibus similia ipse vidit nunquam. Ac, praeter 
cuncta haec, genius equum quoque ei attulit nobilis¬ 
simum, item viginti servos, totidem servas, quae ma¬ 
tris indigentiis inservirent, denique etiam viginti mar- 

supia 1 aureorum. Sic instructus Aladdinus ad confe¬ 
rendum se in regiam iter ingreditur. Inter eundum 
servi sui pugnos aureorum in mediam multitudinem 
iactarunt, se circumfluentem. Sultanus libens eum 
excepit, et in honorem eius magnas epulas apparari 
iussit; verumtamen quum de pacto connubii ageba¬ 
tur litteris mandando, Aladdinus sic fatus est: 

“Mi clementissime Rex, connubium usque eo de¬ 
ferendum arbitror, dum in usum Regis Filis aedes 
fieri curem. Velis mihi fundum largiri haud procul a 
tua regia.” 

“Sume, mi fili, fundum pro tuo arbitrio, ubicun¬ 
que velis,” respondit Sultanus. 

Vix domum pervenit Aladdinus, genium lucer- 
ns statim arcessivit. 

“Mi genie,” inquit Aladdinus, “fac aedifices pala¬ 
tium e materie rarissima ac pretiosissima, Regifi Filifi 
di gnum. Delineationem arbitrio tuo relinquam; sed 
in contignatione palatii suprema aulam exstruere ve¬ 
lis cum tholo atque quatuor frontibus aequalibus; lo¬ 
co laterum, parietes e clavis sunto altematim aureis 
et argenteis, sunto autem ibi sex fenestrae, in quibus 
clathra adamantibus atque smaragdis decora sunto.” 

Antequam Aladdinus mandata de singularibus 

5. Marsupium , -ii, est sacculos, saepe sericeos, cum an- 
nolo hoc et illuc mobili, qui sacculum alterutrim occludit; in eo 
nummos aureos et argenteos gerunt 

aedificandi palatii impertivit, iam advesperascere coe¬ 
pit Postridie, primd luce genios ad Aladdinum rediit. 

“Mi Domine, palatium finitam est,” inquit “Ve¬ 
ni, inspice, videque utrum tibi placeat” 

Aladdinus protinus surrexit secutusque eum est 
Nec ipse, nec quisquam mortalium tale palatium un¬ 
quam conspexit Genius Aladdinum per cuncta con¬ 
clavia perduxit in quibus servi quisque pro sua di¬ 
gnitate munereque indutus, parati adstabant Exhi¬ 
buit item ei serarium in quo magna copia auri argen¬ 
tique apparata erat In stabulis generosi equi praesto 
stabant; in cameris autem penuariis omnis generis 
alimenti abundantia omnium usui coacervata erat 
“Genie mi,” ait illi Aladdinus, “cuncta haec mira 
sunt, ad perfectionem; unum tantum deest, stragu¬ 
lum holosericum, per quod Regia Filia e palatio pa¬ 
tris in suum perambulare possit” 

Puncto temporis stragulum suo loco stratum 
comparuit, quo facto, genius Aladdinum domum su¬ 
am rapuit priusquam ostia regiae Sultani adaperta 
essent. 

Postquam Sultanus surrexit relatumque ei est 
palatium novum — tale palatium — paratum esse, 
stupebat Vespere itaque eiusdem diei Aladdinus at¬ 
que Regia Filia matrimonio iuncti sunt 



PARS ALTERA. 

Aladdinvs, suaque uxor, in palatio splen¬ 
didissimo per plures annos felicem duxerunt vitam. 
Interea in Africa magus nequam, qui invitus fuerat 
auctor bonae fortunae Aladdini, artem suam usque 
exercebat. Utique ipse existimabat Aladdinum in ca¬ 
vo interivisse; aliquo tamen die sibi in mentem venit 
consilium fata Aladdini pro certo explorandi. Hoc 
itaque proposito cistellam quam habebat, adhibitd 
arena, in horoscopium effecit Magno stupore inde 
reperit Aladdinum ex cavo effugisse, et nunc vitam 
magnificam, omni honore ac dignitate affluentem du¬ 
cere, eumque Regiam Filiam duxisse. 

“Illum igitur filium sartoris necesse est secretum 
lucerne invenisse,” ait secum magus. Itaque sine 
mora equo ephippium imponit, profectusque est ca¬ 
put 8 Serum versus. 

Eo quum venerat, sciscitatus cuncta qus de 

6. Caput, -itis, n., est urbs summa, regia, urbs capitalia 
cuiusque gentis* 

Aladdino scire cuperet, reperit, veluti de palatio, de 
Regia Filia Badrulbudura; praeterea etiam audivit 
Aladdinum octo dierum spatio venatum domo disces¬ 
sisse. 

Proximum itaque facto necessarium erat indaga¬ 
re ubi lucerna esset. Id vero magus ope cistellae suae 
arenaceae exploravit lucernam in palatio esse. Quam- 
obrem prodivit praestinavitque duodenas nitidas lu¬ 
cernas cupreas, quas in corbe positas per vias obam¬ 
bulans, ac praesertim ante palatium se sistens, venum 
offerebat sic clamitans: 

“Quis volet antiquas lucernas cum novis emu¬ 
tare?” 

Pueri eum circumcursabant, eumque deridebant, 
atque cuncti eum audientes, hominem insanire puta¬ 
verunt ; magus tamen eos flocci faciebat. 

“Quis volet antiquas lucernas cum novis emuta¬ 
re?” identidem clamitabat' toties praeterambulando 
palatium, ut denique ipsa Regia Filia percontaretur, 
quis clamor is esset. Una ancillarum sciscitatum prod¬ 
ivit, quae ridens reversa retulit quendam dementem 
lucernas novas in emutationem erga antiquas of¬ 
ferre. 

Alia mulier hoc audito, “Regia Filia,” inquit, 
“ecce in eo pegmate est quaedam lucerna antiqua. 
Cuiuscunque ea sit, certe libenter accipiet in eius lo- 

cum novam; experiamur utrum iste novam eius loco 
nobis revera dare velit 

Regia Filia iocum dignata, mittit ancillam cum 
lucerna, quam et magus erga novam perlibenter emu¬ 
tavit quod satis novit in tali tantaque Aladdini pala¬ 
tio haud duas lucernas antiquas reperiri posse. Hoc 
perfecto, magus se e medio cito sustulit, lucernis no¬ 
vis in angiportu quodam abiectis, antiqud autem in 
anu suo diligenter abditd, in agrum solitarium seces¬ 
sit. Hic sine mora genium lucernae evocavit. 

“Fare, quid tibi vis?” quaerit genius. “Praesto ad¬ 
sum ad tibi obsequendum ut servus tuus, atque ser¬ 
vus cuiuscunque qui eam lucernam in manu habeat; 
ego caeterique lucemae servi.” 

“Fac transvehas palatium, quod hac in urbe aedi¬ 
ficaveras, ima cum incolis eius in certum locum in 
Africa,” respondit magus. 

Vix magus fatus erat, et iam palatium Regiaque 
Filia abrepta sunt Postridie, quum Sultanus surrexit, 
ingenti stupore animadvertit nullum palatium sibi e 
regione esse — praeter coelum prorsus nihil vide¬ 
batur. 

Utique ingens undique erat consternatio. Abs¬ 
que mora milites missi sunt qui Aladdinum, qui ve¬ 
natum profectus erat, exquirerent et caperent. Sul¬ 
tanus, quoniam suspicabatur Aladdinum in rapiendo 
suo ipsius palatio, Regiaque Filia Badrulbudura, esse 

implicitum, statuit eum obtruncari; at incolae urbis 
Aladdinum dilexerunt, et quum palatio Sultani impe¬ 
tum, carnifici autem mortem minitarentur, Sultanus 
veniam se Aladdino ea lege daturum spopondit, ut 
ipse Regiam Filiam Badrulbuduram, intra quadragin¬ 
ta dies reperturus esset. 

Quod vero ad Aladdinum attinet, is prae dolore 
paene extra se raptus est. Profectus itaque est ad 
uxorem longe lateque quaerendam, sed utique incas¬ 
sum, non enim reperit eam. Denique adeo pendens 
animi factus est, ut se aquis mergendum statueret. 
Quum vero fidus esset Mohammedanus, primum pre¬ 
ces recitare constituit, et hoc consilio in amnem de¬ 
scendit, ut manus vultumque lavaret, et sic, secun¬ 
dum ritum se ad mortem praepararet At ripa amnis 
erat praeceps, Aladdinus caespitavit, ac nisi scopulo, 
qui vix binis pedibus supra aquam e saxis promine¬ 
bat pedem illisisset, certe in amnem procidisset. Ut 
proinde deorsum lapsabat, hoc scopulo exceptus se 
sustentabat, ac, bon& su£ fortunfi, annulus, sibi a ma¬ 
go datus, et usque in digito gestus, saxo affricabatur. 
Eodem puncto temporis genius annuli comparuit 

“Fare, quid tibi vis?” quaerit genius. “Praesto ad¬ 
sum ad tibi obsequendum ut servus tuus, atque ser¬ 
vus cuiuscunque, qui hunc annulum in digito gerat; 
ego, caeterique servi annuli.” 

Comparitione hac improvisa beatus, Aladdinus 
respondit: 

“Mi genie, serva meam vitam iterum, me ad lo¬ 
cum transvehendo ubi palatium meum situm sit; aut 
vero revehendo palatium meum in locum ubi antea 
stetit” 

“Alteram propositi partem,” respondit genius, 
“ego perficere nequeo, quod ego servus annuli tan¬ 
tum sum; ut palatium revehatur, servum lucernae 
teiubere oportebit; sed quaesitum alterum perficere 
possum.” 

Nec mora. Aladdinus eodem fere momento tem¬ 
poris se ante palatium suum stantem reperit. Tunc 
nox erat, prohinc Aladdinus sub arbore procumbens 
pernoctavit sed postero die, prima luce, sub fene 
stris conclavis Regiae Filiae obambulare coepit si quo 
casu ipsa se animadverteret. Eius servorum aliquis 
demum herum agnovit. Regia Filia, quum novis iucun- 
dis vix fidem praestaret ipsa denique prospectavit 
maritumque agnovit. Ostium illi confestim apertum 
est, eoque ingresso, Aladdinus et uxor, prae gaudio 
ac felicitate lacrymabundi, iterum iterumque se am¬ 
plexati sunt 

Dein sic fatur Aladdinus: ‘Tui ipsius meique 
gratia. Regia Filia, dic mihi, obsecro, quo devenit lu¬ 
cerna illa antiqua, quam, priusquam venatam iveram, 
in pegmate aulae reliqui?” 

“Eheu,” respondit illa, “perquam vereor ne ea 
nostri infortunii fons et origio fuerit, meque in causa 
esse.” His dictis, narravit marito quemadmodum an¬ 
tiquam lucernam erga novam emutavisset, et quem¬ 
admodum postridie se cum palatio in Africam abre¬ 
ptam reperisset, atque eum, qui sua arte magica se 
transvexisset, ipsum eundem esse, qui lucernam emu¬ 
tasse t, et etiam famulum aliquem illum agnovisse. 

“Iam scio,” inquit Aladdinus, “Regia Filia, quis 
proditor is fuerit. Dic mihi modo ubinam lucernam 
conditam habuerit?” 

“In sinu suo,” respondit Regia Filia, “ipse enim 
me quotidie visum venit, ac semel tamquam tropae¬ 
um mihi etiam exhibuit. Ego quidem vix vel verbum 
ei respondeo, tamen ipse frequentare non desinit; 
suppliciter me exorare solet ut tui obliviscar, seque 
maritum agnoscam.” 

Aladdinus igitur rem secum deliberandam susce¬ 
pit, modumque ad liberandam Regiam Filiam com¬ 
mentus est, quem et uxori patefecit. Mutato igitur 
rustici vestitu in urbem proficiscitur, atque in apo¬ 
theca midicamentum quoddam praestinat Inde in 
palatium reversus, Regiam Filiam subornat, ut ipsa 
optimis induta vestibus magum exciperet, seque ma¬ 
xime affabilem erga eum praeberet. Dein pulveres, 
quos praestinaverat maxime mortiferos, cyatho indi¬ 
dit, quem Regia Filia vino erat expletura, atque quum 

und ccenaturi essent, nam Regiae Filiae erat illum hoc 
proposito ad coenam invitare, atque cyathum venena¬ 
tum ipsa erat illi porrectura. 

Regia Filia cuncta haec ad amussim perfecit: 
blandiebatur mago, eique arridenti cyathum venena¬ 
tum porrexit Is cyathum hausit, statimque retror¬ 
sum concidit Extemplo Aladdinus intrat rogatque 
Regiam Filiam ut pro praesenti in proprium conclave 
se recipiat, quod quum ipsa fecisset, ipse lucernam 
mortuo mago adimit, geniumque lucernae confestim 
evocat. 

“Velis, mi genie,” ait illi Aladdinus, “nos omnes 
cum palatio in Seres, locumque pristinum palatii re¬ 
stituere.” 

Dictum et factum, et ita quidem, ut praeter le¬ 
nem quassationem in sublevando demittendoque pa¬ 
latio, nihil quidquam incommodi percepissent. 

Igitur Aladdinus Regiaque Filia, tandem aliquan¬ 
do iterum in propria patria und ccenaverunt. Postero 
mane, ubi Sultanus, ut erat sui moris, tristis e fene¬ 
stris suis prospectabat, cum summo stupore videt pa¬ 
latium, quod iam pridem direptum erat, iterum loco 
suo solito stare. Quum denique eo transivisset, et in¬ 
gressus palatium in eo suam filiam reperisset, tanto 
gaudio fuit affectus, ut filiam suam atque Aladdinum 
iterum iterumque amplexatus esset, et in eorum ho¬ 
norem magnum convivium parari iussisset. 

Magus ille Africanus habebat fratrem se natu 
minorem, sed aeque versutum atque nequam quam 
fuit ipse. Quum hic, ope sui horoscopii rescivisset 
fratrem suum maiorem natu a quodam homine ple* 
beiae originis, marito cuiusdam Regiae Filiae in Seri¬ 
bus interemptum esse, ad mortem eius ulciscendam 
sine mora iter eo suscepit. In caput itaque Serum 
proficiscitur, ubi quum pervenit, reperit Aladdinum 
eum fuisse, qui fratrem suum veneno peremisset. 

Dum hic magus in diversorio quietem capiebat, 
e sermonibus circum se loquentium audivit quandam 
sagam memorari, nomine Fatimam, quae et miracula 
edere, dolorem capitis quorumdam curare consuevis¬ 
set. Ipse protinus de diro aliquo flagitio cogitare 
coepit. 

Circa mediam noctem igitur cellam Fatimae adiit. 
Hanc in matta dormientem offendit, capite parieti 
applicito, eamque protinus suscitat, pugione pectori 
eius collimato. 

Misella Fatima oculos aperit, visisque homine 
atque pugione, magnopere est conterrita. 

“Clames modo, et ego te protinus compungam,” 
alloquitur eam magus. “Nihil volo nisi tuam stolam 
atque ut vultum meum in similitudinem tui vultfis 
subornes.” 

Fatima igitur tremens exsurgit, et indumentum 
cum mago commutat. Deinde vultum magi cer- 

ussd , 1 et aliqui lymphi 2 dealbat, caputque capilla¬ 
mento* adornat, quo finito, speculum illi praebet, un¬ 
de ipse cernere possit, quam sui sit similis. Tum sce¬ 
lestissimus magus Fatimam pugione perfodit, ac pri¬ 
ma luce e cella prorepit, quasi ipse sit Fatima, saga, 
atque turba eum circumfluit, benedictionem eius fla¬ 
gitans. 

Haec Fatima ementita, dolori capitis mederi si¬ 
mulans saepius constitit, ac, denique in compitum, 
ante palatium Aladdini, pervenit. Regia Filia Badrul- 
budura, ubi turbam conspicata est, quaesivit e do¬ 
mesticis quid rei illic gereretur, et quum audivisset 
sagam Fatimam turbam ciere, misit qui eam invita¬ 
ret, ut sibi benediceret. 

Intromissa Fatima accessit, atque Regia Filia, 
quae natura su& piissima erat, existimavitque magum 
sagam esse, eum ad manendum invitavit. Pseudo- 
Fatima invitationem accepit, quod utique tempus pre¬ 
cum instabat Prandere cum Regia Filia recusavit, 
quod ipse solo pane, paucisque fructibus vesceretur; 


7. Cerussa , -oe, est carbonatum plumbum, est pigmentum 
album, quo mulierculse vultum solent fucare; Romanis mulieribus 
gratissimum. 

8. Lympha , ex Graeco nympha, significat proprie 

aquam puram et limpidam fontium ac rivulorum; sed in latiori 
sensu, medici adhibent de qualibet liquida concoctione, quod et 
Romanis medicis aquam subcutaneam in hominibus et animali¬ 
bus significare solebat. 

9. Capillamentum , -i, sunt capilli, sive crines falsi, coma 
adulterina, quales actores sccenici, atque plurimi calvi gestant. 

sed finito prandio ad eam reversa est, quum Regia 
Filia quaerebat ab eo, quid sibi de aula grandi vide¬ 
retur. 

Fatima caput erexit. “Certe aula, ut mihi qui¬ 
dem videtur, magnifica est,” respondit saga fucata, 
nec nisi ima re amplius indiget. 

“Una re?” quaerit Regia Filia, “et quaenam ea 
res est? Equidem ego semper existimabam aulam ex 
omni numero perfectam esse.” 

“Res unica quae deest,” ait Fatima, “pace tua di¬ 
xerim, o Regia Filia, est ovum rori, quod ex tholo 
deberet suspendi.” 

“Ecquid est ovum rori?” quaerit Regia Filia. 

“Ovum id est avis cuiusdam ingentis, quae Mon¬ 
tes Caucasios incolit,” respondit Fatima. 

Quum denique Aladdinus e venatione rediit. Re¬ 
gia Filia docuit eum se ovum rori, quod ex tholo sus¬ 
penderetur, comparatum habere velle. Aladdinus 
confestim promisit id se obtenturum. Hoc ergo consi¬ 
lio sine mora evocat genium lucernae. 

“Genie mi,” affatur eum Aladdinus, ovum rori 
optarem comparare, quod in aula penderet” 

Vix hoc fatus est, quum genius ingentem edidit 
boatum, ita ut palatium totum nutaret. 

“Scelerate!” vagit genius, “necdumne satis tibi 
praestiti? Num vis ulterius ut ipsum meum dominum 
in aula tua suspendam? Pro bona tua fortuna non 

tu es auctor huius propositi. Scito ergo eum, qui 
hanc rem postulat, fratrem esse magi Africani, esse- 
que eum domi tuse, sub specie Fatinue delitescentem 
sagse. Porro, consilium eius esse te trucidare: tibi 
itaque cave.” 

His dictis genius evanuit 
Aladdinus tum primum audivit Fatimam domi 
suae latitare. Protinus itaque conclave petivit Regite 
Filiae, ibique se ex capite laborare conquestus est. 
Regia Filia Fatimam illico acciri iubet, ut ei medere¬ 
tur. Fatima appropinquabat ad eum cum pugione in 
cingulo abdito, sed Aladdinus rem animadvertit ac 
manu, quae pugionem tenebat arrepta, magum in 
corde transfixit. 

“0, mi marite, quid fecisti?” clamat Regia Filia. 
“Sagam sanctam interfecisti.” 

“Mea uxor,” respondet Aladdinus, “fratrem in¬ 
terfeci magi Africani. Iste homo scelestissimus misel¬ 
lam Fatimam trucidavit se eius vestibus subornavit 
et ad me occidendum huc venit” 

Sic denique est Aladdinus a persecutionibus du¬ 
orum magorum liberatus. Deinceps ipse atque Regia 
Filia Badrulbudura multos annos beati feliciter un& 
vixerunt, ac denique, Sultano vitii functo, Aladdinus 
post eum regnavit. 


FINIS. 

FVIT QVONDAM Vir, qui connubium semel 
iterumque est expertus. Uxor posterior erat superba 
molesta et inhumana. Habebat autem ipsa duas filias 
aeque difficiles, quae pariter cum ipsa taetricae 1 erant 
Vir autem, vicissim, ex priori uxore habebat fili¬ 
am, quae moribus mitis, proba atque amabilis erat 
Noverca hanc propter eius mores probatos, unde cul¬ 
pae propriarum filiarum tanto magis dignosci pote¬ 
rant, odio prosecuta est. Nec fuit ipsa diu nupta, an¬ 
tequam suam erga hanc puellam prodidit aversionem. 
Ex laboribus domesticis huic solebat durissimos de¬ 
mandare ; huius erat vasa cibaria lavare, constratum 
lixivio 2 3 * defricare, cubiculaque sororum purgare. Ipsa 
puella in subteglino 8 pernoctare consuevit in pulvi- 


1. Tmtricus , -a, -um, morosas, rixabundus; qui altercari, 
iurgari, litigare solet 

2. Lixivium , -ii, est liquidam e percoctis, elixatis cineri¬ 
bus obtentum; sapo, smegma liquidum. 

3. Subtigfinum , -i, est nabitaculum, cubiculum, synoeci¬ 

um, sub tegulis tecti domus. 

nari stramineo cubans; sed sorores conclavibus su¬ 
perbiebant elegantissimis, in lectis molliter stratis, 
speculisque instructis, in quibus se a vertice capitis 
ad talos usque spectare poterant 

At vero misella privigna 4 cuncta haec humili 
aequoque ferebat animo, munia sibi attributa pro vi¬ 
ribus persolvere consuevit, nec patri unquam con¬ 
queri Moris ei erat persolutis suis muneribus in an¬ 
gulo camini, in medio cinerum ac titionum considere, 
quamobrem sorores suae eam nomine Cinisculae, per 
contumeliam, vocitare solebant. 

Verum tamen Ciniscula, in medio cinerum, sordi¬ 
dis induta veteramentis, 6 duabus sororibus suis, licet 
sumptuoso apparatu vestium ornatis, oppido* erat 
pulchrior. 

Tempus interea labebatur. Quodam denique die 
evenit ut filius regis ballistia 7 institueret, ad quae 
omnes regni optimates, proceres atque universam no¬ 
bilitatem invitavit. Sorores quoque Cinisculae invita¬ 
tionem sortitae sunt, unde ineffabile gaudium perce¬ 
perunt. Quapropter summa in animis earum quaestio 
exoriebatur, diuque deliberanda, quo denique modo 

4. Est puella, que non suam matrem, sed adventitiam, no¬ 
vercam habet, patris secundam uxorem. 

5. Veter amenta, •orum , vestes antique, trite, sordide. 

6. Multo, longe pulchrior. 

7. Ballistia , -orum, occasio ballandi , saltandi, choreas 
agendi. 

comae suae concinnarentur, quibusque munditiis 8 se 
adornarent. Haec omnia utique praenuntia erant au¬ 
gendorum Cinisculae laborum. Eius enim erat illarum 
indusia, 9 albaque cuncta lavare, amylo 10 tingere, ac 
ferro laevigare, atque insuper, puella ita erat genero¬ 
sa ac liberalis, ut et comas earum se concinnaturam 
ultro offerret, quod artem cosmetarum 11 longe melius 
quam illae callebat 

Sorores suae novercales per biduum inedia se ma¬ 
cerarunt, lumbos arcte coangustarunt, ut eo gracilio¬ 
res esse viderentur; atque, tandem, quum ille dies 
illuxit, Ciniscula in induendo atque adornando eas, 
omnibus suis munditiis, crinibusque concinnandis ipsa 
omnis fuit. Post haec omnia Ciniscula domi relicta, 
pilentum 19 earum e longinquo prospectavit, ac tunc 
denique consedit, flereque coepit. At, interim quem 


8. Munditia , -arum, indumenta muliebria, ornatus, te- 
nuiaria. 

9 . Indusium, -ii, vestis lintea mulierum intima, ut subu¬ 
cula sunt virorum. 

10. Amylum, -i, est pulvis, vel farina, qua si aqua dilu¬ 
atur, linteaque illi intingantur, serescentia, sive sicca, lintea ri¬ 
gida efficit, uti sunt collaria. 

11. Cosmeta, -a, est puella, ancilla, aut quacunque alia 
mulier, qua capillos mulierum lavat, perungit, defricat, calami- 
strat, concinnat. 

12. Cuniculus levis, rheda. 

existimas intro venisse, quam matrinam 1 * — matrina 
autem Cinisculae dia u erat! 

“Eia, Ciniscula,” affatur eam matrina, “quidnam 
rei est?” 

“Optarem,” refert Ciniscula, “o, ita vellem —!” 
Sic affecta erat ut amare fleret, nec sententiam finire 
valeret. 

“A, in ballistiis Principis participare volebas!” 
matrina explebat. 

“Sic profecto!” suspirans respondit Ciniscula. 


13. Ex instituto Christiano patrimis et matrina secundi 
parentes, nempe, spirituales, quippe qui sponsores sunt pro in¬ 
fante baptisando. 

14. Dia, est Diva, Dea. Uti e fabulis poeterum tam Ro¬ 
manorum quam Graecorum palam est. Deos Deasque vitis rebus¬ 
que humanis se ingessisse, viros mulieresque in animalia, arbo¬ 
res, saxa, aquas immutasse, unde et mulieres magica exercentes 
Divas fuisse; quas etiam propter sagacitatem sagas appellarunt. 
Sagae tamen vel strigae ordinariae senes mulieres esse credebantur, 
quae cum daemonibus in foedere vixissent. Divae autem erant entia 
prorsus per se. Ex gestis harum miris, utique fictis tamen vulgo cre¬ 
ditis, fabularum multitudo enata est, praesertim in Perside, unde 
Arabes Orientales, in ChaliphatuBagdad, in Africam, inde in Hispa¬ 
niam invexerunt, quae inde per Franciam et Italiam in universum 
Christianorum orbem diffusae sunt. Latini has Divas Fatum, 
Fata, vocaverunt, unde et Fata Morgana, quod vocabulum in 
Francia, in F6e depravatum est, artem autem F6e fi-Sriam (uti 
infantariam, cavalllriam, sitiliSriam) vocare consueverunt» 
quo vocabulo male intellecto, Angli f&Srias (fairy) ipsas mulieres 
appellarunt. Prohinc sincerum vocabulum Romanum retinendum, 
fabulosas has mulierculas Dias, ac Divas, fabulas autem istius 
generis Fabulas Divales appellandas censui. 

"Recte quidem, et si te probam praestiteris, etiam 
participabis,” pollicetur matrina. "Curre modo in hor¬ 
tum, affertoque mihi peponem.” 15 

Excurrit itaque ipsa in hortum, optimumque 
quam reperire poterat peponem comparavit — tam¬ 
etsi haud clarum ipsi erat, quemadmodum pepo ad 
ballistia visenda sibi usui esse posset — eumque ma- 
trinae suae ante pedes posuit. Dia eum proscidit, in¬ 
testina evulsit, cdrticem autem sua virga contrecta¬ 
vit. Pepo eodem temporis momento in auream rhe- 
dam conversus est. 

Dehinc dia matrina inspectabat muscipulam, re- 
peritque in ea sex vivos mures. Tum Cinisculam paul- 
lulum aperire muscipulam iussit, et ut musculi illinc 
singillatim evadebant, virgd sua singulos contrecta¬ 
vit, quo facto, singuli in generosos equos mutati sunt, 
sicque factum est ut sex splendidi canastri 18 equi ma¬ 
culati ad vehendam peponeam rhedam praesto ad- 
starent. 

"Nunc autem,” prosequitur dia matrina, "ege¬ 
mus aliquo auriga.” 

"Ibo visum,” ait Ciniscula, “utrum in altera mu* 


15. P&po, -nis f (et e, et o brevia), est fructus terrae, na- 
sciturque in hortis et agris ex viti, humi serpenti, ex genere cu¬ 
curbitarum, ut mdlones et cucfimeres. 

16. Quod incipit canescere, canus fieri, non omnino canus; 
color fere murinus, sive ciner&ceus; equus non candidus, vel albus, 
nec furvus, sed in medio. 

scipula glis captus non at. Si est, mutabis eum in 
aurigam.” 

“Placet,” respondit dia matrina, “curredum et 
vide” 

Ciniscula cum muscipula redit, tribus magnis gli¬ 
ribus in ea. Glirium imus erat bene barbatus; matri¬ 
na eum virgd attrectavit, qui protinus in robustum 
versus est aurigam, largis utrimque mystadbus, 17 
quibus similes vix usquam videris. 

Dia porro sic prosequebatur: 

“Prodi iterum in hortum, affertoque mihi illas 
sex lacertas, 18 quas pone nasiternam 1 * reperies.” 

Ciniscula fecit quod iussa est, attulit eas, quas 
matrina in sex pedisequos mutavit; singuli synthesi 10 
flavo-viridi erant induti, qui omnes in posticum rhe- 
dae podium subsilierunt. 

“Isto denique modo ad ballistia veheris,” doce¬ 
bat eam matrina. “Nonne tute mihi admodum obstri¬ 
ctam sentis?” 


17. Barba superioris labii. 

18. Lacerta , parvulum animal quadrupes, in similitu. 
dinem crocodili, sed in terra, non in aqua vivit, coloris viridis, 
alioquin innocuum. 

19. Nasiterna, est vas, nostris temporibus aeneum, an¬ 
tiquitus figulinum, sive testaceum, quo aqua ad rigandum plan¬ 
tas comportari solet. 

20. Synthesis , -is, f., Romanis indumentum fuit formale 
certis personis ac locis accommodatum; sed nostrum aevum id iam 
dudum de vestimento formali, uniformi, usurpat. 

“Ita profecto; his tamen veteramentis me eo con¬ 
ferre nequeo,” refert Ciniscula. 

At dia nihil nisi contrectare debebat trita eius 
indumenta, quum, ecce, ea in stolam auro argento¬ 
que textam versa sunt, gemmis pretiosis fulgentem. 
Dehinc ipsa nitidissimas soleas vitreas, quibus pul¬ 
chriores nunquam visae sunt, Cinisculae tradidit, eam- 
que sic adornatam rhedam conscendere iussit. 

“Verum tamen,” monebat matrina, “dabis operam 
ut aulam ballistiorum ante mediam noctem relinquas» 
efi enim hor& futurum est ut rheda tua in peponem, 
equi in mures, pedisequus in lacertam, auriga in gli¬ 
rem, tuus autem ornatus iterum m priora vetera- 
menta convertantur.” 

Ciniscula matrinae sus grata spopondit se ante 
mediam noctem rite reversuram, ac dein gaudio et 
felicitate tumens palatium versus discessit tolutim* 1 
vecta. 

Quum Regio Filio” nuntiatum esset quandam 


21. Equi quum maxime currunt, quadrupedare dicuntur; 
quum moderatius, currere; quum denique lentius, iolutim dicun¬ 
tur ferri. 

22. Romani filios regum atque imperatorum nullis vocabulis 
distinxerunt. Per nomen principis , tam patres et matres, quam 
filios ac filias seque intellexerunt. Medio tantum ASvo inceperunt 
ex titulo Princeps Iuventutis, ipsius Octaviani Augusti, succes¬ 
sorumque, non adeo Latine, quam linguis derivatis, filios prind- 
pum prinSj prinseps , prinsipissas, foeminio genere, dictitare, uti 

Regiam Filiam advenisse, quam nemo cognovisset, is 
ipse eam intrantem excepit. Hic eam inde a rheda in 
aulam induxit ballistiorum; quo quum ea pervenit, 
summo silentio cuncti praesentes perculsi sunt, quod 
nemo eorum in omni sua vita puellam tantae pulchri* 
tudinis viderat. Qui tunc saltabant, continuo cessa¬ 
runt; qui fidibus canebant, extemplo conticuerunt, 
oculis eorum in modo intrantem haerentibus, ac leni 
murmure oborto cuncti susurrarunt: 

“Ehem, quam ipsa amabilis est!” 

Rex adeo ipse, aetate provectior, oculos ab ea 
avertere nequibat. Ex diutissimo tempore — susur¬ 
rabat Reginae — se tam formosam venustamque vir¬ 
ginem non vidisse. 

Cunctae matronae mirantes aspectabant eius sto¬ 
lam, calthulam, tunicam, totumque muliebre orna¬ 
mentum, ab invicem sciscitantes, utrum sutrices* 3 re¬ 
pe riri possent, quae indumenta his similia conficere 
valerent. Regius Filius eam ad editissimum locum 
adduxit, petivitque ab ea ut primas secum choreas 


abbatissas, pro abbate. At haec non sunt Latine dicta, ideo eis uti 
supersedeo, vocoque filios regum regios filios, filias autem regias 
filias; sed lingua Ecclesiastica Abbatissam, tamquam terminum 
technicum non abnuo. 

23. Sutrix -icis , est mulier quae suit, hoc est, quae indumen¬ 
ta muliebria conficit; at sutor, masculino genere, non vestes ex 
panno, sed calceos suit, confector autem vestium virilium sartor 

agere vellet, quae quidem tantfi eleganti^ ballabat, ut 
novam omnium admirationem ad se raperet. 

Ad ccenam Regius Filius ita mersus erat Cini- 
sculam contemplando, ut plane nihil delitiarum, quae 
dapinabantur, 24 attrectaret. Quod ad Cinisculam atti¬ 
net, ipsa solerter dabat operam ut prope sorores suas 
accumberet, et his complura exquisitorum fructuum 
genera, a Regio Filio sibi oblata vicissim praeberet; 
atque insuper tam benignam et humanam se erga 
eas praestitit, quae quidem admodum mirabantur, 
quoniam ne suspicari quidem valebant quae ea esset. 

Denique ut ibi discumbebant, Ciniscula animad¬ 
vertit horologium undecimam cum dodrante 15 sona¬ 
re. Itaque protinus surrexit, proclinans se convivis 
commendavit, atque se ex medio sustulit. Redux raa- 
trinam domi offendit praestolantem. Postquam ei gra¬ 
tias egit, certiorem eam fecit se etiam alias eodem 
ire in votis habere, quod Regius Filius se in proximam 
quoque vesperam ad choreas invitavit. Dum interea 
matrinae suae cuncta quae, et quemadmodum illic ge¬ 
sta erant, ex ordine narrat, ecce duae sorores pulsant 
ostium, quod Ciniscula iis aperuit. 

“Vos quidem nimium moratae estis,” affatur eas 


24. Dapino, -aro, -vt, -tum, dapes, sive cibos,mensae ap¬ 
pono. 

25. Dodram, 4is, m., est tertius quadrans, 

Ciniscula oscitans, oculosque fricans, acsi modo ex¬ 
pergefacta esset. 

“A, si modo tu ballistiis interfuisses,” respondit 
una sororum, “certo scio tute non tam somnolentam 
praebuisses. O mnium enim puellarum regiarum, quae 
uspiam reperiri possent, pulcherrima ibi intererat; 
ipsa sese erga nos maxime affabilem officiosamque 
praebuit, nosque nonnullorum fructuum maxime deli¬ 
catorum participes reddidit” 

“Itane, revera?” quaerit Ciniscula. “Et quodnam 
ei erat nomen?” 

“Atqui hoc ipsum est, quod nemo nostrum no¬ 
vit,” referunt sorores, “quamvis Regius Filius nescio 
quo praemio secretum redemisset.” 

“Quam vellem Olam venustam virginem videre!” 
fatur denique. “Numne velles mihi unum indumen¬ 
torum tuorum commodare, mea soror, ut et ego bal¬ 
listiis interesse eamque cernere possim?” 

“Quid? commodare tibi, vescula 98 oneraria, in¬ 
dumentum meum!" regerit soror. “Non equidem 
iEdepol!” 

Utique id prorsus erat responsum quod Ciniscula 
a sorore exspectabat; quin etiam ineptum fuisset si 
illa sibi suum indumentum commodasset, nam postea 

26. Vesculus, -a, -um, est idem ac vetusculos, addito tamen 
ulteriori sensu parvitudinis, exilitatis, maeroris et macilentis, est- 
que contumeliosum. 

quam sorores proximo vespere ad ballistia profectae 
sunt, Ciniscula quoque, etiam multo ornatior quam 
antea, eas mox secuta est. 

Regius Filius eam magna cum voluptate excepit, 
nec ab ea per totum tempus separari sivit, multis 
verbis lepidis blanditiisque eam prosequebatur, Cini¬ 
scula autem societate Regii Filii adeo delectabatur, ut 
moniti matrinae suae, ne ultra mediam noctem super¬ 
stitaret, plane memor non esset. Horologium itaque 
iam horam duodecimam pulsare coepit, antequam Ci¬ 
niscula undecimam esse cognovisset. Itaque confestim 
in pedes consiliit, et ex aula celerrime quam poterat 
effugit, damae currenti haud dissimilis. Regius Filius 
insequitur, at perperam, eam consequi non pote¬ 
rat. At Ciniscula inter currendum alteram solearum 
vitrearum abierit quam inventam Regius Filius 
sustulit 

Denique Ciniscula domum anhela pervenit abs¬ 
que rheda aut pedisequo, suisque veteramentis indu¬ 
ta. Omnis suus ornatus evanuit ac praeter pusillam 
soleam vitream prorsus nihil ex omni sua magnificen¬ 
tia erat reliqui. 

Interea in palatio a vigilibus diligenter disquisi- 
tum est utrum quis Regiam Filiam praeterire vidis¬ 
set; hi tamen responderunt nullam aliam mulierem 
se animadvertisse quam pannosam quandam puellam 
rusticam. 



42 


CINISCULA 


Quum sorores domum reverterunt, Ciniscula sci¬ 
scitabatur ab iis utram tantundem delectamenti quan¬ 
tum antea ibidem percepissent, atque utram mira iDa 
Regia Filia iterum interfuisset. Hae retulerunt eam 
quoque interfuisse, narraruntque quemadmodum me¬ 
dia nocte, und suarum solearum vitrearum deiectfi, 
profugisset Praeterea etiam docuerant Cinisculam 
Regium Filium soleam iDam vitream sustulisse, ac 
multum et diu eam demiratum esse. Denique subiun- 
xerunt, Regium Filium pulchram illam et ignotam 
puellam, quae soleam amiserat ane dubitatione de¬ 
perire. 

Nec in ea re erraverant Etenim mox post a prae¬ 
conibus quaquaversum tubarum clangore proclama¬ 
tum est Regio Filio in votis esse eam puellam, cuius 
in pedes pusilla solea vitrea quadraret connubio sibi 
iungere. 

Hoc audito, quaeque puella coepit soleam vitream 
tentare — prius quidem filiae prindpum, ducum, tum 
aliae puellae aulicae. At cuncta haec incassum, quoniam 
solea vitrea pedi nullius conveniebat. 

Successu temporis Regis praecones ad eam quo¬ 
que domum devenerunt ubi Ciniscula habitabat 
Quaeque sororum eius pro viribus tentabat pedem so¬ 
leae inserere, eam tamen inducere nullo pacto valu¬ 
erunt. 

Ciniscula testis eius conatfis, agnovit suam soleam. 

ac tandem sic fata est: “Sinite, quaeso, ut et ego ten- 
tem, siquo casu meo pedi conveniat.” Sorores adstan- 
tes deriserunt ac ludificaverunt eam. At nuntius, qui 
soleam tenebat, animadverteratque quam Ciniscula 
pulchra esset, docuit eas abi demandatum esse, ut 
cunctis puellis regni soleam tentandi aequam faculta¬ 
tem largiretur, proin puellam considere iussit Cini¬ 
scula pedem soleae vitreae prorsus sine omni labore in¬ 
gessit, eaque pedem ad amussim quadravit. 

“Va — va —” exclamant sorores attonitae. 

Quum vero Ciniscula alteram soleam e sacculo 
suo exprompsit, stuporis ac mirandi nullus erat finis. 
Atque dum usque stupefactae stabant, dia matrina 
intervenit Ipsa sua viigd nunc indumenta Cinisculae 
attrectavit et isto uno tactu effecit, ut indumenta 
puellae etiam in magnificentiora verterentur quam 
quae antea gesserat. 

Nunc demum sorores agnoverunt eam veluti 
ignotam illam virginem in ballistiis, quo facto sese ad 
pedes eius prostraverunt veniam eius efflagitantes ob 
cuncta quibus in eam per invidiam peccaverant 

Ciniscula brachiis propansis eas sublevavit et 
deosculata est cunctaque erga se minus generose di¬ 
cta et facta eis condonavit. 

Denique Cinisculam ad Regium Filium in pala¬ 
tium, indumentis divis indutam et adornatam deve¬ 
xerunt cui eadem etiam pulchrior quam antea vide- 

batur. Paucos dies post nuptias celebraverunt, qui* 
bus peractis, Ciniscula, quae tam proba erat quam ve* 
nusta, duas suas sorores in palatium, ad secum habi¬ 
tandum, invitavit, ac tandem singulas singulis proce¬ 
ribus aulae in matrimonio collocavit. 

FINIS. 

FVERVNT quondam rex et regina, qui quum 
liberorum orbi essent, ex ea re ingenti dolore afficieban¬ 
tur. Denique nata illis filiola est, ad quam baptizan¬ 
dam mira pompa regia apparabatur. Quotquot diae 
in regno reperiri poterant — fuerunt autem earum 
septem — in matrinas Regiae Filiolae accersebantur, 
ita ut si quaeque dia munuscula baptismalia, ut eius 
aevi consuetudo secum ferebat, ei contulisset, cunctis 
gratiis dotibusque animi ornata esset. 

Baptismate peracto, omnes qui intererant in re¬ 
giam convenerunt, ubi in honorem diarum magnificae 
epulae erant apparatae. In unoquoque accubitu pati¬ 
na 1 erat posita ex auro solida, item cochlear, culter 
ac fuscinula, ex auro purissimo, adamantibus atque 

1. Pdtina, se, est vas mensale testaceum, figulinum, myrrhi- 
num, argenteum, aut, ut hic fingitur, aureum, sphaericum ex quo 
cibos capimus, Jus, tusculum , sive sorbitionem ex profundiori 
patina cochleari haurimus; carnes , aut alia solida fuscinula de¬ 
tinemus, atque cultro carpimus, scindimus. 

carbunculis insitis decora. Ut vero discumbere coe¬ 
perant, senem diam conclave intrare animadverterunt 
quae ad convivium invitata non erat, quod turrim 
suam, quam incolebat, per quinquaginta annos non 
reliquerat, unde sive mortua, sive fascinata esse vul¬ 
go existimabatur. Rex quidem iussit accubitum ei 
protinus apparari, aurea tamen mensae supellex, ut 
reliquis, quod septem diabus totidem fieri iussae es¬ 
sent, ei praeponi non poterat. Vetula itaque dia se 
sperni existimabat, quamobrem secum minas mutire 
audiebatur. Quum has minas dia iuvenis ei vicina 
auribus excepisset, suspicata est futurum ut vetula 
saga 2 Regiae Filiolae aliquid infausti atque horridi do¬ 
ni loco infligere meditaretur, quamprimum a mensa 
discessum erat, clanculum secessit, seque pone aulae¬ 
um recondidit. Hoc autem ideo fecit, ut ipsa postre¬ 
ma in alloquendo sequi, et sic, siquid infausti a vetu¬ 
la striga patratum esset, ipsa, quoad posset, compen¬ 
saret ac damnum repararet. 


2. Saga, -m, striga, vetula, senex mulier. Paucis saeculis an¬ 
te quaedam mulierculae senes credebantur, ex foedere cum diabolis, 
ita sagaces esse (unde nomen), ut fata [praescirent, et ideo voca¬ 
bantur “fatidicae,” oculis fascinare, aegritudines infligere, potus 
amorosos ac venena miscere, verbis et incantationibus fluctus, 
terraemotus, incendia, pestilentiam inducere, et ad nocturnos con¬ 
ventus daemonum manubriis scoparum insidentes per aera convo¬ 
lare. Centenae harum misellarum mulierum ex ignaro et inscio 
fanatismo flammis, inspectante populo, combustae interiverunt 

Tempus interim venit quo quaeque dia ediceret 
quae munera ac dotes Regiae Filiolae singulae imperti¬ 
re vellent. Natu earum minima edixit ut infans inter 
omnes totius mundi puellas maxime amabilis evade¬ 
ret ; proxima, ut eadem omnium maxime ingeniosa 
ac vafra esset; tertia, ut ea in cunctis quae gestura 
esset, grati£ sine macula praeclareret; quarta ut ipsa 
saltatione omnes excelleret; quinta, ut ipsa cantu lu¬ 
sciniam adaequaret; denique sexta, ut eadem omni¬ 
bus instrumentis musicis pulsandis omnium doctissi¬ 
ma fieret. 

Tandem ad senem diam ventum est, quae capite 
magis ex succensione quam aetatis imbecillitate tre¬ 
mente, quod se neglectam existimabat, praenuntiabat 
futurum, ut Regia Filia unum digitorum fuso 1 laesu- 

3. Fusus, -i, est tigillum (lignum parvum), teres, in medio 
digiti minimi crassitie, inde autem ad ambas extremitates sensim 
in tenuitatem desinens, parvulo disculo prope ab inferiori fine. 
Netrix sedet iu scamno, super tenue ac planum tigillum cuius ex¬ 
tremitati, ad laevum netricis, infixa est colus, huic autem illigatum 
est pensum, sive manipulus c&nnabis, sive lini, ex quo netrix laeva 
manu licia deductat, cuius extremun fuso est alligatum, quem di¬ 
gitis versat, hic autem verticillo licia torquendo in filum torsitat, 
quod circa disculum fuso glomeratur. Hic fuit modus nendi ex 
omni antiquitate, donec rotaculum inventum est, quod pede im¬ 
pellitur, nec netrix fuso amplius eget. Proinde omnes delinea- 
tores errant quum netrices repraesentant fuso in manu, pede au¬ 
tem rotaculum agentes, quod haec duo sese mutuo excludunt, nec 
simul exsistere queunt. Puellula igitur regia poterat digitum vul¬ 
nerare fuso, non autem rotaculo, quod digitis prorsus nihil agit,, 
nisi licia ducit. 

ra, indeque moritura esset. Hoc effatum sagae univer¬ 
sos magno horrore perculit, nec quisquam eorum la- 
crymas cohibere potuit. Eodem ipso temporis mo¬ 
mento iuvenis dia ex suo pone aulaeum latibulo pro¬ 
diit, et haec verba protulit: “0 Rex, atque Regina, 
forti este animo, filia vestra non morietur. Fateor 
quidem me id, quod senex saga fecerat, omnino in¬ 
fectum reddere nequire; Regia enim Filia digitum 
suum fuso revera scarifabit, non tamen morietur; at¬ 
tamen ex vulnere in profundum consopietur somnum, 
nec ante centum annos inde expergiscet, quo tamen 
tempore exacto filius cuiusdam regis veniet, eamque 
expergefaciet.” 

Rex quidem immanem calamitatem a saga prae¬ 
nuntiatam, omni modo avertere conabatur evulgato 
decreto, nequis suorum subditorum in nendo fuso 
uteretur, aut etiam fusum in sua potestate haberet, 
et hoc sub poena capitis. 

Post exactos quinosdenos aut senosdenos annos, 
dum rex reginaque in villa sua ruri agebant, evenit, 
ut adolescentula Regia Filia quodam die totam re¬ 
giam percursaret, et postquam plurima cubicula per- 
errasset, tandem in quoddam cubiculum subtegli- 
num in summa turri intraret, ubi anus solitaria nen¬ 
do esset intenta, quse de edicto regio nunquam au¬ 
divisset, quo de usu fusi omnibus interdictum esset. 

“Heus, muliercula bona,” affatur eam puellula, 
“quidnam hic agitas?” 

“Neo, mea dilecta,” respondit anus, ignara quae 
puellula ea esset. 

“0 quam praeclarum est!” prosequitur Regia 
Filia. “Et quonam modo id agis? Sine ut ego quoque 
id tentem, utrum idem facere possim.” 

Sumit itaque fusum, sed quum hoc praeceps egis¬ 
set, minusque cauta — praeterea quidquid dia vatici¬ 
natur, necesse est evenire — digitum eo scarifat, pro- 
tinusque intermortua concidit. Anus admodum con¬ 
territa est, opemque clamitando flagitavit. Homines 
undique concurrunt, aliquis vultum eius aqu£ asper¬ 
git, alius vestes eius solvit, tertius manus eius pulsat, 
iterum alius tempora 4 5 * * eius aqufi ColoniacS 8 perfricat; 
cuncta incassum, permanet intermortua. 

Tum rex, auditis novis, in regiam celeriter redit, 
recordaturque dicti diarum, et quum intellexisset id 
quod dis dixissent necessario evenire, filiam in prae¬ 
stanti ssimum quod habebat in regia cubiculum deve¬ 
hi, et in lectum, lodicibus lectistemiisque auro et ar¬ 
gento acupictis constratum collocari iussit. Ipsa vero 


4. Tempus, -oris, n., duo latera capitis. 

5. Colonia Agrippina, modo C5ln, urbs est Germanis, a 

qua nomen traxit suaveolens quaedam aqua, vocaturque Aqua Co - 

loniaea . 

tam erat pulchra etiam dormiens, ut angelum eam 
crederes, color enim vividus et rosaceus vultum eius 
non reliquit, gens etenim eius roses, labella vero tam¬ 
quam coralia erant, palpebrae autem dauss quidem 
erant, eam tamen leniter spiritum ducere circumstan¬ 
tes clare audiebant, unde pro certo intellexerunt pu¬ 
ellam mortuam non esse. Rex itaque omnibus deman¬ 
davit ut filiam placide dormire sinerent usque ad ho¬ 
ram, qua sua sponte evigilatura esset 

Dia bona, qus vitam puelis pretio soporis cen¬ 
tum annorum servaverat, eo tempore quo infortuni¬ 
um Regiam Filiam supervenit, in regno Mataquins 
millia passum duodena dissito aberat. Attamen ipsa 
id a quodam pumilo intra bina momenta inaudivit, 
quippe qui cothurnos habebat septenum milliario- 
rum; hi enim erant cothurni, quibus quoque gressu 
septena milliaria, qui eos gereret, emetiri poterat. Dia 
igitur sese confestim itineri dedit, atque intra hors 
spatium igneo insidens plaustro, draconibus vecto, 
ante regiam constitit. Quum rex ei porrecta manu in 
descendendo de plaustro adstitisset, haec amicis ver¬ 
bis certiorem eum fecit se probare cuncta quae rex 
statuisset; verumtamen quum ipsa longe praevideret 
futura, monebat eum vetus istud palatium, quum 
filia experrectura esset, nimis fore solitarium; itaque 
operi se accinxit, sumpsit suam virgam, demptoque re¬ 
ge atque regina, unumquemque in palatio contrecta- 

vit: nutritias,* cubicularias 7 honorarias, ancillas, auli¬ 
cos, officiales, pincernas, 8 cocos, lixas, 9 cultrarios, 10 vi¬ 
giles, baiulos, 1 paedagogianos, 13 denique caculas. 18 
Quin, insuper, etiam equos in stabulis, equisones, 14 
et aurigas, perinde ac molossum 15 in area, ac, deni- 
quue, caniculum simum, 1 * qui in lecto Regiae Filiae 
dormire consuevit, singillatim contrectavit 

Simul atque hos omnes tetigerat, universi conso¬ 
piti sunt usque eo dormituri, donec domina ipsa evi¬ 
gilatura esset, eorumque ministeriis egeret Quin et 
ipsae varae 17 focales in culina, cum verubus, quibus 


6. Non sunt nutrices, sive nutriculae, quippe quae infantes 
nutriunt et curant, sed mulieres doctrina quadam imbutae, quae 
proles opulentiorum linguis peregrinis exercitant, docent, disciplina 
scholastica atque domesticis moribus civilioribus verbo et exemplo 
docent et educant. 

7. Matronae, quae honoris causa reginae adstant. 

8. Pincerna, se, m. i., qui mensae inservit. 

9. Lixa, -se, m., adiutores coci sic vocantur. 

10. Lanii, sive laniones, sunt mactatores animalium pro culi¬ 
na, aut etiam in usum publicum. 

11. Qui baiulant, sive portant onera. 

12. Adolescentuli nobiles ad servitium regis. 

13. Cacula, -se, m., servus ad personam. 

14. Stabularii servi sunt auriga, qui equos agit; proriga, 
adiutor eius puer; agdso, atque equiso, qui equos atque stabulum 
purgant, equos alunt, adaquant, necessariosque labores circa sta¬ 
bula perficiunt, equosque hamaxant. 

15. Genus magnorum canum. 

16. Simus, -a, -um, de eo dicitur qui obtuso naso est, un¬ 
de simii appellati sunt. 

17. Vara, est lignum bifissum, bifurcatum, tamquam 

perdices atque phasiani ad assandum erant infixi, 
consopiti sunt cum igne unii. Haec omnia puncto tem¬ 
poris evenerunt; divabus e nim agentibus, nihil tem¬ 
poris intercidit 

Tum rex atque regina, postquam dilectam suam 
prolem deosculati essent, quin filia sese commovisset 
regiam dereliquerunt mandatis in universum regnum 
dimissis, nequis omnino palatium appropinquaret 
Caeterum his mandatis opus haud erat namque intra 
quadrantem horae circum hortos lucumque tanta mul¬ 
titudo celsarum arborum atque humilium, tanta den¬ 
si tudo fruticum, dumeti, veprium atque spinarum ita 
inter se plexarum accrevit, ut nec homines, nec ferae 
eo penetrare possent ac profecto, ex tota regia, prae¬ 
terquam tecta turrium, et haec ex longinquo tantum, 
cerni posset Nec est plane dubitandum quin et hae 
cautelae opus diae essent et eo quidem consilio, ut dum 
Regia Filia dormiret, ab oculis curiosorum nihil ve¬ 
rendum haberet. 

Exactis demum annis centum, casu fortuito eve¬ 
nit ut filius cuiusdam regis tunc regnantis, ex diver¬ 
sa familia quam cuius puella dormiens erat soboles, 
iis in partibus venaretur. Conspectis turribus e vastis 


duo cornua; focalis, quod duc varae, una ex utraque parte foci, 
sive ignis, start solet, transversum quas veru, cum carne infixa 
collocatur versaturque super ignem ad carnem undique eque as- 

sylvis albicantibus, anquirebat ab accolis, quae eae res 
essent Rustici regionis ei narraverunt quae fando ab 
avis audiverunt. Eorum aliqui retulerunt vetustum 
illud esse castellum a spectris infestatum; aliis pla¬ 
cuit locum eum esse ubi cuncti eius regionis magi 
congregari, lauteque agere consuevissent. Maxime 
tamen vulgata opinio volebat monstrum quoddam 
anthropophagum 18 illic sedes fixas habere, quod omnes 
quos capere posset pueros, rapere, ac per otium de¬ 
vorare soleret. Monstrum illud persequi neminem pos¬ 
se aiebant, quod praeter illud ipsum densas sylvas ne¬ 
mo penetrare quiret 

Regius itaque adolescens nec quid, nec cui cre¬ 
deret scivit. Aliquis denique rusticus aetate prove¬ 
ctior haec narrabat adolescenti: “Celsissime Princeps, 
plus quam quinquaginta ab hinc annis audivi aliquem 
patri meo narrare, aliquam ibi latere Regiam Filiam, 
omnium in orbe terrarum pulcherrimam. Eam ibi 
centum annos dormiendo degere oportuisse, foreque 
ut aliquis Regius Filius eam post lapsum centesimi 
anni expergefacturus esset.” Auditis his Regius Iuve- 
nis animo admodum commotus est. Nihil enim dubi¬ 
tabat id sibi a fatis commissum, ut soporem puelis 
rumperet insuper et amore atque ambitione etiam 
accensus, continuo statuit experiri, utrum relata ve¬ 
ra essent. 

1. Anthrop6phaffU8 9 -i, carne humana vescens. 

Quamprimum gressus suos adversum sylvam di¬ 
rexerat, arbores procerae, perinde atque humiles, du¬ 
meta ac frutices, vepres atque sentes ante eum re¬ 
cesserunt, eique viam ultro patefecerunt. Itaque ce¬ 
leri gressu adversum castellum properabat, quod quasi 
per longum xystum 19 sese visui suo offerebat, quod 
quum assecutus esset, sine mora intravit, sed anim¬ 
advertit nullum suorum secutum esse, quod arbores 
ac dumeta pone se viam iterum occluserant. Ipse ta¬ 
men nihil dubitans progrediebatur; quisque enim 
Regius Iuvenis amore succensus fortissimus est. Igi¬ 
tur pervenit in aream internam, ubi quaeque viderat, 
facile cuique formidinem incutere poterant; profun¬ 
dissimum ibi vigebat silentium; circumquaque cor¬ 
pora hominum atque iumentorum conspiciebantur, 
quae cadaverum speciem referebant. Verumtamen de 
pustulosis nasis, rubicundisque genis baiulorum faci¬ 
le agnovit hos omnes dormire tantum; praeterea de 
poculis circa eos, e quibus poculis nec paucae guttae 
deerant vini, dto intellexit hos inter potandum somno 
oppressos fuisse. 

Inde praeterivit aream marmoribus stratam, 
ascendit gradus, ingressusque est cubiculum praesidii, 
ubi vigiles in ordine stabant, sclopeta* in humeris 
gerentes, cuncti stertentes. Plura dein conclavia pe- 

19. Xy$tu$ 9 -i, ordines arborum, cum ambulacro in medio. 

20. Arma iaculatoria igniaria. 

netrabat, in quibus viri aulici matronaeque, aliqui 
stantes, alii sedentes, omnes tamen somno capti visi 
sunt; tum intrabat cameram auratam, ubi aulaeis ex 
parte revulsis, in lecto aliquid, in omni mundo visu 
pulcherrimum conspexit: Regia Virgo, quae vix quin- 
decimum aut sedecimum aetatis annum agere videba* 
tur, iacebat, cuius effulgens pulchritudo prope coelesti 
splendore radiabat. 

Accessit proinde iuvenis non sine tremore omni¬ 
um artuum, affectusque mira delectatione atque ad¬ 
miratione, iuxta lectum ad genua procidit. Tum de¬ 
inde, quum tempus rumpendi fascini advenisset. Re¬ 
gia Virgo oculos adaperuit, visoque iuvene, eum sum¬ 
ma teneritudine, quam haud experiri solent qui pri¬ 
mum inter se conveniunt, sic affatur: 

“Tune is es, Regie Iuvenis? Ohe, quam diu a me 
exspectandum tute praestitisti!” 

Verbis his admodum delectatus, modo autem be¬ 
nigno atque amabili quo proferebantur etiam magis 
affectus, Regius Iuvenis haud scivit quemadmodum 
suum gaudium, animique grati sensum satis apte 
aperiret; tandem professus est se eam ips£ su6 pro- 
prifi viti chariorem habere. Cseterum iuvenis confu¬ 
sior erat quam Regia Virgo, quod nec mirum videri 
debet, quandoquidem pueli» per tempus licebat per¬ 
pendere quid iuveni dictura esset. Verosimile etenim 
est — quamvis historia id non referat — bonam diam 

longo isto somno ad suggerenda ei suavia somnia non 
defuisse. Ceterum quidquid fuerit certum est eos 
quaternas horas delectabili colloquio exegisse, neque 
etiam tunc vel dimidium earum omnium rerum quas 
alter alteri narrare cupiverat, penitus exhausisse. 

Interim iuxta cum Regia lilia omnes incolae pa* 
latii evigilaverunt. Hoc facto, singuli sua quaeque 
munia obire cogitabant, et, quoniam non omnes amo¬ 
re calebant, magna fame urgeri coeperunt. Domnae- 
dia 31 regiae, ipsa ut caeteri famelica, Regiae Filiae sine 
mora nuntiabat coenam paratam esse. Regius Iuvenis 
puellae, e lecto surgenti, adiumento aderat: ipsa uti¬ 
que omnino erat adornata, et hoc magnificentissimo 
modo, ipse tamen cavebat ne ei proderet indumenta 
sua speciem modi veterati, suae aviae, prae se ferre» 
cum collari rigido grandi ac striato circa collum. Id 
tamen nullam partem suae pulchritudinis detraxit 
Coenaculum grande, speculis undique refulgens intra¬ 
bant ibique coenaverunt pincernis regiis mensae in¬ 
servientibus, dum fides 22 atque buccinae antiquas, licet 
perquam dulces accinebant melodi as, centum annis a 
nemine auditas. Post coenam denique capellanus 28 
aulicus, in sacello regio, haud longd interposita mo¬ 
ra, eos vinculo matrimonii iunxit. 

21. Procuratrix, ad ministratrix domus. . 

22. Fidit, -ei, i., etiam significat chordas instrumentorum 
musicorum, et hinc ipsum quoque instrumentum musicum, pan¬ 
dura, numero plurali, propter quinque fides, fides vocatur, qum 
plectro perstringitur. 

23. Sacerdos aulicus. 


FINIS . 

FviT QVONDAM mercator opulentus, qui 
sex habebat filios totidemque filias. Opibus hic ita af¬ 
fluebat, ut quidquid liberi sui appetivissent, etiam 
obtinere possent. Filii sui candidis -quis auro lorica¬ 
tis in scholam equitabant, filis autem pupas 1 suas ve¬ 
sticulis gemmatis induere consueverunt. Venit tamen 
aliquando dies, quando nuntiatum ei erat, se omnem 
suam pecuniam perdidisse. Naves sus magna tempe¬ 
state afflictatae ac fractae sunt, earumque thesauri unh 
mersi in fundo maris iacebant. Unde futurum erat, 
ut aedes sus pulchrs hortique hastae 2 subiicerentur, 

1. Est imago lignea, aut e gypso, vel e qualibet materia, in 
similitudinem plerumque puellulae ficta, quam parvuls fGemellae 
vestibus induunt, in pectore fovent, atque ea tamquam proprio in¬ 
fante lusitant. 

2. Hasta subiicere , sive sub hasta vendere, est bona mo¬ 
bilia, aut immobilia, propter debita, publica auctione, licitatione , 
altissimum pretium offerenti vendere. Mos enim erat apud Roma¬ 
nos per praeconem hastam, sive lanceam, ante locum in terram 
defigere, sicque praetereuntes ad publicam auctionem invitare. 

nec ulla domus sibi, suaeque familias relinquenda es¬ 
set ubi vitam agerent, nisi casa humilis, quae in me¬ 
dia sylva ab oppido longe dissita, relinqueretur. 

Quum liberos haec nova docuisset, filii conaban¬ 
tur fortes se praebere, patremque certiorem fieri vo¬ 
lebant se paupertate nihil moveri, daturosque se ope¬ 
ram ut suis laboribus ei adiumento adessent; at filiae, 
ob necessitatem pulchra sua cubicula, vestes gem¬ 
masque linquendi acerba ciebant lamenta. Sola filia 
natu minima, non flebat. Imo, in casa, in mediis syl- 
vis recondita, vitam degere sibi etiam gratum fore 
putabat 

Filia, natu minima, inter omnes sex maxime ama¬ 
bilis erat; tantae ipsa erat pulchritudinis, ut nunquam 
aliud nisi Pulchritudo vocaretur. Quum in novam su¬ 
am casulam commigrarunt, ipsa operam ovibus da¬ 
bat, et etiam maximam partem laborum domestico¬ 
rum suscepit. Fratres sui dies singulos in agris labo¬ 
rando exegerunt, sed sorores vix quidquam praestite¬ 
runt, atque tempus loquelis triverunt, invicem nar- 
rendo quam optarent ut iterum opibus affluerent, su¬ 
isque quaeque votis potiretur. 

Aliquo tandem die ad mercatorem fam£ perla¬ 
tum est imam suarum navium, quam fractam ac mer¬ 
sam acceperat, salvam in portum pervenisse. Hinc 
fore sperabat ut magnam partem suae pecuniae recu¬ 
peraret, quocirca monuit suos liberos se, ad rem pe- 

nitus explorandam confestim iter in eum locum car¬ 
pturum. His secundis novis liberi omnes magnopere 
excitati, iam pro certo existimaverunt se in eundem 
locum opulentiae restitutum iri, quo antea fruerentur, 
ac praesertim filiae enixe ab eo flagitaverunt, ut re¬ 
dux, dona sibi referret. 

“Tam diu iam nihil ad gerendum habuimus, nisi 
pannos, 3 conqueritur adultissima. “Age, mi pater, 
ferto mihi indumentum quod reperies splendidissi¬ 
mum. Indumentum autem sit sericeum, arefis coele¬ 
stis instar, cunctis diversis coloribus tinctum.” 

“Mihi autem,” fatur altera, "gemmas ferto. Mo¬ 
nile 4 5 6 e carbunculis et sapphiris.” 

“Mihi vero,” rogat tertia, “ferto stolam* byssi¬ 
nam,” tela subsutam, 7 auro textam.” 


3. Praeter materiam vestiam, pannus , etiam laceras ac tri¬ 
tas vestes, ac frusta vestium abiecta et sordida, sive centones 
quoque significat, ut hic. 

4. Catenula aurea, in collo gesta; sed etiam alia eius gene¬ 
ris aurea ornamenta monile (- le 9 -ia, n.) appellantur. 

5. Stola , -as, proprie est pallium muliebre, uti palla ; est 
vestis ornata ac sumptuosa, gerebatur autem plerumque a matro¬ 
nis in publico, sed etiam ab aliis, certis occassionibus, uti a musi¬ 
cis; denique a sacerdotibus Des Isidis, qus Romae, sub Imperio 
statuis Des prslatis, magna selemnitate, processionibus, myste¬ 
riis, quibus secreto initiandi sacerdotes cultoresque erant, magnis 
sumptibus, magna pompa, rituque magnifico coli atque celebrari 
consuevit. 

6. Byssus, -i; ~um f -t, est tela linea, lintea, sed et gossy¬ 

pina optims sortis, uti sindon, valor tamen prssertim ex tingen- 

“Mihi feres pectinem aureum, gemmis variis con¬ 
situm, quem in coma geram,” petit quarta. 

“Fer mihi calceos, adamantibus insutis,” flagitat 
quinta. 

“Tu autem, Pulchritudo?” quaerit mercator, 
“Quidnam tibi afferam?” 

"Velis mihi rosam ferre,” respondit Pulchritudo. 

Sorores eam deriserunt “Va, rosam tibi expetis 
quum possis quamlibet rem ad arbitrium postulare!” 
exprobrarunt sorores. 

“At ego rosam tantum cupio habere,” refert 
Pulchritudo. “Nulla enim in horto nostro est” 

Mercator igitur abequitavit, ac post aliquot die¬ 
rum iter in portum pervenit Ei in portum advenien¬ 
ti relatum est suam navim a piratis impetitam atque 
compilatam 8 fuisse, nec ullam partem thesauri in na¬ 
vi relictam. ASque miser itaque erat nunc, quam an- 

do aestimabatur, nempe si fuerit bis tinctus, aut purpureus, coc¬ 
cineus, flammeus, croceus, clavatus, aut auro, vel argento in* 
textus. 

7. Hoc est, ut ei panno, vel bysso, alia tela subter, ab in¬ 
teriori, subsuatur, ut tegmen sit duplex, gravius, proinde calidius. 
Romae id non videtur universim in usu fuisse; nam secundum sta¬ 
tum civium ac tempora anni, indumenta erant adaptata, uti sa¬ 
gum, paludamentum, laena, gausapa, paenula, secundum aestatem, 
hyemen, sudum, pluviam alia et alia gererentur; ipsa adeo toga 
laciniis solebat tegi contra frigus ac pluviam; spissiora autem in¬ 
dumenta uno verbo pinguia appellabantur. 

8. Compilare , est spoliare, despoliare, exspoliare, uti latro¬ 
nes, perfractarii, praedones, piratae facere solent. 

tea. Attamen diutius ibidem morandum ea spe sta¬ 
tuit, ut aliquid certioris de piratis experiretur, siquo 
casu partem sum pecuniae recuperare posset; at vero 
quum post exactos aliquot menses nihil de ea re com- 
perisset, rebus infectis domum ei redeundum erat. 

Munusculorum, quae filiae ab eo flagitaverant, 
comparavit nullum; cuius rei conscientia animum 
suum admodum contristavit. Quin ne rosam quidem, 
quam Pulchritudo petiverat, comparare valebat, quod 
nunc iam tempus hibernum erat, et ideo nulla com¬ 
parari poterat Colles circumquaque nivibus uberri¬ 
mis erant obsessi, solique equitanti acerbissimum fri¬ 
gus erat perferendum. Nec itaque mirum si frigore 
atque inedia 9 fere confectus erat, quibus malis acces¬ 
sit mala fortuna, quod a via sua aberravit. Scilicet 
nives callem prorsus oblitterarunt, nec ullum exsta¬ 
bat indicium quo iter suum dirigere potuisset Iam 
postmeridiem erat, nec parum sollicitabatur ne nox 
illi superveniret, prius quam suffugium reperire pos¬ 
set. 

Iter suum paulisper prosecutus, ante se protinus 
vastum conspicatur xystum malorum 10 aurantium, 


9. Fame. 

10. Mala Aurantium, Linnaeo Citra Aurantium . Verum 
si fatear, hunc terminum technicum non intelligo. Ego, ex mea 
parte, hac mala auranHa voco, quod aurare, auram, sunt voca¬ 
bula Latina, proinde etiam aurantes, -tia; sed cur Genitivus Plu- 

floribus fructibusque onustarum, acsi media vigeret 
aestas. Prohinc sursum xystum equitat, moxque se in 
medio reperit pulcherrimi horti. Nullum hic vesti¬ 
gium cernebatur nivium, aut gelidi venti. Flores cir¬ 
cumquaque vigebant. Statuarum in horto nullus nu¬ 
merus. Hae ubique stabant, sub arboribus, in caespiti¬ 
bus, quaquaversum in lucis atque ambulacris. 

Medio in fundo palatium stabat. Mercator latos 
gradus lapideos a fronte palatii haud dubitabundus 
conscendit, penetratque ostia in fastigio graduum la¬ 
te propansa. Perambulat ambitus, pluraque concla¬ 
via, unum post alterum. Cuncta inania hiabant. Stre¬ 
pitum propriorum gressuum resonantem, ut ambula¬ 
bat, nec quidquam aliud audiebat. In uno cubiculo¬ 
rum conspicatur amplum grabatum. 

Quum frigore taedioque itineris admodum esset 
lassus, in grabatum paulisper decubuit. Vix unum 

ralis, et quid maiusculum A velit, ignoro. Nullum enim locum, 
nullam gentem eius nominis scio, quorum ea propria sint. Romanis, 
teste Plinio, mala haec ut Medica erant nota, quoniam ex M6dia 
originem duxerunt. Unum ergo super est quod coniici liceat, nem¬ 
pe imitatio per assonantiam verbo Arabico narandsh (sonus sibi¬ 
lus gratuitus) ex Persico, narang; ab Arabibus autem eodem fere 
sono sibilo Francis oranzsh, Anglis, denique orandz&h , cui qui¬ 
dem Auranftiim, si Germanico more efferatur ut Auranteium, La¬ 
tinum Aurantium, seque atque “aurantia,” assonaret. Et hoc credi* 
bile est, quoniam et principatus Aurania , eiusque incolae, vulgo 
Orandzsh appellantur, quamvis nullum soni sibili ibi sit vestigi¬ 
um. Ego tamen rectius censeo malum aurans , propter aureum 
colorem, atque aliquem sensum, quam nullum sensum. 

minutum oculos clauserat, iam altero obstupidus ape¬ 
ruit Ante enim se mensulam conspexit, coend maxi¬ 
me opipari constratam. Quum ipse decubuerat haec 
certe ibi non stetit nec ullo modo capere poterat qua 
ratione mensula coenaqua eo perferri poterant Ve- 
rumtamen quum fames eum urgeret, haud multum 
de ea re sibi meditandum duxit. Nulli itaque mori 
coenam absumpsit seque quieti tradidit. 

Iam erat mane quum evigilavit. Ientaculum in 
mensula ante grabatum iam erat dapinatum. Sumpto 
eo, conclavia palatii perambulare pergit. Cunctis in 
his nemini obviam factus est. Dehinc in hortum pro¬ 
divit Rosae circumquaque florebant, quasi media 
aestate. 

“Pulchritudo dumtaxat suum munusculum uti¬ 
que obtinebit,” mercator secum fatur, atque rosam, 
quam discernere poterat pulcherrimam protinus de¬ 
cerpit. 

Non ante hoc perfecit quam prope se terrifi¬ 
cum boatum audit. Digredi tentat, at ecce, immane 
monstrum adversum se appropinquans conspicit Fi¬ 
gura eius nulli erat similis bestiae quam unquam vi¬ 
dit namque proboscide elephanti, iubd leonind, squam- 
misque colubri, denique ungulis tigridis erat hor¬ 
ridum. 

Bestia se coram mercatore sistens, terribili voce 
sic eum adoritur: “Quidnam agis meis rosis?” 

Mercator respondere conabatur, tanto tamen ter¬ 
rore erat perculsus, ut dentes tantum sibi concute¬ 
rentur. 

“Scelio, ingratissime!” inclamat eum Bestia. 
“Cibo, suffugioque te excepi, noctem sub tectis meis 
exegisti, tu autem beneficia mea furto meorum flo¬ 
rum pensas. Morte es dignus, quam et statim op¬ 
petes.” 

Mercator se confestim in genua ante pedes mon¬ 
stri provolvit Tremens balbutiebat se rosam pro filia, 
natu minima, carpsisse, veniamque eius flagitabat. 

“Quidquid iusseris, libenter me facturum spon¬ 
deo,” orabat mercator, si modo vitae meae parcas.” 

“Mortem meruisti,” reboat Bestia, frendens den¬ 
tibus, “imam tamen legem statuam, tuae salutis. Si 
facere poteris ut una filiarum tuarum sua sponte huc 
veniat, sinam ut hinc salvus abeas. Licebit ut etiam 
hodie discedas. Post unum mensem exactum sive tu, 
sive una filiarum tuarum huc veniet in meam ditio¬ 
nem. Nihil tibi proderit effugium meditari. Si neuter 
vestrum huc venerit, familiam tuam totam extermi¬ 
nabo.” 

Mercator desperatus manus torsitabat. Non enim 
sibi videbatur ullam suarum filiarum in ditionem tam 
immanis monstri sua sponte venire votituram, nedum 
se eiusmodi proposito assensurum. 

“Nunc vero i,” tandem atur Bestia. ‘Ter me li- 

cebit ut rosam eam filiae tuae natu minimae tradas. 
Oblivisci tamen pretii, quod soluturus es, noli. Post 
mensem sive tu eris meus, sive vero ima tuarum fili¬ 
arum.” 

Sumpsit igitur rosam mercator tremulfi manu, et 
ex horto effugit In area interna invenit suum equum 
ephippio instructum, seque praestolantem. Equum il- 
Kco conscendit, et celerrime quam poterat abequita¬ 
vit De via prorsus nihil habebat compertum, sed 
equus instinctu innato viam praesagiebat, atque iam 
circa crepusculum ante casam suam se reperit. 

Audito sonitu ungularum equi, liberi sui obviam 
ei cucurrerunt. 

“Quinam, noster pater, res tibi successerunt?” 
quaeritabant filii. 

“Ubinam sunt nostra munuscula, patercule?” 
clamitabant filiae. 

“Unum tantum eorum habeo,” respondit merca¬ 
tor, “quod summo pretio redemi, maiori profecto quam 
soluturus fuissem, si cuncta praestinavissem,” quibus 
dictis ostentabat rosam quam Pulchritudo postula¬ 
verat. 

Liberi sui nullo pacto perspicere poterant quo¬ 
nam modo singulam rosam tanto pretio praestinavis¬ 
set; prohinc rogaverunt patrem ut causam rei expli¬ 
caret Totam igitur historiam narravit. Filiae suae in 
lacrymas solutae sunt, reprehendebantque patrem 

sciscitatae, quinam ipse tam crudelis esse potuisset, 
ut quamlibet earum requiri posse autumaret, ut do¬ 
mum immanis monstri adiret, etiamsi id sui servandi 
causa fieret. 

“Culpa Pulchritudinis id factum est,” inqui- 
bant illae. “Quare ipsa non postulavit rem quamdam 
ordinariam, ut nos fecimus?” 

“Si culpd mea id factum est,” denique respondit 
Pulchritudo, “ipsa me ad domum Bestiae conferam.” 

Pater, fratresque sui edixerunt se id non passu¬ 
ros, ipsa tamen secum ire statuit, atque nihil quod 
pater, fratresque dicere aut agere poterant, eam a 
proposito deterruit. 

Post mensem exactum Pulchritudo cum patre 
domo abequitavit, et quamvis metu omnis tremeret, 
id minime prodidit. Ut iam antea, equus mercatoris, 
etiamsi ipse non, viam probe novit, et hinc, paullo 
post solis occasum in locum pervenerunt. 

Xystus, totusque fundus luminibus refulgebant, 
quoniam cunctae statuae faculas gerebant. Verumta- 
men, ut antea, nullus mortalium videbatur locum in¬ 
colere. 

Ascendentes perambulabant resonantia cubicula, 
quae millenis candelis accensis summo splendore erant 
collustrata, donec ad illud venissent, in quo mercator 
ante mensem pemoctasset. Mensula ibidem stabat 
cum ccena pro duobus apparata. Pulchritudo formi- 

dine erat aegra; attamen quum liceret, et ex fame si¬ 
mul laboraret, ipsa, cum patre un&, famem suam af¬ 
fatim levavit 

Ccenam non ante finiverunt quam ingens boatus, 
saevior quam sive tauri, sive leonis, aulas palatii re¬ 
sonans percucurrit, quum denique Bestia coram appa¬ 
ruit. Pulchritudo brachiis paternis desperata se appli¬ 
cuit. Vix se prae terrore a corruendo continere valuit. 

“Haecne est filia quae huc sua sponte venit?” 
quaerit Bestia. “Ipsa mihi non videtur admodum 
velle.” 

Pulchritudo inde intellexit se non satis civilem 
praebuisse. Magno itaque conatu se a patre retraxit, 
seque in politiorem habitum erexit, etiamsi omnibus 
artubus tremeret. 

“Salvus sis, mi Here,” fatur igitur ipsa. 

“Haud expedit te ita me vocare,” ait Bestia. “Ego 
etenim Bestia sum, tu autem Pulchritudo. Satius est 
res propriis nominibus vocare. Propriane tua sponte 
huc venisti?” 

“Sic, sane, mea Bestia.” 

“Factum bene. Tu vero,” ait Bestia ad mercato¬ 
rem conversa, “cras domum ibis. In cubiculo conti¬ 
guo, ubi hanc noctem exiges, res quasdam reperies, 
quas licebit tibi tecum domum referre. Faustam tibi 
noctem! Vale!” 

His auditis mercator discessit, eosque solos reli- 

quit. In cubiculo attiguo mercator riscos reperit auri, 
gemmarumque plenos. 

“Numne hoc est quod mihi mecum domum re¬ 
ferre liceat?” exclamat mercator. “Ehem, sic tam eri¬ 
mus opulenti quam unquam antea fuimus! At hoc 
pretium tui est, Pulchritudo,” inquit lacrymis obortis. 

Pulchritudo eum solari conabatur, quamquam et 
ipsa angore omnis tenebatur. Reversa in suum cubi¬ 
culum, ne de Bestia somniaret, cubitum ire metuit. 
Verumtamen post aliquot horas sopore est oppressa, 
ac per quietem se in horto ambulare somniabat. In 
quodam ambulacro iuvenem, sumptuose vestitum, 
vultu venustissimo sibi obviam fieri videre sibi vide¬ 
batur. Is, manu eius sumpta, fatebatur se eam ama¬ 
re, flagitavitque ut se a carcere suo liberaret. Ipsa, 
vicissim, quaerebat quid iuvenis innuere vellet, at ille 
explicare nequibat, ac post haec ipsa evigilavit. Iam 
erat mane, proinde ipsa surrexit, seque induit. Dum 
haec agebat, somnium sibi continuo obversabatur ipsa 
mirante quid id portenderet, an utrum is iuvenis 
quidam esset, quem Bestia alicubi in caverna quadam 
palatii captivum teneret. 

Denique patri valedixit, qui interim riscos thesau¬ 
ris onustos, dorsis equorum plurium, qui ulteriora 
dona erant Bestiae, alligaverat, domum abequitavit. 
Tum Pulchritudo conclavia palatii circumambulando 
exploratum ivit. In singulis eorum aliquid pulchri at- 

que insoliti reperit, quo se oblectare ac ludere pote¬ 
rat Omnis generis libros fabularum imaginesque illic 
invenit, aeque ac musica instrumenta sua sponte me- 
lodias edentia, psittacos se alloquentes, aviculas cano¬ 
ras, sibi cantilantes. Offendit et simios atque simias, 
pedisequorum ac mulierum cubicularium munera 
obeuntes, qui omnes servitia sibi tam dextere, quam 
personae humanae perfecerunt. 

Quum denique advesperascere coeperat, sibi iam 
septimanas in palatio exegisse parebat, quod tot tam- 
que insuetas in palatio res vidit. Quum denique in 
cubiculo suo sederet, coenamque eodem arcano modo 
in mensula dapinatam absumpsisset, ecce Bestia se 
coram stitit. Aspectus eius se maximo terrore percu¬ 
lit, tamen nunc paullo minus pavebat quam primd 
vespera. Hic interrogabat eam quemadmodum diem 
exegisset. Ipsa narravit ei de cunctis rebus pulchris 
ac novis quas in castello invenerat, quantumque iis 
delectata erat. 

“Libenterne tu hic degis?" quaerit Bestia. 

“Hic iucundissimum est. Palatium est quasi di¬ 
varum;” respondit Pulchritudo. 

“Si nubas mihi,” prosequitur Bestia, “totum hoc 
palatium, cunctaque quae in eo sunt, tua erunt. Amo 
te, visne mihi nubere?” 

“Non, AEdepol,” refert Pulchritudo, nec quin con¬ 
tremisceret se continere poterat. Bestia se longe hu- 

maniorem praebebat, quam ipsa eam esse posse ex¬ 
istimabat; at vero nubere cuiquam, quem vel con¬ 
tueri formidaret, terribile sibi videbatur. 

Bestia tam subito eam reliquit, quam pridie ve¬ 
speri. 

Quamprimum iterum obdormivit, in somnio idem 
iuvenis sibi occurrit, quem in horto viderat. Diu un& 
morabantur, atque Pulchritudo eum ita amare se sen¬ 
sit, ut ab eo redamari. At ipse admodum conturba¬ 
tus esse videbatur, et ab ea, ut nocte hesterna fece¬ 
rat, iterum flagitavit, ut se ex suo carcere liberaret, 
sed ab eo nullo pacto elicere quibat quis ipse esset, 
et in quonam carcere detineretur. 

Pulchritudo satis inveniebat in palatio Bestiae 
quo se occuparet. Praesto erant ad equitandum gene¬ 
rosi equi, fundus autem per milliaria protendi pare¬ 
bat. Tum etiam, tametsi tempus erat hibernum, re¬ 
gionesque sub nivibus iacebant ubique, tamen hic 
terra calore tepebat, eratque sudum , 11 floribus qua- 
quaversum vigentibus. Piscinae aderant hippuris 1 * 
scatentes, in quibus licebat ei scaphulis huc et illuc 
navigare ac remigare, liliaque aquatica carpitare; 
non deerant, praeterea, ornatissima indumenta, gem¬ 
maeque in suum usum, innumeraque genera ludimen- 
torum curiosorum, atque animalculorum lusui apto- 

11. Sudum , apricum, quum sol splendet. 

12. Pisces, qui vocantur aurei. 

rum. Bestiam interim, nisi vesperis, nunquam con¬ 
venit, et hoc paucis minutis, antequam cubitum iret. 
Pauca solebat verba facere, sed potius tam tristi so¬ 
lebat se vultu contueri, ut Pulchritudo illi cum dolo¬ 
re animi compateretur, enixeque optabat ut mcesti- 
tiam eius levare posset. At, quoties se in connubium 
expetabat, ipsa negavit id se facturam. 

Interea quaque nocte idem iuvenis sibi, quem in 
ambulacro convenerat, in somnio obversare solebat. 
Per hortos, perque ambitus palatii unk consueverunt 
ambulare, nec Pulchritudo praeter hunc ulli nubere 
volebat. Hic tamen semper mcestus esse parebat, at¬ 
que quasi aliquid abs se postulare vellet, quod tamen 
ipsa divinare nequaquam posset. 

Cunctis palatii oblectamentis et illecebris in con¬ 
trarium allectantibus, Pulchritudinem ludus in eorum 
medio solitarius taedere, atque desiderium patris, fra¬ 
trum sororumque obrepere coepit. Id et Bestiae fassa 
est, petivitque ab ea, ut cum sua voluntate, saltem 
ad breve tempus, domum redire liceret. Hoc non pa¬ 
rum doloris Bestiae attulit; ipsa tamen tam impense 
rogavit, ut postremo ei tamen facultatem concederet. 
Legem tamen statuit, ne Pulchritudo ultra duos men¬ 
ses abesset. 

“Nonne id non oblivisceris?” quaerit ille. “Quo- 
modocunque ii cupidi tui sint, teque domi continere 

velint, tute ad me intra duos menses reversuram spo¬ 
pondisti.” 

“Fide tibi spondeo me redituram,” ipsa respondit. 

Ea nocte iuvenis sibi in somnio etiam solito moe- 
stior videbatur. 

“Tune hunc locum,” quaerit ille, “haec cubicula, 
hunc caespitem, has semitas, quas singulis noctibus, 
etiamsi in somnio dumtaxat, perambulamus, relin¬ 
ques?” 

“Quid refert, quum haec somnia tantum fuerint?” 
respondit Pulchritudo. “Quin etiam quum domi meae 
fuero, licebit mihi quaque nocte somniare me tecum 
hic versari.” 

Ille tamen ad haec nihil respondit. 

Postridie diem solidum Pulchritudo componendis 
et convasandis iis pulcherrimis rebus expendit, quas 
Bestia sibi domum, ad familiam suam deferendas do¬ 
naverat. Ipsa iter postero mane se carpturam existi¬ 
mavit, at Bestia pridie vesperi annulum ei dedit, do- 
cuitque eam, se nihil nisi annulum in digito circum¬ 
vertere oportere, atque dicere ubi esse vellet, quum 
futurum esset, ut proximo mane iam ibidem esset. 

Proinde cubitum itura annulum in digito circum¬ 
vertit, dixitque, “Domi meae esse cupio.” 

Proximo itaque mane, sole iam in vultum sibi in¬ 
cidente, expergefiebat. “At sol non per eam fenestram 
intrat,” cogitabat ipsa secum, suosque famulos simios 

ad lumen arcendum appellabat Nullus venit Tum 
oculos plene aperit, seque in lecto ad sedendum eri¬ 
git Se in cubiculo reperit, in quo antea fuit nun¬ 
quam. At circum se in solo iacebant sui risci, quos 
heri munusculis plenos convasaverat Tunc memoria 
annuti sibi incidit unde se domi esse intellexit sue. 
Utique, modo, ubi mercator iam iterum opibus afflue¬ 
bat casam suam in sylva mutavit 

Se itaqae induit atque in pedepl&num 18 decurrit 
Domestici sui, eam quum conspexerunt fidem pro¬ 
priis oculis non habuerunt Sexcentis eam quaestioni¬ 
bus fatigarunt quin responsis reddendis ei moram 
concessissent; quum vero riscos suos reserasset, mu¬ 
neraque secum allata eis exhibuisset, omnes attoniti, 
etinguesque 14 steterunt Tum, vicissim, ii habebant 
quod Pulchritudini ostentarent et enarrarent ex eo 
tempore nacta atque gesta, ex quo in novas fortunas 
venissent 

Tempus interea tam celeriter labebatur, ut Pulchri¬ 
tudini ad rationem dierum habendam nullum otium 
suppeteret Unum interim sibi deesse admodum sen¬ 
tiebat Quippe iuvenis, quem per quietem, 1 * dum in 
palatio Bestie vitam degebat quaque nocte conve¬ 
nire solebat ei in somnio iam non obversabatur. Ce- 

13. Ea para domos, quae cum terra in eodem plano est. 

14. Qui linguam non habet, cui lingua excidit. 

15. In somnio. 

teroquin, si hoc unum demas, ipsa admodum erat 
beata, ita profecto beata, ut temporis, quod domi 
egisset, prorsus esset immemor. Unus mensis, dein 
duo menses, denique tres praeteriverunt. Ex mente 
Pulchritudinis promissum omnino excidit. 

Quadam denique nocte ipsa vidit somnium. At 
hoc non de iuvene erat, quem in hortis Bestiae icon- 
venire in somnio consueverat. Scilicet somniabat se 
in hortis palatii ambulare, atque xystos pererrare, 
quum in tramitem incidisset, quem nunquam antea 
viderat. Trames ad antrum, in latere tumuli ducebat 
Ipsa antrum intravit, ubi Bestiam humi prostratam 
invenit. Iacebat autem Bestia prorsus immota, tam¬ 
quam mortua. Pulchritudo affata eam est, illa tamen 
non se movit. Num Bestia revera mortua est? Pul¬ 
chritudo iuxta immotum corpus in genua procidit sin¬ 
gultans, verbisque compellans, ut, utrum viveret, 
responderet. Antequam tamen id comperire potuerat, 
evigilavit. Necdum erat mane. In cubiculo usque te¬ 
nebrae erant. 

“Sine mora mihi redeundum est,” cogitabat se- 
cum Pulchritudo, igitur annulum in digito illico cir¬ 
cumvertit aitque: “In palatium Bestiae perferri cu¬ 
pio.” Tum iterum obdormivit. 

Die exorto in suo cubiculo palatii expergefacta 
est. Famuli sui simii, pompa egregia ornati sibi servi¬ 
tio aderant, sibique ientaculum dapinaverunt. 

“Nihil prorsus mutatum,” cogitabat secum Pul¬ 
chritudo, “oportet itaque cuncta salva esse.” 

Attamen ipsa toto die angore quodam tenebatur, 
adventumque vesperae impatiens opperiebatur. Ve¬ 
spera quidem tandem advenit, non item Bestia. “For¬ 
tasse hac vespera tardius adveniet,” cogitabat ipsa. 
Sollicita igitur exspectabat horologium aspectans, at 
Bestia non venit 

Praeter modum perturbata denique surrexit, ac 
se induta, perquisivit palatium, voceque Bestiam ap¬ 
pellavit. Ambitus conclaviaque alte silebant, quam¬ 
vis millena candelarum arderent, acsi hospitum mul¬ 
titudo exspectaretur. 

Tandem Pulchritudo in hortum procucurrit. Sta¬ 
tuae omnes ardentes ferebant taedas, quarum flammae 
aurd nocturni laete agitabantur, earumque lumina 
undulae piscinarum, veluti frustula speculorum re¬ 
fracta reverberabant. 

Pulchritudo cunctas semitas horti percursavit, 
occurrit tamen nemini. Subito notat se in semitam 
ingressam esse, quam antea nunquam viderat. 

“Haec certe ad antrum ducit quod in somnio vi¬ 
di,” cogitabat, et quam poterat in ea deorsum celer¬ 
rime currit 

Ita, profecto, ibi videbatur antrum, vastum exhi¬ 
bens foramen in latere tumuli. 

Erepta face e manu unius statuarum, huius lu- 

mine intrat cavernam. Humi strata iacebat Bestia 
omnino muta, prorsus ut eam in somno viderat. 

Facem mittit e manu, quae in terra hirritans tre- 
mul& ardebat flamm&, nec tamen est exstincta. 

Antea nunquam est ausa Bestiam attrectare, sed 
nunc manus capiti eius imposuit, nec parum cohor¬ 
ruit quum id frigidum esse sensit, unde manum ad 
cor permovit. Id usque pulsare, admodum leniter 
quidem, sed tamen pulsare sensit 

Prope ad ingressum cavernae erat fons. Illic pen¬ 
dentem scyphum aureum aqu& complevit qua caput 
Bestiae humectare perrexit Ea tamen iacebat im¬ 
mota. 

Nunc Pulchritudo in fletum erupit acerbum. “0, 
te obsecro, noli mori,” clamitabat puella. “Quidquid 
pro viribus possim, faciam, si modo tu vivas.” 

Bestia caput commovit, sed Pulchritudo vix plus 
quam susurrum eius percepit: “Pulchritudo, visne 
mihi nubere?” 

“Volo, si modo tu non moriaris,” respondit Pul¬ 
chritudo. 

Fax in solo ultimam flammam eiaculata est iacens, 
tum extincta est. Antrum densissima caligo obtexit 
Pulchritudo iuxta se in solo aliquid moveri animad¬ 
vertit, suamque manum ab aliquo prehendi. At ma¬ 
num eam humanam esse sensit, non ungulas Bestiae. 

“Quis tu es?” clamat ipsa perterrita. 

Eodem momento temporis sonitus currentium 
pedum exaudiebatur, atque homines faces ardentes 
secum gerentes per semitas appropinquabant, qui 
omnes antrum intraverunt. Hi cuncti status erant in 
horto, sed nunc revixerunt. 

Pulchritudo stupens circumspexit. Iuxta se stan¬ 
tem vidit iuvenem, quem in somniis in palatio Bestis 
quaque nocte convenire consuevit. 

“At ubi est Bestia?” quaerit ipsa. “Tu certe meam 
Bestiam non occidisti?” 

“Non occidi eam,” refert iuvenis. “Sed tu eam 
occidisti. Ego Princeps sum, fuique a quadam impia 
dia in monstrum illud mutatus, quod tu noveras, 
cunctique mei famuli in statuas sunt conversi Fasci¬ 
num usque eo perduraturum erat, donec virgo aliqua 
huc sua sponte veniret, seque mihi nupturam spon¬ 
deret. Nunc tu ligamen fascini rupisti, prohinc con- 
festim connubio iungemur.” 

Ad nuptias celebrandas hinc in palatium regressi 
sunt, ubi patrem, fratres, atque sorores iam praesto¬ 
lantes offenderunt, quippe qui ope fascini huc perlati 
erant, nec sciverunt quid rei gereretur. Quum intel¬ 
lexerunt Pulchritudinem non Bestiae, sed formoso' 
Principi nupturam, quem ex vinculis foedissimi fasci¬ 
ni redemisset facile perspicies quanto gaudio atque 
felicitate omnes fruiti essent 

LoNGE ANTEA quam sive ego, sive tu, nati 
essemus, in regno quodam perquam dissito regnabat 
rex, qui tres filios habebat. Hic rex quondam in aegri¬ 
tudinem incidit, et ita quidem, ut nemo eum victu¬ 
rum crederet. Filii aegritudine patris magno moerore 
afficiebantur; et ut in horto palatu flentes ober¬ 
rabant, senex quidam iis obviam factus est, qui 
ab iis sciscitabatur quid contristati essent. Iuvenes 
igitur narrabant seni de patris aegritudine, seque de¬ 
sperare aiebant eum quidquam servare posse. 

“Quin ego scio quid,” refert senex, “Aqua Vitae 
id efficere posset Si rex vel haustum eius comparare 
posset, protinus valeret; obtentu tamen ea difficilli¬ 
ma est” 

Tum filiorum maximus natu aiebat, “At ego eam 

mox reperiam,” quo dicto ad aegrum regem propera¬ 
vit, facultatemque ab eo petivit ut Aquam Vite 
quaesitum sibi proficisci liceret, quandoquidem ea 
sola res esset que eum prisce valetudini restituere 
posset. 

“Minime,” respondit rex, “mortem potiorem ha¬ 
beo, quam ut te discriminibus, que iter eiusmodi se- 
cum fert, a me obiectum esse sciam.” 

Verum iuvenis tanto ardore flagitabat, ut rex 
denique ei facultatem eundi largiretur, quo facto, 
filius regius sic secum coniectabat, “Si patri hanc 
aquam attulero, me habebit filium dilectissimum, me- 
que heredem regni constituet.” 

Tandem itineri se dedit, et quum partem non 
exiguam itineris emensus esset, in vallem quandam 
pervenit, precipitiis et sylvis utrimque asperam; et 
ut illic dispectabat, in quodam scopulo sibi imminenti 
animadvertit pumilum, 1 qui se mox his verbis incla¬ 
mavit: “Princeps, quonam tantopere festinas?” 

“Quid id ad te, turpis pusille?” regerit contem- 
ptim regius filius, iter prosecutus. At homullus in ma¬ 
gnam iram exarsit ob hanc contumeliam, eique ma¬ 
lam fortunam incantavit, ita ut eo prorsum equitante 
angusta montium pedetentim coarctari, tandem omni¬ 
no ita claudi viderentur, ut ulterius progredi nullo 

1. Pumilus, -i, *ire pumilio, -nis, est homo parvulus, ho- 
molilis, homuncio, nannnt. 

pacto posset. Itaque quum mutato consilio equum 
retro verteret, ut iter quo venerat remetiretur, repe¬ 
tit viam a tergo quoque occlusam esse, seque undi¬ 
que septum. Denique de equo descendens per pedes 
viam tentabat, at hoc perficiendo par non erat, et sic 
se magia omnino et ineluctabili modo vinctum re- 
perit 

Interea pater, rex, in diem victitabat spe quoti¬ 
diana fultus filii sui reversuri, quum demum alter 
filius sic eum alloqueretur: “Pater, sine ut ego eam 
aquam comparatum proficiscar;” ratiocinatus enim 
erat, “Frater meus certe interiit, itaque regnum mihi 
obveniet, si cum bona fortuna iter persolvero.” 

Rex primum admodum erat invitus, nec alterum 
filium ire sivit; denique tamen facultatem ei dedit. 
Hic itaque iter ingressus, eadem via qua frater ante 
vehebatur, profectus, eundem pumilum convenit, qui 
eum eodem loco detinebat his verbis: “Princeps, quo¬ 
nam tantopere festinas?” 

“Fac, ardelio* moleste, proprium negotium cu¬ 
res !” respondet ei iuvenis Princeps contumeliose, et 
abequitavit At pumilio eodem incantamento eum 
devinxit, et quum hic ad eadem angusta montium 
uti frater ante pervenisset, neutrum versus evadere 


Z Ardelio, -nis, est qui se rebus «lienis, que ad se nihil 
attinet, ingerit. 

poterat Sic ergo fit stultis superbis, qui plus sapere 
sibi persuadent quam ut aliorum consilio egeant 

Quum et alter filius regius tam diuturno tempo¬ 
re moraretur, filius natu minimus statuit ad compa¬ 
randam Aquam Vite iter suscipere, spe fretus patris 
in bonam valetudinem restaurandi. Pumilio huic quo¬ 
que occurrit eodem loco, quaesivitque ex eo: “Prin¬ 
ceps, quonam tantopere festinas?” Cui Princeps, 
“Aquam Vitas quaesitum iter suscepi, quod pater me¬ 
us aeger iacet, vereorque ne moriatur; — potesne 
mihi succurrere?” 

“Notumne tibi ubi ea reperiri possit?" quaerit 
homunculus. 

“Non est;” respondit iuvenis. 

“Quandoquidem humaniter mihi respondisti, con¬ 
siliumque meum expetivisti, docebo te quo et quem¬ 
admodum tibi eundum sit. Aqua quam quaeris e fon¬ 
te ebullit castelli fascinati, quo ut ire secure queas, 
virgi ferrei te donabo, duobusque panibus. Portam 
ferream castelli ter virgi percuties, quum illa pande¬ 
tur. Intrinsecus duo famelici leones iacebunt, in prae¬ 
dam hiantes; si eos obiectis hisce pastis 1 cibaveris, te 
praeterire sinent; tunc properabis ad fontem Aquae 
Vitae, hauries aliquantam antequam horologium duo- 


3. Pasta, -se, proprie est intritum, genus gliris, glutinis; 
item corpus panis, pastilla. 

decimam pulset; si enim ulterius moraturus sis, por¬ 
ta ante te in omne sevum claudetur.” 

Virga pastisque acceptis, regius iuvenis pumilo 
gratias ob eius succursum amicissimum reddidit, ac 
tum iter suum per terras mariaque prosequebatur, 
usquedum ad terminum sui itineris feliciter pervenit, 
ubi cuncta ad amussim ita reperit, ut pumilus Oli 
praedixerat. Porta ad tertium tactum virgae sine mo¬ 
ra pandebatur, leonibusque pane pastis, progredieba¬ 
tur per castellum, in quo tandem in pulcherrimum 
conclave intravit; in eo circum aliquot equites repe¬ 
rit in artiselliis sedentes, fascino consopitos; his annu- 
los e digitis detraxit, propriisque imposuit. In conda- 
vi altero ensem cum pane in mensa iacentem reperit, 
quos etiam sustulit. Deinde in cubiculum venit, in 
quo venustissimam reperit virginem in grabato 4 se¬ 
dentem. Haec eum lseta excepit, affataque eum dixit, 
si se a vinculo incantamenti liberasset, ac post annum 
ad se rediret, totum regnum in suam ditionem acci¬ 
peret, ipsaque insuper ei nuberet. Porro eum docuit 
Aquam Vitae e fonte manare in fundo castelli, licere 
ei quantam vellet haurire, eum tamen properare ius- 
sit, ut antequam horologium duodecim pulsaret, extra 
portam esset. 

4. Grabatum , -i, est sedes, sedile, plerumque pulvinatum, 
tomento farctum, ad commodius sedendum pluribus personis ac¬ 
commodatum. 

His auditis, regius iuvenis foras properavit, per* 
venitque ad pulcherrimos hortos, in quibus aliquem 
locum umbris delectabilem cum grabato invenit, ubi, 
quum admodum esset lassus, requiescendum sibi pu¬ 
tavit, unde pulchritudines horti commode spectare 
ac mirari posset Recubuit itaque, ac sibi invito mox 
sopor obrepsit, nec evigilavit donec horologium un¬ 
decimum cum dodrante 6 sonaret; tunc, perquam ter¬ 
ritus in pedes prosiliit, ad fontem accurrit, scyphum 
illic pendentem complet atque pedes retrahit, ut tem¬ 
pori evadat. Ipso puncto temporis, quo ferream por¬ 
tam praeteribat, horologium duodecim sonabat, quum 
porta tam cito illabebatur, ut frustulum calcis suae 
abraderet. 

Quum se incolumem in tuto reperisset summo 
gaudio afficiebatur, quod Aqua Vitae potitus est; at¬ 
que in itinere retrorsum praeteribat pumilum, qui 
quum ensem atque panem conspexisset, haec eum do¬ 
cuit : “Eximium attulisti praemium; eo ense, singulo 
ictu, totum exercitum prosternes; panis autem nun¬ 
quam deficiet.” 

Tum regius iuvenis haec secum dictitabat: “Non 
decet me ad patrem sine fratribus redire,” itaque sic 
affatur pumilum: “Mi amice bone, num non potes 
mihi declarare ubi mei fratres sint, qui ante me 

5. Dodrans, - tu, m. f est tertius quadrans, 

Aquam Vitae quaesitum profecti, nunquam reversi 
essent?” 

“Equidem eos,” refert homullus, “quoniam se 
superbos erga me praestiterunt, nec me consulere di¬ 
gnabantur, inter duos montes occlusi.” 

Iuvenis tanta Constantii flagitabat gratii suorum 
fratrum, ut pumilio tandem eos liberaret, licet invi¬ 
tus, sed sic eum commonuit: “Cave tibi ab eis, malo 
enim sunt corde.” Ipse tamen eorum visu admodum 
gavisus est, statimque enarravit eis totum quod sibi 
evenisset: modum quo Aquam Vitae reperisset, qui 
scyphum eius abstulisset, quemadmodum venustissi¬ 
mam regiam virginem a vinculis incantamentorum 
liberasset, denique, quemadmodum ipsa totum an¬ 
num ad exspectandum praestituisset, quo praeterituro 
ipsa sibi nuptura esset, regnumque sibi donatura. 

Hinc omnes tres unk abequitarunt. In itinere do¬ 
mum versus in regnum quoddam pervenerunt, quod 
bello devastatum, fameque ita ad extrema redactum 
invenerunt, ut omnes superstites sibi pereundum ex¬ 
istimarent Verum regius iuvenis panem suum regi 
eius gentis obtulit, quo et rex, et cuncti eius subditi 
vescebantur. Insuper, mirabili suo ense omnes exer¬ 
citus hostium delevit, quibus gestis regnum in pace 
et ubertate reliquit Eodem modo etiam alias duas 
gentes in suo itinere pari beneficio affecit 

Advenientes ad mare, nacti sunt navim, quam 

omnes tres conscenderunt Inter navigandum duo 
fratres natu maiores sic inter se colloquebantur: 
“Frater noster possidet Aquam, quam nos comparare 
nequivimus; futurum ergo est, ut pater nos ei post¬ 
habeat, regnumque, quod nostri iuris est, ei attri¬ 
buat.” Itaque invidid et vindictfi succensi, sic consi¬ 
lium labefactandi eius iniverunt. Hoc igitur proposito 
exspectabant dum ipse decumberet et obdormisceret, 
quod quum factum est, Aquam Vitae ei surripientes, 
in propriam lagenam transfuderunt, eique aquam 
marinam, salsam et amaram, supposuerunt Quum ad 
finem suae peregrinationis, domum, pervenerunt fili¬ 
us natu minimus suum scyphum aquae propere ad 
patrem pertulit, ut haustd e&, curaretur. Vix tamen 
is aquam marinam, salsam et amaram, degustaverat 
aegrior etiam quam ante factus est. Mox duo adultio- 
res filii superveniebant, suumque fratrem minorem 
culpabant perperam factum ei exprobrantes, quasi 
patrem veneno perimere voluisset, veram et genuinam 
Aquam Vitae abs se comparatam allatamque esse. 

Simul ac rex aquam, quam hi ei obtulerant, sor¬ 
bere incipiebat ab aegritudine levari coepit, et in pau¬ 
cis diebus adeo convaluit ut quasi in iuventutem se 
restauratum sentiret Post haec duo fratres minorem 
fratrem adiverunt, eum deriserunt sic fati: “Nonne 
fratercule tu belle reperisti Aquam Vitae? Tu labores 
pertulisti, nos praemia feremus; quamobrem, obse- 

eramus, cautior tibi non fuisti? Anno futuro alter 
nostrum nisi diligentius tibi caveris, bellulam tuam 
regiam puellam tibi eripiet; satius tamen arbitramur 
ut de his rebus patri nihil dixeris, quod ipse tibi ne 
verbum quidem credet; insuper, si tute ardelionem 
praebueris, vide ne vitam pericliteris tuam; quin, po¬ 
tius, in pace silebis, et sic per nos salvere et valere 
tibi licebit” 

Rex senex magnam iram adversum minimum 
filium concepit, credereque videbatur eum necem si¬ 
bi intentare voluisse. Quamobrem consilium convo¬ 
cavit regium, ut statueretur quid facto opus esset 
Placuit consilio id crimen capitale videri, cuius auctor 
reus mortis esset. Iuveni prorsus ignotum erat quid 
gereretur usque ad eum diem quo saltuarius regius 
cum eo venatum ivisset. Hoc in itinere, quum in 
quemdam locum clarum ac solitarium advenissent 
perspecta saltuarii tristitia, iuvenis percontatus ab eo 
est quid tam tristis videretur, his verbis: “Mi amice, 
quid rei est?” 

“Causam tristitiae meae tibi explicare nec libet 
mihi, nec audeo,” hic respondit 

At iuvenis instabat et sic eum sollicitabat: “Dic 
modo quidnam sit id, nec putes me iratum fore, et 
tibi prorsus condonabo.” 

“Eheu,” fatur saltuarius, “rex me te interimere 
iussit” 

Regius iuvenis ad haec obstupuit, sed mox, “Sine 
ut vivam," ait saltuario, “velis mecum vestes com¬ 
mutare ; tu sumes tunicam meam regiam, ut eam 
patri exhibere possis, mihi autem tua veteramenta 
trades.” 

“E summis meis praecordiis," respondit saltuari¬ 
us; “certe enim vitam tuam tibi servasse maximo 
mihi est gaudio; utique te interficere nullo pacto vo¬ 
lebam.” 

His dictis amictum regii iuvenis sumpsit, suum¬ 
que tritum ei tradit, quo facto, per sylvam discessit. 

Non adeo multo post tres insignes legationes ve¬ 
nerunt in curiam senis regis cum egregiis donis auri, 
lapidumque pretiosorum pro filio suo natu minimo, a 
tribus regibus in testimonium grati animi missis ob 
praeclara eius in se beneficia collata, quum iis ensem 
suum atque panem commodasset, quorum ope et ho¬ 
stes profligasset suos, et cives pavisset Hic eventus 
cor regis senis valde commovit, et inde suspicari coe¬ 
pit filium suum minimum tamen insontem fuisse. 
Quum consilium regium iterum convenisset, rex con¬ 
siliarios sic affatus est: “0, utinam filius meus mini¬ 
mus usque in vivis esset! Quam me poenitet eum ne¬ 
ci tradidisse!” 

“Ipse usque vivit” monet saltuarius, “estque mi¬ 
hi magno solario quod eius misertus sum, vitamque 
eius servavi, quoniam animum inducere, ut eum ned 

darem, quum tempus mandati exsequendi advenit, 
nullo modo poteram, eumque in pace dimisi." 

Hoc audito, rex summo gaudio afficiebatur, ac 
per totum regnum proclamari iussit, ut si filius ad se 
in regiam reverteretur, veniam impetraret. 

Regia interea virgo liberatoris sui reditum avide 
exspectabat; hoc consilio viam ex auro, ac fulgido, 
recti ad portam ducentem, parari curavit; docuit in¬ 
super domesticos hunc demum verum suum esse pro¬ 
cum, qui per viam auream recti ad portam equitatu¬ 
rus esset, eumque sine mora intromitterent; contra 
quicunque in alterutro latere equitaret, scirent ve¬ 
rum procum non esse, ideoque eum statim ab ingres¬ 
su arcerent 

Tempus denique advenit quum filiius maximus 
natu tentandum statueret regiam virginem visum 
ire, eique persuadere se eius liberatorem fuisse, eam 
in uxorem expetere, regnoque eius potiri. Ut is in 
conspectum palatii venit, viamque auream animadver¬ 
tit, eam contemplatum substitit et sic secum ratioci¬ 
nabatur : “Iniquum esset adeo pulchram viam pere¬ 
quitando deturpareprohinc ad rectum latus eius 
se divertit. At vero, quum ad portam advenit vigi¬ 
les negarunt eum illum esse, quem esse se obtende¬ 
ret, eumque ad proprium negotium curandum dimi¬ 
serunt 

Paullo post alter filius regius idem iter eodem 

consilio ingressus est; et quum is ad viam auream 
pervenisset, suusque equus alterum pedem in eam 
levasset, destitit eam contemplaturus, et quum vidis¬ 
set quam ea esset eximia, sic secum cogitabat “Quam 
esset iniquum si quidcunque eam pedibus calcaret!” 

Denique etiam hic se divertit, atque a latere la¬ 
vo prorsum equitavit. At vigiles, quum hic ad portam 
pervenerat, eum ab ingressu, quod non verus ille 
regius filius esset, prohibuerunt, et ad abeundum co¬ 
egerunt 

Tmdem nunc, quum annus integer expletus erat 
tertius frater, qui iram patris metuens usque nunc 
in sylvis delituerat ad requirendam regiam virginem 
sibi desponsatam, prodivit. Eius imaginem continuo 
in animo versans, iuvenis iter suum prosequabatur 
tam celeri cursu vectus, ut viam auream ne animad¬ 
verteret quidem, sed eam dto percurrit; et quum ad 
portam attigit, haec illico pandebatur, regia virgo 
eum summo gaudio excepit, ut suum liberatorem 
consalutavit pariter ac suum maritum dominumque 
sui regni; ac paullo post et nuptiae opiparis lautitiis 
celebratae sunt. 

Postquam haec cuncta feliciter gesta sunt, uxor 
narrabat quodam die marito iuveni se fando audivis¬ 
se patrem eius veniam proclamasse, desiderioque eius 
adeo teneri, ut eum domum venire postularet Hoc 
audito, filius ad visendum regem redivit, cunctaque 

quae gesta essent, narravit — quemadmodum fratres 
sui se decepissent ac defraudassent, se cuncta haec 
opprobria, ob amorem patris aequo ferre animo. His 
auditis senex rex in iram exarsit, atque filios suos 
nequam punire cupiebat, at hi effugerunt, navimque 
nacti, vastissimo mari se commiserunt, nec unquam 
amplius visi sunt. 


FINIS. 

Dissitissimis in terris, qud temporibus no¬ 
stris hibernis hirundines commigrare solent, rex vixit 
quondam, cui erant undecim filii, unicaque filia, for¬ 
mosissima, Elisa. Undecim fratres, filii regis, scholam 
frequentabant, stellis in pectoribus ornati, enses in 
lateribus gerentes, tabellis aureis usi et pennis ada¬ 
mantinis, peritique erant legendi e libris, perinde ac 
sine; uno verbo, eos filios esse regis cognitu facile 
erat Soror eorum, Elisa, in scabello solebat sedere 
vitreo, libellum lectitans imaginibus illustratum in¬ 
gentis pretii. Proles istae felicissimae erant, at felici¬ 
tate ea in perpetuum frui, iis datum non est 

Pater earum, rex, reginam quamdam, mulierem 
perditissimam, duxit uxorem, quae erga proles nequa¬ 
quam humanam se praestitit Proles expertae hoc sunt 
statim post nuptias, dum hospitum turba in regia us¬ 
que superstitabat; nam quum pueri ludo hospitum 


102 


FERI OLORES 


excipiendorum te diversi tabent, loco bellariorum 1 
quantum vellent, patinam illis arenae plenam, ac per 
ludibrium nuntiari iis curavit, nt fingerent sibi ali¬ 
quid delitiarum se habere. 

Septimana 1 insecuta Elisam educandam rustico 
cuidam in pago commisit, ac pedetentim etiam de 
filiis regiis tanta mendacia commenta est regique in¬ 
timavit, ut is ex eo tempore illos ne videre quidem 
vellet “Auferte vos,” clamitabat regina nequam, 
“experimini mundum, habeatis vestri curam ipsi. 
Mutemini in aves, et avolate.” Ipsa tamen eos, quam¬ 
quam volebat in nullum genus rei foedioris immutare 
poterat; itaque filii regii in olores 1 albos sunt mutati. 
Hi itaque editis insolitis clamoribus querulis, e fene¬ 
stris regie per lucos in sylvas evolarunt 


X. Bellaria, -orum, Graeco verbo, traghnata, -um\ qu* 
accumbentibus convivio, in “mensa secunda," hoc est, post cibos 
carneos, praeponi, dapinari, solent, nempe, tortulae, liba, scriblitae, 
aliaque condimenta dulcia, mellita aut saccharata, quibus inventus 
maxime delectari solet 

2. Septimana, institutum Iudaico-Christianum, ideoque 
Romanis ignotum. Sic vocamus septem dierum spatium, veluti 
unitatem. Quatuor septimanae efficiunt mensem. Latinitate Eccle¬ 
siastica idem etiam hebdomas, adis, i n atque hebdomada, as, 
appellatur; tamen linguae Neo-Latinae, e priori sua semana, se - 
maine derivarunt, quod argumento est Romanos Christianos potius 
eo vocabulo usos fuisse. 

3. Olor, -is, m., idem atque cygnus, 4, avis magna aqua¬ 
tica, plerumque alba, quae in piscinis publicis, aut etiam privatis, 
divitum, ornamenti causa servari solent 

Usque erat primum mane quum Olores locum 
praetervolaverunt, ubi Elisa in casula 4 5 rustici dormie¬ 
bat Saepius circumvolitabant in sublimi supra tectum 
casae, longa colla protendentes, alisque strepentes, 
sed nemo eos sive videndo, sive audiendo animadver¬ 
tit; itaque necesse erat se in sublime, prope ad nu¬ 
bes attollere, et peregre avolare. Prosecuti igitur 
sunt iter suum adversum latissimas atrasque sylvas, 
quae hinc ad littora maris usque se protendebant. 

Misella Elisa ante ianuam casse rusticanae sedens 
viridi folio arboris se divertitabat, quod nihil aliud 
ludicri habebat Foramen terebrabat in folio ac per 
id solem speculabatur, quo se fulgidos fratrum ocu¬ 
los videre fingebat; et quoties radii solares plene 
in genas suas figebantur, a fratribus deosculari tibi. 
persuadebat. 

Unus dies prorsus ita praeteribat atque alius. 
Quoties ventus per rubos, quibus casa a fronte septa 
erat, perflabat, ipsa rotis haec dictitabat: “Quisnam 
pulchrior vobis est?” sed rosae capita quassantes re¬ 
sponderunt, “Elisa.” Quum vero diebus Solis 4 uxor 
rustici iuxta ianuam casae sedens libellum hymnorum 


4. Casula, parva casa, parva domna, domuncula. 

5. Dies Solis, est dies primus septimanas, dies quietis atque 
sacrorum ritui deditus; dies sacer, festus. Ecclesiastica lingua est 
Dies Domini, vel Dominica, more Iudaeorum, unde et Neo-Latini 
sua “Domenica,” “Dimanche,” fabricati sunt 

lectitabat, ventusque per folia libelli perstrepebat, ro- 
gavitque, “Quisnam te pietate superat?” ‘‘Elisa,” libel¬ 
lus hymnorum respondit Nec quod rosae, libellusque 
hymnorum responderunt erat quidquam nisi verum. 

Quum Elisa quindecim um annum explevit, regi¬ 
na eam ad se accivit; et quum vidisset quanta venu¬ 
state haec floreret, tanto magis odit eam, libenterque 
eam in ferum olorem mutasset, propter regem ta¬ 
men, qui suam natam videre optabat, ausa non est. 

Proximo itaque mane regina intrabat lavatrinam, 
in qua labrum erat marmoreum. Lavatrina sumptu¬ 
ose erat instructa tapetibus, grabato, pulvillis. Regi¬ 
na illic tres bufones 8 habebat apparatos, quibus deo¬ 
sculatis, uni mandavit, “Tu in caput Elisae desidebis, 
ut ipsa tui similis, hebes ac torpida evadat.” Alteri, 
“Tu autem in fronte eius te collocabis, ut tui similis, 
turpis fiat, ut ipse pator suus eam ne amplius nove¬ 
rit,” denique, tertio, “Tu vero pectus eius obsidebis,” 
susurrabat, “ut cor eius corrumpatur ac depravetur, 
quod ipsam se affigat.” 

Bufones post haec in aquam limpidam immisit, 
quae confestim infici, ac viridescere coepit. Tum acci¬ 
ta Elisa, eam exuit, aquamque intrare iussit Bufo¬ 
num alter protinus in comam eius insedit, alter 
in frontem eius irrepsit, tertius denique in pe- 


6. Bufo , -nx8 t m., est foeda rana terrestris. 

ctus eius se applicuit; Elisa tamen nihil horum anim¬ 
advertere videbatur. Tandem quum se ex aqua emer¬ 
sit, tres flores papaveris in superficie aquse fluitare 
parebant. Nisi bufones venenosi, et a saga osculati 
fuissent, eam ob causam, quod in capite pectoreque 
Elisae sederant, in rosas mutati essent; Elisa enim ni¬ 
mis erat proba, quam ut artes magicae in eam effectum 
sortirentur. Quum regina hoc sensisset, totam cutim 
puellae succo gulliocae, 7 pulchrum autem vultum foedo 
quodam unguento, quod et longos suos crines tam¬ 
quam glue compegerat, oblevit, post quae pulchella 
Elisa ne agnosci quidem poterat. 

Ubi deinde sic in conspectum patris adducta est, 
ille negavit hanc suam esse filiolam. Nemo prorsus 
eam agnoscere, et in societatem admittere volebat, 
nisi molossus 8 atque hirundines, at haec, animalcula 
misella, nihil quidquam eius gratia eloqui poterant 

Misella Elisa nihil nisi ploravit, atque de unde¬ 
cim fratribus, quorum nullum in regia viderat con¬ 
tinuo cogitabat. Ineffabili dolore animi clam se e re¬ 
gia eripuit totumque diem solitaria per agros udaque 
prata erravit, et sic denique in sylvas devenit Omni¬ 
um rerum orba, qud se diverteret, plane ignorabat 


7. Gullioca, -se, cortex nucum exterior, viridis, qui puta¬ 
men internum, durum, tegit. Huius succus cutem humanam atro 
colore inficit, qui non facile ablui potest. 

8. Genus magnorum canum. 

et etiam moerore ita erat obruta, ut nulla alia re quam 
ardenti fratrum, in mundum expulsorum, desiderio 
teneretur, ut secum firmissime statueret eos require¬ 
re atque reperire. 

Non diu errabat in sylvis, quum in devia incidit, 
interea ad vesperascente, mox etiam nocte superveni¬ 
ente, donec in caliginosis tenebris solam se reperisset 
Itaque se in mollem muscum demisit, precibusque 
vespertinis Deo oblatis, caput suum trunco arboris 
applicuit Altissimum in sylvis erat silentium; aura 
erat tepida, et in herbis fruticibusque circum, cente* 
nae cicindelae (tamquam candentia sidera) spargebant 
languida lumina sua virentia, et quoties quemlibet 
ramum vel molliter attigerat, mites cicindelae, tam¬ 
quam cadentia sidera, in se decidebant 

Elisa tota nocte de fratribus somniabat Omnes 
iterum parvuli erant, ludebant unk, scribebant ada¬ 
mantinis pennis in pugillis aureis et aspectabant libel¬ 
lum pictum ingentis pretii. Sed modo iam non rectas 
aut curvas lineas, veluti ungulis gallinaceis scalptas 
scribillabant — iam sua praeclare gesta, discrimina 
superata, descripserunt, in libello autem illustrato 
cuncta vivere videbantur; aviculae revera canebant, 
viri atque mulieres e libello egredi, atque cum Elisa, 
fratribusque colloqui parebant. 

Quum Elisa evigilavit, sol iam longe scandebat 
coeli fastigia. Ipsa quidem hoc videre nequivit, celsae 

enim arbores sylva frondosos suos ramos inter se 
conseruerant, unde foliorum tegmen, ubi radii solis 
eis inciderant, aurei veli instar huc et illuc osdlla- 
bant. Aura floribus baccarumque odoribus fragrabat, 
aliquae autem aviculae in humeros veluti in perticam, 
Elisae descendebant Audiebat etiam lenem susurrum 
aquae fluentis, scilicet aliquot scatebrae in vicinia aquas 
suas in lacunulam communem miscuerunt, cuius fun¬ 
dum lapilli rarissimi ornabant; densum erat undique 
dumetum, sed damae vicinum amnem frequentan¬ 
tes, callem extriverunt quem secuta Elisa ad margi¬ 
nem amnis pervenit. Aqua in amne ita erat clara ac 
limpida, itaque tranquilla, ut nisi frutices in ripis le¬ 
nibus flabris agitatae fuissent, superficiem pictam tan¬ 
tum esse existimares, quandoquidem cuncta et singu¬ 
la folia ac frondes, sive in sole micantia, sive sub um¬ 
bra latentia, accuratissime reverberaret 

Simul atque Elisa vulttis sui imaginem in aqua 
depictam conspexit, obstupuit, ita atram ac turpem 
eam deprehendit; quum tamen manus suas parvulas 
aquae intinxit, et oculos atque supercilia humectavit, 
et defricuit, cutis sua iterum recanduit Proinde Elisa 
se exuit, intravit aquam, et mox omne foedum pig¬ 
mentum ita elutum est ut nulla regia filia in omni 
orbe terrarum efi nitidior ac pulchrior praedicari 
posset 

Postquam se iterum induerat densamque ac lon- 

gam comam plexerat et concinnaverat, se ad scate* 
bram bullientem retulit, haustaque volis aqua, se re¬ 
fecit, atque illinc ulterius in sylvam penetravit. Quo 
aut quorsum itura esset, nesciebat, nec nisi de fratri¬ 
bus deque bono Deo cogitabat, quem se nunquam 
deserturum firmiter credebat Is enim est qui mala 
sylvestria, aliosque fructus acbaccas ad cibandos via¬ 
tores egentes creaverat quique eam ad eiusmodi ar¬ 
borem, fructibus gravatam perduxit Sub umbra huius 
ipsa loco prandii famem suam explevit, et in signum 
grati animi ramos onere pendulos suffulsit post quae 
iter suum sub opaca sylvae umbra prosecuta est. Si¬ 
lentium adeo erat altum, ut sonum mollium gressuum 
suorum, strepitumque marcidorum, sub pedibus fo¬ 
liorum audiret. Nullae aves se visui obtulerunt, nullum 
iubar solis opaca foliorum perfringebat trundque 
celsarum arborum tam dense stabant, ut quum ipsa 
sola prorsum tenderet, sibi quasi cratibus drcumsepta 
esse videretur. Tanta, eheu, erat in hac sylva solitu¬ 
do, quantam Elisa nunquam antea cognoverat 

At quanta erant tenebrae noctu — ne unica qui¬ 
dem cicindela lumen suum profundebat Tristitifi 
moeroreque affecta ad dormiendum decubuit Tum 
sibi frondes in sublimi, supra se, leniter divelli. Deique 
custos Angelus, benevolo vultu in se despectare vide¬ 
batur, millenis Cherubim stipatus. Quum mane ex¬ 
pergefacta est non sibi prorsus constabat utrum 

visio somnium fuisset, an ipsa revera sic custodi¬ 
retur. 

His cogitatis prosecuta iter, obvia fit cuidam anui 
baccas in quasillo gerenti. Anus eam allocuta, ali¬ 
quantulum baccarum ei dedit, tum Elisa grata que- 
sivit ex ea, utrum undecim filios regios perequitan¬ 
tes sylvam, usquam vidisset 

“Non vidi,” refert mulier, “sed heri undecim Olo¬ 
res cum aureis diadematibus in capitibus deorsum 
amnem, prope ab hoc loco deorsum nantes, memini 
me vidisse.” 

His dictis Elisam adversum praecipitium, ad cuius 
pedes rivulus preterlabebatur, deduxit. Ex utraque 
ripa arbores ramos suos frondosos utrimque proten¬ 
debant; ubi autem hi inter se non attingebant radi¬ 
ces e terna prorepserunt, fibrisque interplexis, rivu¬ 
lum operuerunt. 

Elisa hic vetule urbane valedixit, iterumque so¬ 
la secundum ripam commode deambulabat donec ad 
ostium eius, ubi mare influebat, pervenit 

Vastum mare pulcherrimum ante pedes virginis 
se propandebat, sed nulla navis, nulla scapha, visui 
se obtulerunt; quonam modo nunc iter suum prose¬ 
qui poterat? Interea animadvertit in littore innume¬ 
rabiles lapillos, quos unde in formam globulorum ob¬ 
triverunt Vitra, ferra, lapilli, et quidquid aliud ibi 
iacebat sparsum, in certas formas redacta erant, at- 

qui aqua, qu® has mutationes effecerat, longe «at 
mollior quam delicatae, parvae manus Elisae. “Undae 
fluctuant indefessae,” cogitat secum Elisa, “atque 
superant etiam durissima: sic et ego, nunquam defa¬ 
tigabor ! Gratiam vobis habeo ob doctrinam mihi im¬ 
pertitam, o undae micantes ac fluctuantes! Cor meum 
futurum auguratur, ut vos me ad dilectos meos fra¬ 
tres pervehatis!” 

Ulterius dispiciens, Elisa conspicatur jn udis algis 
undecim pennas olorum; Elisa has collegit Guttae 
aquae illis haerebant, utrum roris, an lacrymarum, 
ipsa ignorabat Hic in littore ipsa sola erat, nec hoc 
curabat Mare etenim aeternam ei varietatem offere¬ 
bat — certe multo plus in paucis horis, quam lenes 
aquae mediterraneae 9 per totum annum ei exhibere 
potuissent Siquando nubes atra in sublimi praeterve¬ 
hebatur, mare respondere videbatur: “Ego quoque 
atrum parare queo.” Quum vero ventus mare ever¬ 
berabat, undae albam spumam sursum iactabant; si 
vero nubes rubro erant tinctae, flabra vero quiesce¬ 
bant, mare quoque rosaced pompd nitescebat. Mare 
modo viride, modo albidum erat, sed nunquam pe¬ 
nitus tranquillum. Subinde levia flabra in littore cur¬ 
sabant, quum aquae leni nisu turgescebant, tamquam 
pectus pueruli dormientis. 

9. Mediterraneum est, quod procul a finibus, atque a mari 
est, uti sunt lacus, stagna fluvii, mediis terris. 

Occidente sole Elisa animadvertit undecim Feros 
Olores cum aureis diadematibus in capitibus, adver¬ 
sum littus volantes. Alter pone alterum volabat, spe¬ 
ciemque vittae in longum pansae prae se ferebant 
Elisa verticem praecipitii conscendit, ibique pone du¬ 
mum se occuluit; Olores prope eam descenderunt, 
longas alas suas vibrantes. 

Sole sub aquas mergente, Olores quoque evanu¬ 
erunt, eorumque in loco undecim filii regii, fratres 
Elisae, comparuerunt. Elisa acriter exclamabat, nimi¬ 
rum, licet ipsi in figura perquam essent immutati, 
ipsa pro certo sentiebat eos esse — esseque debere — 
suos fratres. Itaque confestim in eorum brachia con¬ 
volavit, quemque suo nomine appellans. Quis enarra¬ 
verit omnium felicitatem, quum fratres vidissent et 
agnovissent suam sororem, quae iam ita accrevisset, 
tamque pulchra evasisset! Cuncti eorum iam rise¬ 
runt, iam fleverunt, quum interim impium scelus no¬ 
vercae suae contra se recoluissent. 

“Nos,” fari coepit fratrum adultissimus, “usque 
eo volamus, aut namus, dum sol se supra horizontem 
continet, quum vero occubuit, humanam formam in¬ 
duimus. Hinc necesse est ut securum quemdam lo¬ 
cum quiescendi prospiciamus, secus enim, si tempore 
occastis in sublimi versaremur, simul ac formam no¬ 
stram reciperemus, praecipites caderemus. Non hic 
loci habitamus; aeque pulchra regio atque haec iacet 

in adversa ora maris, sed admodum dissita. Ad eo 
perveniendum necesse nobis est alta maria pervolare, 
nec ulla in medio est insula, in qua noctu conquiesce* 
re queamus; unica ex undis eminet rupes, in qua sa¬ 
tis spatii reperimus ad exigendam noctem, alter iuxta 
alterum arcte stantes. Noctes ibi agimus in forma 
h uman a, ubi mari aestuante aspergine mademus; ni¬ 
hilo tamen secius, ob hunc quiescendi locum grati 
sumus, alioquin charam nostram patriam visere nun¬ 
quam possemus. 

“Has tamen patrum nostrorum sedes visere no¬ 
bis semel tantum in anno licet. Ad huc pervolandum 
duobus egemus diebus, hic morari autem undecim 
nonnisi dies licet, quo tempore vastam hanc sylvam 
pervolamus, unde regiam solemus speculari, ubi pa¬ 
ter noster habitat, turrimque templi, in quo mater 
nostra sepulta iacet. Etenim hic vel arbores ac fruti¬ 
ces cognatae nobis parent; hic equi indomiti campos 
soluti usque persultant, uti temporibus pueritiae no¬ 
strae; hic carbonarii usque eas melodias ad numeros 
modulantur, ad quos pueri saltare solebamus; desi¬ 
derio huius usque tenemur; ac, denique, hic te, dile¬ 
cta sororcula, reperimus! Ad hic morandum usque 
biduum nobis superest, tum ad perveniendum in al¬ 
teram regionem, quae pulchra quidem est, sed non 
nostra patria, mare nobis transvolandum erit Qui¬ 
nam te nobiscum vehemus? Nulla nobis navis est!” 

"Quinam vero ego vos dimittam?” quaerit soror. 
Et sic de rebus suis fere totam noctem collocuti, vix 
paucas horas dormiverunt. 

Postero mane Elisam alarum sonitus expergefe¬ 
cit, quae supra se agitabantur. Fratres sui iam iterum 
immutati fuerunt, ac per aliquod tempus magnis cir¬ 
cuitibus circumvolitarunt Tandem unico — natu mi¬ 
nimo — relicto, in longinquum avolaverunt Hic ca¬ 
pite suo in gremium sororis reclinato, ipsa eius alas 
candidas demulcebat; hi totum diem unh egerunt 
Circa vesperam reliqui quoque reverterunt atque 
sole occumbente m terra firma, et in forma humana, 
constiterunt 

"Cras iterum avolabimus,” unus eorum monebat 
sororem, “nec fortasse huc intra annum revertemur; 
sed nos te hic relinquere non possumus; audesne nos 
comitari? Brachia mea ad pervehendam te per sylvam 
satis fortia sunt; num alse nostrae ad pervehendam 
te ultra mare viribus satis non polleant?” 

"Ita, sane, tollite me hinc vobiscum, fratres, ob¬ 
secro,” flagitat Elisa. 

Totam igitur noctem sedulo labore mattam 10 e 


10. Matta , est storea, tegmen strati, tabulati, ex rau¬ 

cis, scirpis, aut stramine plexum, partim ad tergendos lutulentos 
calceos ante ostium stratum, partim intra sedes, in ambitibus, vel 
etiam in cubiculis, praesertim aestate, ad gressuum sonitum absor¬ 
bendum, partim, denique, ad gressus molliendos applicitum. 

scirpis 11 viminibusque 13 lentis 13 ac firmis texendo ac 
plectendo egerunt, quae quidem tenacissima erat 
Elisa in eam decubuit, atque sole orto, quum fratres 
iterum in Feros Olores sunt versi, hi mattam rostris 
prehendentes, inter nubes subvolaverunt sororem fe¬ 
rentes, quae usque dormiebat Quoniam vero radii 
solis plena vi in vultum eius inciderunt, imus olorum 
supra caput eius subvolans, vultum eius sua larg& al& 
obumrabat 

Quum Elisa evigilavit, a terra iam longe aberant 
quae tamen sibi usque somniare videbatur, tam inso¬ 
litus ei volatus per aera supraque maria parebat 
Iuxta se, in matta, racemum reperit suavium bacca¬ 
rum, atque fasciculum sapidarum radicum. Frater 
natu minimus haec collegit et apparavit; ipsa gratiam 
ei nutu, et in eum renidens, reddidit, novit enim 
hunc velut eum olorem, qui supra se volans, alis se 
obumbravit 

11. Scirpus, -i, uti iuncus, utraque est planta palustris, 
altera teres, in tenuissimum desinens acumen, admodum recta, 
sine articulis, aut nodo; altera autem est tenuis, plana, in speciem 
ulvae, herbae, aut mucronis, etiam sine nodo, unde proverbium 
enatum est “nodum in iunco,” vel “scirpo quaerere," i. e., culpam 
quaerere ubi nulla est 

12. Vimen , -inia, n., virgae salicum, arborum, quae secun¬ 
dum paludes, rivos, decursum aquarum, aut in terra uvida nascun¬ 
tur, e quibus qualos, fiscinas, corbes omnis generis plectere solent. 

13. Lentus , -a, -um, praeter consuetam et quotidinam si¬ 
gnificationem, quae adversatur celeritati , etiam flexilem, vel flexi¬ 
bilem quamlibet rem significat 

Volabant autem tanta in altitudine, ut prima 
navis quam conspexerant infra se, fulicae albae vel la¬ 
ri aquas alis verrentis speciem praeberet. Pone se 
Elisa magnum cumulum nubium, tamquam montis, 
in eo autem propriam, et undecim olorum umbras in¬ 
gentes conspexit depictas; hae figurae praestantiorem 
imaginem ei praebebant, quam unquam antea viderat 
Sol interea altius ascendit nubes longius relicta est, 
quum etiam fluctuans et umbratilis imago absorpta 
est 

Totum diem volatu, tamquam sibilantis sagittae, 
expleverunt, et tamen solito lentius — sororem enim 
vehere debebant — Circa crepusculum tempestas 
oriri videbatur. Elisa solem ad occasum vergentem 
non sine sollicitudine observabat, nec tamen rupes 
solitaria in conspectu erat. Etiam animadvertit Olo¬ 
res alis suis aerem vi adaucta verberare. Eheu! nisi 
fratres sui stato tempore in scopulo pervenissent sufi 
culpi id fieret! Sole occidente ii iin formam hu¬ 
manam redirent; quodsi fieret, antequam scopulum 
attigissent in mare deciderent undisque haurirentur. 
Precibus Deum ardentissime invocabat — et rupes 
necdum sub oculis erat; atrae nubes appropinqua¬ 
bant — ventorum crebriores impetus adventum tem¬ 
pestatis indicabant — nubes ingenti turgori maris 
incumbebant, qui vehementi vi prorsum volvebatur 
—fulgurum unum alterum sequebatur. 

Tam sol marginem pelagi attrectabat Cor Elisae 
violenter pulsare coepit; Olores tanta celeritate deor¬ 
sum ferebantur, ut ipsa sibi cadere videretur, sed illi 
se iterum receperunt Sol modo iam ad dimidium 
aquis mersus erat, quum demum ipsa parvam rupem 
infra se conspicatur; eadem caput phocae aequare pa¬ 
rebat quum haec sese ex undis effert Sol vero pro¬ 
pere mergebatur — iam vix maior esse astro parebat 
Ipso momento pedes eius solidum attigit quum sol 
omnino evanuit tamquam ultima scintilla exustae 
chartae. Fratres eius brachiis iunctis eam circumsiste¬ 
bant nec plus spatii amplius superfuit Undae cau¬ 
tem ferociter verberabant spumam asperginemque 
saeviter eis iniidentes; coelum continuis fulguribus 
flagrare videbatur, et crebra tonitrua, alterum post 
alterum boantia resonabant; verum soror fratresque 
firmis manibus sese tenebant Interim psalmum con¬ 
cinebant, qui cantus corda sua mira fortitudine con¬ 
firmavit. 

Circa diluculum coelum clarescebat mare reside¬ 
bat aura autem purior eos reficiebat et quamprimum 
sol ascendere coeperat Olores, sublata Elisa, de rupe 
avolaverunt Unde interim sensim turgescere coepe¬ 
runt et quum e vicinia nubium in mare glaucum, 
spuma alba quaquaveisum candicans, despectabant 
infinito agmine olorum obsessum esse sil» facile fin¬ 
gere poterant 

Progrediente die Elisa in aere ante se prospecta¬ 
bat terram montibus intermixtis glacialibus asperam, 
quorum in medio, loco editiori, cum leni declivitate, 
conspicabatur castellum, in longitudinem circiter 
unius milliarii, cum porticibus, una supra alteram, 
palmetis, sub quibus flores, aspectu, formis, ac magni¬ 
tudine miri vigebant, quorum nonnulli rotas mola¬ 
rum magnitudine aequare videbantur. Ipsa quaerebat 
ab Oloribus, utrum haec esset regio quam advolare 
conarentur, sed Olores abnuebant, quoniam castel¬ 
lum quod viderat, palatium erat diae Morganae, quo 
nemo mortalium accessum haberet; atque dum Elisa 
oculos usque eo defixos habebat, montes, arbores, 
castellum, cuncta subito evanuerunt, et in eorum loco 
duodena templa celsis cum turribus cacuminatis fe¬ 
nestris stabant. Ipsa sibi canoros organi sonos audire 
fingebat, id tamen murmur pelagi erat Interim ipsa 
templis his propius advecta erat, sed, eheu! eadem 
in classem magnarum navium infra se prseterlaben- 
tium mutata erant Iterum despectat et videt id to¬ 
tum nebulam mari incumbentem ac praeterfluentem 
esse. iEterna rerum mutatio ac varietas itaque ante 
oculos suos fluitabat et tamen, postremo, terra quo 
cursum suum dirigebant in conspectum venit. Spe- 
dosi montes lividi, arboreta cedrina, oppida et ca¬ 
stella sensim sub oculos cadere coeperunt. Elisa, longe 
ante occasum solis ante ingressum spatiosi antri, in 

quadam convalli montium sedebat, sub umbra hede¬ 
rarum repentiumque vitium, quae aditum adinstar 
tapet* magna arte textae, occulebant 

“Nunc iam observabimus,’* affatur Elisam frater 
natu minimus, dum partem cavi ei exhibebat ubi 
ipsa habitatura erat “quid in somnio hac nocte vi¬ 
deris!” 

“0, utinam in somnio arcanum mihi revelaretur, 
quemadmodum vinculum fascini, quod vos tenet sol¬ 
vere possem!” refert ipsa, et haec cogitatio totum eius 
animum occupavit. Auxilium Dei omni ardore flagi¬ 
tabat, ne in tenebris quidem precari destitit donec 
sibi se in sublime tolli, ac per aera Morganae castel¬ 
lum versus rapi in somnio videretur. Dia castelli sibi 
obviam veniebat, pulchritudine radians, nihilo tamen 
secius, ut ipsa sibi fingebat, haec similitudinem fere¬ 
bat antis, quae sibi in sylva baccas dedisset deque 
Oloribus, aureais coronas gerentibus, locuta esset. 

“Quin fratres tuos liberare poteris," docet ipsa, 
“at vero, satisne vales animi fortitudine atque pati- 
entid? Aqua utique mollior est manibus tuis delicatis, 
illa tamen durissimos silices ad arbitrium formare va¬ 
let. Verumtamen illa doloribus, quos digiti tui susti¬ 
nere debebunt non afficitur; ea corde nullo est prae¬ 
dita, prohinc nec ulla sollicitudine angoribusque affi¬ 
citur, qui tibi sunt sustinendi. Videsne istas ustulan¬ 
tes ac mordaces urticas, quas ego in manu teneo? 

Huius generis plurimae vigent circa antrum ubi tu 
habitas. Nullae, nisi quae illic, aut vero in sepulcretis 
crescunt, valent — hoc memineris! Eas te legere 
oportebit, quamvis manus tuas pupugerint et ustula* 
verint; urticas nudis pedibus calcaveris, et ex fibris 
earum fila elicies; ex his vero texes undecim subucu¬ 
las cum longis manicis; has undecim Oloribus Fe¬ 
ris inficies, ac tum demum vinculum fascini rumpe¬ 
tur. At oblivisci nolito — ab eo temporis momento, 
quo opus tuum aggressa fueris, usque ad finem, et¬ 
iamsi annos in opere exegeris, ne verbum quidem 
protuleris; prima enim syllaba, quae tibi imprudenti 
exciderit, erit tamquam pugio, incidens in corda fra¬ 
trum tuorum; in tua lingua veluti in cardine, vitae 
eorum versantur. Haec diligenter attende!” 

Eodem momento dia manum Elisae urticfi con¬ 
trectavit, quae manum suam flammae instar ussit, 
tunc Elisa confestim evigilavit Multo iam die surgens, 
conspicatur iuxta stratum suum urticam, cuius exem¬ 
plar in somnio vidit. Positis confestim genibus, gra- 
tes Deo retulit, et ad opus suum inchoandum, ex an¬ 
tro prodivit. Repertis copiis urticarum, venenosam 
et ingratam hanc plantam propriis manibus legere 
coepit; venenum urticae crebras et magnas pustulas 
in manibus ac brachiis suis civerunt, ipsa tamen do¬ 
lorem spe fratrum liberandorum aequo tulit animo. 
Urticas nudipes trivit, et licia inde evulsa in fila nevit. 

Post solis occasum fratres venerunt Silentio 
Elisae non parum perterriti sunt existimabant enim 
id originem -debere incantamento a noverca impia 
iam antea edito; verumtamen visis eius manibus pu¬ 
stulatis, senserunt sororem operi esse su& gratifi sus¬ 
cepto intentam. Frater natu minimus in fletum so¬ 
lutus est quum vero lacrymae suae eius manibus inci¬ 
dissent Elisa dolore levabatur — pustulae evanu¬ 
erunt 

Ipsa totam noctem labore exegit non enim qui* 
eti locum cedendum existimabat, donec fratres libe- 
rasset. Perinde totum diem posterum in solitudine 
laborans agebat quod Olores avolarunt; tempus ta¬ 
men nunquam tam celeriter praeterivit Iam una su¬ 
bucula finita pendebat nunc iam alteram incepit 

Subito cornu venaticum in vallibus resonabat 
Elisa conterrita est. Sonus senam appropinquabat; 
mox et vertagos 14 latrantes exaudivit Terrore per¬ 
culsa Elisa in penetralia antri confugit urticis in ma¬ 
nipulos colligatis et carminatis, 16 quibus dein super- 
insedit. 

Eodem puncto temporis vertagus ingens e du¬ 
meto prosiliit, duobus aliis comitantibus. Hi saeve 


14. Sunt canes venatici. 

15. Carmino , verbum Primae, dicitur de actu licia canna¬ 
bis, alius cuiusque plantae textilis, per praenum ductare et sic tam¬ 
quam crines pectere, eoque modo purgare, et ad nendum aptare. 

latrabant, tum discurrebant, mox iterum reverterunt 
Haud multo post ipsi venatores ante ingressum antri 
comparuerunt, quorum venustissimus ipse erat rex 
istius regionis. Is ad Elisam accessit, qua pulchriorem 
virginem antea viderat nunquam. 

“Quinam contigit, puellula," fatur rex, “ut tu 
huc venires?” Elisa nihil nisi caput quassabat; loqui 
ausa non est; quod vel verbum suos fratres perdidis¬ 
set manus autem sub praecinctorio suo abscondit ne 
regi» quantopere pateretur, innotesceret. 

“Veni mecum,” inquit rex, “hic tibi morari non 
licebit! Si te tam probam, quam es pulchra, praesti¬ 
teris, seric& atque purpura te induam; coronam aure¬ 
am capiti tuo imponi curabo, faciamque ut in regia 
mea habites!" Eam itaque in equum sublevavit, ipsa 
flente, manibusque supplicante; at rex: “Nihil nisi 
felicitas tua mihi cordi est," inquit, “futurumque est 
ut aliquando ob id gratias mihi referas;” quibus di¬ 
ctis abequitavit trans montes ac valles, eam in equo 
ante se sustinens, reliquis venatoribus a tergo se¬ 
quentibus. 

Circa occasum solis, urbs regis capitalis magni¬ 
fica, cum templis ac turribus, ante se iacebat, atque 
rex Elisam recti in regiam detulit, ubi in amplissimo 
peristylio marmoreo fontes saliebant, parietes autem 
atque lacunaria pulcherrimis imaginibus pictis erant 
decora. At Elisa haec ornamenta, et hunc splendorem 



122 


FERI OLORES 


naucifadebat; alens flebat ac lugebat, etiam dum 
domestid regiis tunids ac stolis eam amidebant, pre- 
tiosasque margaritas comae suae interplectebant, atque 
mollia manuda manibus suis pustulatis inducebant. 

Nunc vero, ubi ipsa regio splendore induta atque 
ornata in medio stabat, pulchritudo eius ita effulge¬ 
bat, ut cuncti aulici eam stupentes sese profunde an¬ 
te eam proclinarent, rex vero eam in sponsam sibi 
elegit, tametsi Archiepiscopus caput quatiebat, clam- 
que susurrabat, sub spede istius pulcherrime virgi¬ 
nis sylvestris sine dubitatione sagam delitescere, que 
adstantes obccecasset, regi autem eam depereunti ca¬ 
put vertisset. 

At rex cuncta hec sprevit Loco horum chorum 
musicum accersi, conviviumque maxime opiparum 
apparari iussit; virgines formosissime adducte nym¬ 
pham drcumsaltabant, tum ipsa per fragrantes hor¬ 
tos in aulas magnificas deducebatur; nihil tamen ho¬ 
rum vel ad pladde renidendum, nec vel radiolum fe- 
liritatis ex oculis eius elicuerunt. Nunc rex parvulum 
cubiculum, contiguum Elise dormitorio aperuit; id 
sumptuosis tapetis viridibus erat instructum, et in 
accuratam similitudinem antri erat conformatum, ubi 
ipsa reperta est. In tabulato iacebat manipulus filo¬ 
rum, que ex liciis urticarum neverat, e pariete autem 
subucula pendebat, quam consummaverat. Unus ve- 

natorum, qui in his aliquid miri autumabat, haec 
omnia attulit 

“Hic,” inquit rex, ‘licebit tibi de prisca tua do* 
mo somniare; hic autem reperies totum tuum opus 
quo occupabaris; etenim in medio omnis huius splen¬ 
doris, haud dubie aliquando te iuvabit praeterita, in 
antro te degere fingendo, recolere.” 

Visis iis rebus, quae sibi maxime curae erant leni 
subrisu respondit colorque in genas suas iterum re¬ 
dire coepit Ipsa etenim usque sperabat se fratres re¬ 
dimere posse, et hinc manus regis deosculata est Hic 
eam amplexatus, cordi admovit, ac tum omnes Cam¬ 
panas templorum suae urbis pulsari iussit, suasque 
nuptias celebrari per praecones proclamari imperavit 
Pulchra virgo muta sylvarum, Regina eius regni eva¬ 
sura erat 

Verum Archiepiscopus verba nefaria in aures 
regis susurrabat quae tamen eum minime moverunt; 
solemnia nuptiarum perfecta erant, atque Archiepi¬ 
scopus ipse invitus coronam capiti eius imposuit Su¬ 
per hoc indignatus, oras arcti annuti coronae ita capiti 
eius impressit, ut prae dolore eam perstringerent, at 
vero dolor longe gravior — moeror luctuosus ob fra¬ 
tres — cor eius magis gravabat, nec proin dolor cor¬ 
poris eam affecit Ipsa usque silere perrexit — vel 
unicum enim vocabulum fratres suos perdidisset; 
attamen oculi sui amore regis, tam boni, tamque for- 

mosi, qui ad felicitatem sibi parandam tantam contu¬ 
lerat, mire radiabant Ipsa se in dies ei arctiori vin¬ 
culo devinciri sensit 0, quantopere cupiebat illi 
omnes animi angores atque cruciatus confidere; at 
silentium sibi custodiendum erat; eloqui, donec to¬ 
tum opus absolvisset, ei licitum non erat Ad opus 
igitur accelerandum, clanculum quaque nocte intra- 
vit cubiculum in speciem antri instructum; illic operi, 
subuculas parandi se accinxit, verum tamen quum ad 
septimam subuculam parandam pervenisset, repent 
se totum suum penu exhausisse. 

Eam interim non praeteribat urticas, quibus ipsa 
egebat, in sepulcreto procreari, sed necesse erat eas 
propriis colligi manibus; qui nunc possit eas compa¬ 
rarer’ 

“Quid, me Castor, dolores manuum sunt cum 
cruciatu animi mei comparati?” quaerebat abs se. 

“Audere me oportebit speculcretum adire; Deus 
ille Optimus et Maximus, tutelam suam, confido, non 
negabit” 

Pavida, acsi quid improbi moliretur, quadam no¬ 
cte, lun& illustri, furtim in hortum derepsit, atque 
trans longas urbis plateas devenit in viam solitariam 
in sepulcretum ducentem. Illic animadvertebat in 
quodam largissimo cipporum 1 ' non paucas sedere se- 

16. Cippus, A, palus, sublica, vallus; in sepulcreto autem 

nes ac foedas sagas. Elisae prope ad eas praetereun¬ 
dum erat, quum sagarum nonnullae oculos suos ne¬ 
quam in eam defixerunt; verum ipsa preces suas re¬ 
citans urticas pungentes colligebat, collectas aecum 
in palatium reportavit Unicus tantum eius rei testis 
fuit — Archiepiscopus; is enim, quum alii mortales 
dormiebant vigilabat Nunc iam omnino persuasus 
erat aliquid a regina non probe geri; eam sagam es¬ 
se oportere, quae incantamentis et regem, et univer¬ 
sum populum, corrupisset 

Occasione itaque oblata Archiepiscopus docuit 
regem quid ipse vidisset, et quid verendum putaret; 
quum vero statuae sanctorum haec verba maledica, in 
templo prolata, audivissent capita feruntur quassavis¬ 
se, quasi dicerent “Non est verum; Elisa insons est!” 
At vero Archiepiscopus portentum hoc prorsus aliter 
interpretatus est; id testimonium esse contendit con¬ 
tra eam, quum sancti, auditis reginae delictis, capita 
singuli quassavissent 

Duae maiores guttae lacrymae per malas regis de* 
volvebantur. Dubitabundus domum redivit Nocte 
subsecuta dormire se simulabat licet somnus eum 
vitavisset Itaque animadvertit Elisam, more suo, e 
lecto surgere singulis noctibus, ipse vero perinde 


est crux, aut quidquid ad pedem sepulcri erigitur lignei, ferrei, 
lapidei, cui titulus inscribitur, quo praetereuntes admoneantur, un¬ 
de et monumentum appellari solet 

quaque nocte surgens, secutus eam est clanculum, 
viditque eam suum parvum cubiculum intrare. 

Animus regis in diem magis contristari coepit; id 
Elisam non praeteribat tametsi causam ignorasset 
Mutationem regii animi aegerrime ferebat, at quantos 
dolores cordis ipsa non ferebat gratia suorum fra¬ 
trum! Lacrymae ex acerbitate sibi oboriebantur, ac 
per regiam purpuram decurrebant, tamquam ada¬ 
mantes. Alii, qui testes erant suae magnificentiae, sor¬ 
tem eius invidebant. Circa haec tempora, praeter uni¬ 
cam, iam omnes subuculae paratae erant At pro do¬ 
lor, et fila deficiebant — ne una quidem urtica super¬ 
erat Sibi semel tantum, nec amplius, in sepulcretum 
prodeundum erat pugillusque afferendus. Non sine 
tremore de ea solitaria ambulatione, ac de horridis 
sagis secum cogitavit quod tamen secum decreverat, 
tam erat firmum, quam sua in Deo fiducia. 

Elisa prodivit, rex autem, atque Archiepiscopus 
secreto eam sequebantur, testesque fuerunt oculati 
eius in sepulcretum ingressus. Quum hi propius ve¬ 
nissent, viderunt sagas in cippo sedentes, ut Elisa 
eas viderat; rex se avertit, quippe qui credidit eam, 
quae ipsa hac nocte caput suum in pectus eius recli¬ 
navisset, inter illas versari. “Esto, iudicet ergo eam 
populus!” ait rex. Populus autem eam flammis ad- 
iudicavit. 

Regina itaque e splendidis regiae aulis in opacum 

uvidumque carcerem abrepta est, ubi ventus dathra- 
tam fenestellam cum sibilo perflabat In locum holo* 
sericae 17 urticas, quas ipsa collegerat, ei attribuerunt, 
in has caput ei declinandum erat. Subuculae, quas 
texerat, sibi vice culcitrae 18 atque vice lodicis erant 
serviturae. Attamen hi Elisae nihil praestantius tribue¬ 
re poterant quam ipsas has res, namque opus suum 
prosequi poterat, simul etiam eadem fiducia ad Deum 
preces fundebat 

Tempore crepusculi 19 strepitum alarum extra 
clathra inaudivit Olorum. Hic frater erat suus natu 
minimus, qui sororem denique repererat, quae prae 
gaudio in singultus erupit, quamvis proximam no¬ 
ctem sibi ultimam fore cognovisset; verumtamen 
opus suum fere absolutum iam erat frater autem ad 

minimi- 

Interim Archiepiscopus advenit, ut ultimam vitae 
Elisae horam, secundum promissum regi datum, cum 
captiva exigeret; verum ipsa capite abnuit, atque 
oculis, manuumque gestu, eum abire iussit Scilicet 


17. Proprie, uti verbum Graecis sonat, quod ex integro se¬ 
riceum est; latiori sensu est materia texta crassior, cuius villi ere¬ 
cti, et admodum planati ac levigati, quam Franci a villis velour, 
sive villuram vocant, hinc autem Angli suum velvet cuderunt. 

18. Culcitra, culcita, -se, est pulvillus, cui in lecto iacen- 
tes caput applicamus; lodix autem est, quo nos tegimus. 

19. Crepusculum, -i, est tempus diei, post occasum solis, 
antequam tenebre terras obruant. 

hac erat nox, qua opus suum ad finem perducendum 
erat, alioquin omnia mala, qua adhuc pertulisset — 
dolores corporis et animi, noctes insomnes — incas¬ 
sum fuissent Archiepiscopus multis verbis iratis tan¬ 
dem discessit verum infortunata Elisa sua innocen¬ 
tia prorsus conscia erat prohinc opus prosequebatur 
suum. 

Musculi parvuli interea solerter huc et illuc cur¬ 
sabant urticas ad pedes eius devehendo, opem illi 
afferentes; turdus autem clathris ferreis insidens, to¬ 
tam noctem sonora voce cantilans, eam solari cona¬ 
batur, ne fortitudo animi Elisa deficeret 

Sol necdum surrexit; unfi hor& ante ortum, dilu¬ 
culo, quum undecim fratres ante portam regia sta¬ 
bant exaudiri a rege flagitantes; sed responsum tu¬ 
lerunt id fieri non posse, quod usque nox esset rex 
usque dormiret nec aulici eum suscitare auderent 
Fratres non cessarunt, ulterius supplicabant, mina¬ 
bantur, praesidium prodibat denique et ipse rex egres¬ 
sus sciscitabatur, quid rei gereretur. Eodem momen¬ 
to sol exortus est, nec fratres amplius conspici pote¬ 
rant atque undecim candidi Olores supra palatium 
evolare visi sunt 

Interim magna hominum multitudo extra portas 
urbis profluxit, combustionem sagae videndi cupida. 
Decrepitus quidam caballus ductabat carpentum quod 
Elisam vehebat; amicta ipsa erat saccario amictu, 

longi sui crines passi in humeros defluebant; genae 
suae cadaverose pallebant; labella nervose agitaban¬ 
tur, dum digiti sui usque texebant viridia fila; quippe 
quae opus suum ne tunc quidem intermittebat, quum 
ad supplicium raperetur. Decem subuculae paratae 
ante pedes eius iacebant — nunc iam undecimam ad 
finem perducere satagebat Quisquiliae plebis eam 
contumeliis lacessebant. 

“Cemedum sagam, ut mussat! Ne libellum qui¬ 
dem precum manu gestat; nae, illic sedet cum sua 
fascinationis apparatu; eripe ei; carpite in mille fru¬ 
stula!” 

Iam multi in eo erant ut impetum in eam moli¬ 
rentur, subuculasque ei eriperent, quum undecim 
candidi Olores plaustrum versus advolabant. Cuncti 
circum eam consederunt alis dimicantes. Turba per¬ 
territa diffugit 

“Signum hoc certe de coelo est! Profecto ipsa in¬ 
sons est!” aliqui susurrabant elata tamen voce id 
praedicare non audebant. 

Modo carnifex manum eius apprehendit — ipsa 
eodem momento undecim subuculas Oloribus iniedt, 
et confestim undecim formosi Principes Olorum loco 
comparuerunt Frater tamen minimus natu unum 
nonnisi brachium nactus est, loco autem alterius, 
alam, quandoquidem subucula unam tantum mani¬ 
cam habebat — alterfi necdum plane finitd. 

“Iam modo fas mihi est loqui,” tandem eloquitur 
Elisa. “Sum insons!” 

Nunc vero hominum turba, testis oculatus even- 
tus, se cum magna reverentia, tamquam ante san¬ 
ctam, profunde se proclinavit. At ipsa, ex tam diu¬ 
turna tacitaque exspectatione, ex angustiis animi, 
doloribusque corporis nimis aegra, in brachia fratrum 
intermortua concidit 

“Ita, sane,” fatur nunc frater natu maximus, 
“ipsa omnino insons est,” ac postmodum circumstanti 
hominum frequentiae ex ordine narravit suam omni¬ 
um historiam. Dum ipse huic narrationi erat inten¬ 
tus, mira circumquaque fragrantia se diffundebat, 
acsi centena et millia rosarum suavissimo odore ma¬ 
narent; etenim, quodque frustum ligni, e quibus 
coacervatus rogus erat, ramulos emittebat, radicibus 
in terram alte fixis; item, sepes rosarum viva Elisam 
undique incinxit, ac prae omnibus aliis unus quidam 
flos fulgidi candoris, veluti stellae, lumine radians, 
illic enitebat. Rex istum decerpsit, et in sinum Elis® 
collocavit, quo facto, Elisa ad se, pace, hetitid, et 
gaudio in corde rediit. 

Hoc momento omnes campan® templorum sua 
sponte sonare coeperunt, avium catervae ad eum, ubi 
hi stabant, locum, convolaverunt, unde mox solemni 
agmine, cui simile nullus unquam rex viderat, in 
regium palatium retro itum est. 

SIVE 

NYMPHA EX RANA 


/ALIQVANDO, alicubi vixit rex, cui erant tres 
filii. Non adeo procul a finibus sui regni senex quae¬ 
dam mulier habitabat, quae unicam habebat filiam, 
cui nomen erat Cerasula. Rex quondam dimisit suos 
filios ut mundum experirentur, ad discendos mores 
aliarum gentium, sibique peregri sapientiam, dexteri¬ 
tatemque compararent regnum moderandi, quod olim 
suum erat futurum. Mulier vero senicula interea vi¬ 
tam domi suae cum filia in pace ac tranquillitate de* 
gebat, quae Cerasula propterea appellabatur, quod 
cerasa cunctis aliis esculentis longe anteponebat, ac 
vix ullo alio alimento vescebatur. 

At senex matercula nullum pomarium habebat, 

nec pecuniam, qufi filis sus quotidie cerasa emeret; 
ac, postremo, nullus alius comparandi supererat mo¬ 
dus, nisi ut ipsa nonnas adiret vicinas, qus spatio¬ 
sum habebant pomarium attiguum, et ab illis qus 
posset optima efflagitaret; nimirum filiam extro mit¬ 
tere non audebat, ipsa enim adeo erat pulchra, ut 
mater, nequod facinus illi accideret, satius duxit eam 
domi continere, et ipsa negotii causa exire. Appeten¬ 
tia tamen atque gustus Cerasuls in vicinia haud erant 
ignoti. Verumtamen quum abbatissa cerasis haud mi¬ 
nus quam ipsa delectaretur, mox compertum est quo 
hi fructus optimi devenissent; unde Mater Venera¬ 
bilis haud parum perturbabatur, quum suum penu 
diminui sentiret, et quid de cerasis factum esset, in- 
telligeret 

Regii iuvenes peregrinatum profecti, etiam in lo¬ 
cum, ubi Cerasula cum matre victitabat, pervene¬ 
runt. Quum pulchram hanc virginem ante fenestram 
promissos crines concinnantem casu conspicabantur, 
quisque trium iuvenum puellam protinus adamavit, 
palamque edixit, quantopere quisque eam in uxorem 
accipere cupivisset. Vix hoc edixerunt iuvenes, quis¬ 
que eorum zelotypis captus, inter se altercari, iurgari, 
vociferari, ac denique destrictis ensibus alter alterum 
impetere, ensibusque dimicare coeperunt. Diu sic cer¬ 
tabant quin sanguinem fudissent, sed tamen magis 
ac magis in furorem agebantur, quod quum abbatis- 

sa animadvertisset, prodivit ad portam visum quid 
illic gereretur. Quum intellexisset suam vicinam in 
causa esse, ir&, veterique sua simultate succensa, cu¬ 
pivit in suo corde, utinam Cerasula in foedam ranam 
converteretur, atque in aqua, circa finem mundi, se* 
deret. Dictum atque factum: misella Cerasula in ra¬ 
nam conversa, e conspectu contuentium statim eva¬ 
nuit Regiis proinde iuvenibus nulla causa pugnandi 
erat; itaque vaginatis ensibus, ut decet fratres, ma¬ 
nus inter se praebuerunt, patriamque domum versus 
discesserunt. 

Senex interea rex vires sibi in dies magis deficere, 
seque ad gerendum onus regnandi pedetentim minus 
idoneum fieri sentiens, regnum dedere meditabatur, 
sed cui dederet, non satis sibi constabat. Quaestio haec 
erat, quam cor paternum dirimere nequibat: omnes 
enim tres filios suos aequo amore prosequebatur. 

“Filii mei dilecti,” sic eos quondam affatur, “iam 
ego consenui, viresque mei sensim hebescunt, ita ut 
mihi in animo sit regiam dignitatem deponere; in 
animo tamen meo nullo pacto dirimere queo, quem 
ex vobis mihi, ut potiorem, haeredem statuam; quem¬ 
que enim vestrum aequo amore paterno prosequor; 
ac, praeterea, etiam perquam cupio ut subditis meis 
regem ex vobis maxime idoneum, scitissimum, sa- 
pientissimumque constituam. Ob hanc itaque causam, 

ternis experimentis quemque vestrum tentare decre¬ 
vi: quiscunque praemium tulerit, is rex esto. Sit 
ergo primum tentamen: requiro centum ulnas te¬ 
lae tam subtilis, ut ea per lumen 1 2 annuli mei traduci 
possit 

Filii responderunt voluntati patris pro viribus 
se satisfacere tentaturos, eoque proposito disces¬ 
serunt. 

Duo fratres maiores natu plures comites sibi ad- 
sciverunt, et ad cunctas aptas telas quas reperturi 
essent domum vehendas, magnum apparatum carro¬ 
rum equorumque secum tulerunt; at minimus natu 
expeditus* profectus est. Haud multo post ad bivium 
pervenerunt, ubi iter suum multifariam dividebatur; 
duas viae per lastos campos, semitas tritas, umbrosos- 
que lucos ducebant. Duo maiores natu vias amoenio¬ 
res abi elegerunt, minimus autem, fratribus quum 
valedixisset, viam ingratam ingressus est, sibilando- 
que iter carpsit. 

Ubicunque fratres duo telas subtiles conspicere 
poterant, eas praestinaverunt, tantam autem copiam 
earum coemerunt, ut sui carri sub onere creparent, 
equi autem gemerent. Interea minimus plures dies 
taediosos iter faciendo exegit, nec ullum reperit locum 


1. Vacuitas, apertura, spatium, quod annulus incingit. 

2. Sine sarcina, sine impedimentis et apparatu, vacuus. 

ubi telam vel aliquatenus subtilem ac bonam videret. 
Iam animus ei languescere coepit, atque singulis mil- 
liariis emensis, etiam magis contristabatur. 

Tandem ad pontem quemdam, per amnem du¬ 
centem, pervenit, ubi ad capiendam quietem, atque 
ad meditandum de adversa sua fortuna, consedit, 
quum foeda quaedam rana caput ex aqua extulit, ac 
voce nequaquam aspera interrogabat, quid rei esset. 
Regius iuvenis submissa voce ait: “Stulta ranuncula, 
tu mihi prodesse nequis.” 

“Quisnam te ita docuit?” quaerit rana; “fatere 
tandem quid te angat” 

Post aliquam moram regius iuvenis totam rem 
aperuit, fassusque est cur pater eum peregre misis¬ 
set. “Ego tibi succurram,” respondit rana. His dictis 
rana se in aquam mersit, sed mox reversa, frustum 
telae, palmo humano vix maius, nec munditia admo¬ 
dum nitens, ut parebat, secum vexit. Quidquid ta¬ 
men fuerit, aliquid certe fuit, atque regius iuvenis, 
sic rana monente, id sustulit. Pannulus iste squalidus 
sibi certe admodum gratus non fuit; attamen aliquid 
e sermone ranae percipiebat, quod sibi arrisit, unde 
sic secum arguebat: “Si non proderit, saltem non ob¬ 
erit,” itaque sustulit telam et in sacculum condidit, 
atque gratia reddita ranae, quae se iterum mersit, ex 
labore acto non parum lassa et anhela, iuvenis disces- 

sit. Quo tamen longius itabat, maximo gaudio anim¬ 
advertit sacculum suum graviorem fieri, proinde se 
vertit, iterque suum, fortunas suae multum confisus, 
domum versus flectit. 

Eodem fere tempore domum attigit, quo fratres 
sui equis curribusque ornatis eo pervenerunt. Rex 
senex filiis suis reducibus magnopere gavisus est, 
detractoque de digito annulo aureo, experiri perrexit 
quis filiorum optime meritus esset Ex omni copia quam 
duo maiores filii coacervaverunt, ne unum quidem 
convolutum telae reperiebatur, cuius vel decima pars 
per annulum traduci posset. Haec res eos admodum 
puduit; nam fratrem minimum non parum ludifica¬ 
verunt, veluti qui domum re infecta venisset At 
quanta erat eorum ira, quum eum e sacculo convolu- 
tulum producentem cernerent quod telam exhibebat 
quae sua subtilitate, mollitie ac pulchritudine millies 
superabat cuncta quae ii in sua vita 'vidissent! Tela 
enim ita erat subtilis, ut annulum nullo labore trans¬ 
iret ; imo, profecto, duae eiusmodi telae annulum vix 
explevissent Pater fortunatum filiolum amplexatus, 
domesticis demandavit, ut caeteram omnem telam in 
mare abiicerent, dein filios sic est allocutus: “Nunc 
abibitis ut alterum quod vobis impero pensum solva¬ 
tis: — caniculum adeo minutum vobiscum domum 
feretis, ut is in putamine nucis commode iacere pos¬ 
sit.” 

Tanto penso haud parum territi sunt filii; quum 
tamen coronas omnes essent cupidi, statuerunt fortu¬ 
nam tentare, prohinc paucos post dies se rursus itine¬ 
ri dederunt Eodem bivio inter se iterum valedixe¬ 
runt, ubi minimus identidem vetus suum scruposum 
ac solitarium est prosecutus iter, omni spe fretus, 
quam prior fortuna sibi pollicita erat 

Vix in saxis prope ad pontem in ripa consederat 
quum sua antiqua amica, ex aqua prosiliit, iuxtaque 
iuvenem considens, magno suo ore aperto, coaxando 
inquirebat: “Quid rei est?” Regius iuvenis nunc iam 
minime dubitabat ranam aliqua potentia pollere, igi¬ 
tur quid vellet, fateri non haesitabat. “Fiat tibi quod 
optas,” respondit rana; inde aquam saltu petens, paul- 
lo post cum nuce avellana reversa, eam ad pedes 
eius deposuit, tum eam tollere, et ad patrem deferre 
iussit, ut coram rege eadem leni modo frangeretur, 
ac tum visuri essent quid eveniret Regius iuvenis 
magnopere recreatus iter retrorsum carpsit, rana 
autem opere fessa, in aquam resiliit. 

Fratres eum antecesserunt, magno numero cani- 
culorum omnis generis scitulorum allato. Rex senex 
studiosus filios quantum poterat iuvandi, maximam 
quae reperiri poterat, iuglandem afferri iussit, et cum 
omnibus caniculis experiri; at vero nullus eorum pu¬ 
tamen ita quadrabat, ut aut unus pes posterior, aut 
caput, aut pes anterior, aut denique cauda extra emi- 

neret — uno verbo, unus uno, alius alio modo defici¬ 
ebat, nec unus omnium verosimile erat in hoc novi 
generis tugurio canino commode iacere posse. Expe¬ 
rientia omnium facta, minimus filius accessit, et quum 
se ante patrem officiose proclinasset, nucem avella¬ 
nam ei porrexit precatus, ut eam caute frangi cura¬ 
ret Hoc facto, caniculus candidus, maxime scitulus, 
in manum regis inde exsiliit, caudulamque quassans, 
domino suo adulabundus se affrixit, inde autem con¬ 
versus, exteros caniculos, omni qua par erat vi, dele¬ 
ctabili modo allatravit, omni curia arridente. Nemo 
prorsus inter omnes erat qui ea re delectatus non esset, 
atque senex rex iterum amplexatus filium suum fortu¬ 
natum, exteros caniculos a domesticis in mare proiid 
iussit, filios autem sic est affatus: “Dilectissimi filii, 
gravissima pensa vestra iam superavistis; audite 
nunc meum ultimum propositum: quiscunque ve¬ 
strum pulcherrimam virginem secum domum tulerit, 
is meus illico erit hxres.” 

Prxmium laborum adeo allectans, atque certa¬ 
men, omnibus tam xquum videbatur, ut ad opus se 
accingere nullus iuvenum dubitaret, utique suo quis¬ 
que modo palmam relaturus. Minimus natu animo 
nunc non adeo xstuabat quam antea; sic enim secum 
cogitabat: “Vetula illa rana hactenus me iuvando 
certe multum poterat, at nunc omnis sua potentia 
nihil mihi prodesse poterit; ubinam enim gentium ipsa 

mihi pulchram virginem, quin longe pulchriorem 
quam ulla, quae in regia patris mei visa sit, com¬ 
parabit? Palus in qua victitat, nullum vivum ani¬ 
mans alit nisi bufones, cenchres, aliasque idgenus 
bestias.” 

Interea tamen idem ingreditur iter, venitque ad 
saxum, ubi ingemiscens considet pendenti animo, ut 
antea, prope pontem. “Eheu, ranuncula!” fatur ipse, 
“iam nunc mihi prodesse non poteris.” 

“Minime id cures,” coaxat ranuncula; “modo fa¬ 
tere quid nunc rei sit.” Regius igitur iuvenis docuit 
veterem suam amicam, quod discrimen se superve¬ 
nisset 

“Carpe viam domum,” respondit rana, “pulchra 
autem virguncula mox te subsequetur; verumtamen 
tibi caveris quominus rideas, quidquid circa te eve¬ 
nire animadvertas 1” His dictis, ut antea, in aquam 
resiliit, et e conspectu se subduxit 

Regium iuvenem usque suspiria tenebant, quod 
verbis ranae modo parum confidebat; attamen haud 
procul domum versus progressus erat quum sonitus 
insuetus a tergo sibi ad aures pervenit, itaque circum¬ 
versus, sex glires aquaticos grandiusculos conspexit, 
peponem bene magnum, rhedaeque instar tolutim se- 
cum trahentes. In sessibulo bene pastus bufo senicu¬ 
lus aurigam agebat, a tergo autem duae ranae pedise¬ 
qui stabant, utrimque autem scituli musculi, propan- 

sis mystadbus vicem praesidii praestabant currentes; 
intra rhedam denique antiqua sua amica, rana, uti¬ 
que non admodum formosa, ac potius turpicula, sede¬ 
bat, tamen haud ane quadam dignitate, quum prae¬ 
tervecta iuvenem salutabat. 

De fortunis suis casu aliquo venustam illam vir¬ 
ginem, quam quaerebat, reperiendi cogitationibus ni¬ 
mium mersus, singulare spectaculum ante se vix mi¬ 
nime dignabatur, nedum ad ridendum super idem 
propensum se sentiebat. Rheda interim paululum 
progrediebatur, usque dum ad bivium quoddam per¬ 
veniret, ubi tumulo quodam interveniente, visui ex¬ 
cidit; at quantopere stupuit quum et ipse eo perve¬ 
nisset, ibique veram ac praestantem rhedam, cum sex 
furvis equis iunctis, aurigis synthesi eleganti indutis, 
cerneret, intus autem virguncula, omnium quam un¬ 
quam conspexerat pulcherrima sedens, se exspectan¬ 
tes starent, et quum virgunculam mox agnosceret 
esse Cerasulam, cuius aspectus quondam cor suum 
tantopere inflammaverat! Ut ipse eo pervenit, pedi¬ 
sequi ianuam rhedae panderunt, et sic invitatus, iuxta 
pulchram virginem consedit. 

Haud multo post in urbem patris regii iuvenis 
pervenerunt, quo et fratres cum magna puellarum 
caterva appulerant; simulae tamen Cerasula in con¬ 
spectum venerat, cuncti aulici ad unum, communi 
consensu, coronam pulchritudinis ei adiudicaverunt 

Pater Istas amplexatur filium, eum statim haeredem 
regni constituit, caeteras autem omnes puellas, uti 
caniculos ante, in mare abiid ac mergi iubet Deni¬ 
que regius iuvenis Cerasulam connubio sila iunxit, 
diuque ac feliciter cum ea vixit, quin etiam modo vi¬ 
vit — nisi sit mortuus. 


FINIS. 

A.VCTOR fabulae Amoris et Psyches hic 
Lectoribus candidis ad fruendum oblatae, Lvcrvs 
Apvleivs, Madaurae, in oppido Africae, in finibus Nu¬ 
midiae, e parentibus Romanis, loco honesto natus, 
temporibus Hadriani atque Antonini Pii Imperato¬ 
rum floruit, mortuusque est circa annum 160-imum, 
post Christum natum. 

Fabulam istam scriptores et interpretes Chri¬ 
stiani per allegoriam de luctaminibus animae ad asse¬ 
quendam coelestem beatitudinem constanter interpre¬ 
tati sunt, et hodie ita intelligi volunt. Psyche etenim 
Graecis animam audit. Quamobrem haec fabula apud 
lectores Christianos semper in pretio habebatur, et 
ideo etiam variae editiones eius per se variis tempori¬ 
bus evulgabantur. 

Nobis fabulas divales ex Anglico in Latinum ver¬ 
tentibus, prseter similitudinem argumenti, alia quo¬ 
que ratio suadere videbatur, quare Apuleii nostri in¬ 
signem fabellam catalogo nostro ad evulgandum ad- 
scriberemus: ipsa nempe Latinitas Apuleii Romana, 
ut e&, nostrae Latinitati iuxtaposita. Lectoribus bene¬ 
volis copia comparationis instituendae daretur, ut vel 
inde aliquem fructum doctrinae sibi carpere liceret. 

Utrum Lucius, heros fabulae Metamorphoseon, 
cum Auctore idem sit, quod hodie iam addubitatur, 
in medio relinquam. Quod pauculas sententias, non- 
nulaque verba aut delenda aut mutanda omnes nostri 
aevi interpretes ratum censuimus: non moribus Au¬ 
ctoris, sed discrimini attribuendum est, quod inter 
mores omnis prorsus vetustatis atque aevi nostri in¬ 
tercedit. 

Quod ad stylum dictionemque attinet Apulleii, 
sufficiat animadvertere omnes scriptores omnis aeta¬ 
tis et linguae suum habere stylum, adeo, ut stylus 
omnino speculum sit animi scribentis, proinde homo 
ipse. Quum vero nulli duo homines sive corpore, sive 
animo, inter se prorsus similes esse queant, unius, aut 
alterius, stylum normam statuere, cui omnes scripto¬ 
res se accommodare debeant, insanire est. Styli diffe¬ 
runt secundum gradum culturae, conceptuum, habi¬ 
tus, dotumque naturae diversitates. Nullus auctorum 
Romanorum fingi potest quin Ciceronem, Livium, 

aliosque legerit, et tamen nullus sive unum, sive al¬ 
terum imitatus est. Quod aliqui assentio, fabrico, 
laetamus, redies, loquis, aliaque idgenus scribant, 
quae nostris grammaticis repugnant, non inscitiae est, 
sed potius docet nos Romanos etiam ita dicere et scri¬ 
bere solitos, nec praecepta grammaticae tam fuisse ri¬ 
gida et inflexibilia; attamen, Quod licet Iovi, non li¬ 
cet bovi. 

Longe maior pars Romanarum litterarum tem¬ 
porum iniuria intercidit, ita ut modo fragmenta tan¬ 
tum supersint. Ex his philologi laboribus saeculorum 
singula vocabula, secundum aetates scriptorum dispo¬ 
suerunt, ac per etymon in classes et aetates digesse¬ 
runt. Docti hi labores multos criticos, minus peritos, 
in devia deduxerunt, quippe qui et ipsi crederent, et 
aliis persuadere conarentur, ipsam linguam Romanam 
ita in “ante-classicam,” “classicam,” et "post-classi- 
cam” dirimi, ut siqui hodie Latine loquerentur, aut 
scriberent, haec tria, aut plura idiomata quasi misce 
rent atque confunderent, scilicet quadrata rotundis. 
Quidnam a sensu communi, quid a vero esse posset 
magis alienum? Iam Seneca suos aequales monendos 
iudicavit: Oratio certam regulam non habet; Con¬ 
suetudo eam civitatis, quae nunquam in eodem diu 
stetit, versat (Epist. 104). Nulla igitur stabilis et ri¬ 
gida norma orationi praestitui potest, consuetudo ea 
utentium linguas regunt Verba obsolescunt nova 

nascuntur, uno sevo verbum quoddam unum casum, 
regit alio sevo alium, eodem iure, nec ideo lingua ipsa 
mutatur, homines mutantur, consuetudo mutatur, 
nec ideo ipsa lingua deterior fit Quis mihi persua¬ 
serit verisimile rectius, magis “classicum,” “elegan¬ 
tius” esse quam verosimile? Cseterum, si “classica 
elegantia” vel maxime definiri posset, quid prodes¬ 
set? Non modo nihil, sed omnem Latinitatem pror¬ 
sus inutilem redderet, quippe qua nec Celsus de Me¬ 
dicina, nec Vegetius de Arte Militari, nec Plinius- 
de Historia Naturali, nec Vitruvius de Architectu¬ 
ra, nec quisquam de ulla re sermone oris, aut ver¬ 
bo scripto disserere posset, sed eadem ipsa, quae 
auctores illi scripserant, in omne aevum repeti iis¬ 
que studiosorum oculos obcoecare deberent, donec 
cives nugarum pertaesi, studium linguae Latinae e lu¬ 
dis everrerent. 

Nostra studia his omnibus contraria sunt, nempe 
Latinam linguam conservare, priscis atque historids- 
iuribus restituere, orthographiam avitam ac tradi¬ 
tam a figmentis helleborosis vindicare, atque per 
praeclara exempla Apvleii, quid lingua Latina flexi¬ 
bilitate et aptitudine in omnes usus possit, docere- 
Eosdem studiosos Latinitatis, quos Scholae Caesari- 
bus atque Ciceronibus abalienant stomachosque iis 
vertunt, nos, sensu communi, simplici ac delectabili 
lectione Apvleii nostri ad Latinitatem diligendam. 

fovendam, et colendam his blandimentis Lecturae 
revocare conamur, et ut iidem exclament, confidi¬ 
mus: O, utinam pluret Apuleii atque Petronii e 
visceribus terree eruantur! Iam ceeterorum habu¬ 
imus satis! 


INTERPRES. 

URANT IN QVADAM civitate rex et regina. 
Hi tres numero filias, forma conspicuas, habuere; sed 
maiores quidem natu, quamvis gratissima specie, ido¬ 
neae tamen celebrari posse laudibus humanis crede¬ 
bantur ; at vero puellae iunioris tam praecipua, tam 
praeclara pulchritudo nec exprimi, ac ne sufficienter 
quidem laudari sermonis humani penuria poterat 
Multi denique civium, et advenae copiosi, quos eximii 
spectaculi rumor studiosa celebritate congregabat 
inacessae formositatis admiratione stupidi, 1 et admo¬ 
ventes oribus suis dexteram, primore digito in ere¬ 
ctum pollicem residente, ut ipsam prorsus Deam Ve¬ 
nerem, religiosis adorationibus venerabantur. Iam- 
que proximas civitates, et attiguas 2 regiones fama 
pervaserat, Deam, quam caerulum profundum pelagi 
peperit, et ros spumantium fluctuum educavit iam 


1. Stupentes, mirantes. 

2. Contiguas, vicinas. 

numinis sui passim tributd venM, in mediis conver¬ 
sari populi coetibus; vel certe rursum novo caelesti¬ 
um stellarum germine, non maria, sed terras Vene¬ 
rem aliam virginali flore praeditam pullulasse. 1 

Sic immensum 1 procedit in dies opinio; sic insu¬ 
las iam proximas, et terrae plusculum, provintiasque 
plurimas fama porrecta 3 4 5 pervagatur. Iam multi mor¬ 
talium longis itineribus, atque altissimis maris meati¬ 
bus, ad saeculi specimen 6 gloriosum confluebant. Pa¬ 
phum 7 nemo, Cnidum nemo, ac ne ipsa quidem Cy¬ 
thera ad conspectum Deae Veneris navigabant Sacra 


3. Aliis verbis: Fama per vicinas regiones ac regna perla¬ 
ta est, Deam Venerem, quam glauci maris profunditas pepererat 

— quae nata est in profundis csrulei pelagi — et aspergine spu¬ 
mantium undarum erat educata, sua Divinitate permittente, in 
medio populo versari, apparuisse inter homines mortales; vel, si 
hoc non, certe e stellarum coelestium stirpe, iam non maria, sed 
terram procreavisse aliam Venerem, ex flore virginali, qui terrae 
concessus, datus, erat. — Pullulare , proprie, pullos producere; 
tum, germinare, herbae, arbores, flores, pullulant; item, ut, hic, 
terra pullulat herbas, flores, arbores; idem de animalibus, gi. 
gnunt, generant, gignuntur, generantur, pariunt, nascuntur. 

4. In immensum (spatium, modum), propagatur, diffundi¬ 
tur, divagatur fama, rumor, unde opinio publica. 

5. Protensa, extensa, aucta. 

6. Miraculum eius aetatis. 

7. Urbs in insula Cypro, Veneri sacra, ubi celebre eius tem¬ 
plum exstabat; modo Baffo. — Urbs in Caria, memorabilis ob in¬ 
signem statuam Veneris, ab ipso Praxitele factam; modo Cnido . 

— Cythera , -orum, in Mari Jllgseo, ob insignem Veneris cultum 
celebria, unde et ipsa Venus Cytherea appellabatur. 

Deae deseruntur, templa deformantur; pulvinaria 8 
proteruntur; caerimoniae negliguntur; incoronata si¬ 
mulacra, et arae viduae 8 frigido cinere foedatae. Puel¬ 
lae supplicatur, et in humanis vultibus Deae tantae 
numina placantur, et in matutino progressu 10 virginis 
victimis et epulis Veneris absentis numen propitiatur. 
Iamque per plateas 11 commeantem populi frequenter 
floribus sertis, et solutis apprecantur. 

Haec honorum coelestium ad puellae mortalis cul¬ 
tum immodica translatio, verae Veneris vehementes 
incendit animos; et, impatiens indignationis, capite 
quassanti fremens altius, sic secum disserit: “En re¬ 
rum naturae prisca parens, en elementorum origo in¬ 
itialis, en orbis totius alma Venus, quae cum mortali 
puella partiario 13 maiestatis honore tractor! et nomen 


8. Pulvinar , -ta, n., sella, scamnum, grabatum, tomento 
efferctum, farctum, ut ad sedendum ante statuas Deorum, in tem¬ 
plis Deorum, sedentibus sit mollis sessio. 

9. Viduus , -a, -wm; vir cuius uxor mortua est, viduus , 
mulier post mortem mariti vidua appellatur; hic sensu translato, 
figurativo, ara sine igne et sacrificio, est vidua . 

10. Quum ista pulchra puella mane prodit, exit domo sua. 

11. Platea , via latior in urbe, uti “Platea Quinta," — 

incedentem, ambulantem. 

12. Partiarius , -a, -um, quidquid partitum est, non inte¬ 
grum; rusticus, qui agrum alienum colit, et partem proventfis acci¬ 
pit, est “partiarius.” Hic eodem modo Venus fingitur non inte¬ 
grum, ut deberet, sed partiarium obtinere honorem, quia honor in¬ 
ter se, atque puellam terrestrem divisus erat. 

meum coelo conditum 13 terrenis sordibus profanatur. 
Nimirum communi numinis piamento vicariae vene¬ 
rationis incertum sustinebo, 14 et imaginem meam cir¬ 
cumfert puella moritura. Frustra me pastor ille, 15 cu¬ 
ius iustitiam fidemque magnus comprobavit Iupiter, 
ob eximiam speciem tantis praetulit Deabus. Sed non 
adeo gaudens ista, quaecunque est, meos honores 
usurpabit. Iam faxo huius etiam ipsius illicitae for¬ 
mositatis poeniteat.” 

Et vocat confestim puerum suum, pennatum il¬ 
lum, et satis temerarium, qui malis suis moribus, 
contempta disciplini publicfi, flammis et sagittis ar¬ 
matus, per alienas domos nocte discurrens pacem tur¬ 
bat, ac nihil prorsus boui fadt. Hunc, quamquam li¬ 
centia linguae utique audacem, verbis quoque insuper 
stimulat. Perducit ad illam civitatem, et Psychcm — 
hoc enim nomine puella nuncupabatur—coram osten¬ 
dit. Et tote ill& de formositatis aemulatione fabula, 
gemens ac fremens indignatione: 

“Per ego te,” inquit, “maternae charitatis foedera 
deprecor, per tuae sagittae dulcia vulnera, per flammae 


13. Coelo reconditum, abditum. 

14. Nam, si hoc tolerem, tolerabo sacrificia expiatoria ordi¬ 
nario Numini, sive Divinitati, dari solita ex veneratione socunda- 
ria, dum puella terrestris usurpat meam similitudinem, ego autem 
ero Numen incertum. 

15. Nempe Paris, qui malo aureo Veneri attributo, eam 
Dearum pulcherrimam indicavit. 

istius mellitas uredines, 16 vindictam tus parenti, sed 
plenam tribue, et pulchritudinem contumacem reve¬ 
renter vindica, idque unum, et prae omnibus unicum 
volens effice. Virgo ista amore flagrantissimo tene¬ 
atur hominis extremi, 17 quem et dignitatis et patri¬ 
monii 18 simul, et incolumitatis ipsius, fortuna damna¬ 
vit, tamque infimi, ut per totum orbem non inveniat 
miseris sus comparem.” 

Sic effata, et osculis hiantibus filium diu ac pres¬ 
sule saviata, 18 proximas oras reflui littoris petit, plan¬ 
tisque roseis vibrantium fluctuum summum rorem 
calcavit. Ecce iam profundi maris udo resedit verti¬ 
ce; et ipsum quod incipit velle, statim quasi pridem 
prscepit, non moratur marinum obsequium. Adsunt 
Nerei filis chorum canentes, et Portunus 20 csrulis 
barbis hispidus, et gravis piscoso sinu Salacia, 21 auriga 
parvulus delphini, Palsmon; iam passim maria per¬ 
sultantes Tritonum 22 catervae. Hic concha sonaci le¬ 
niter buccinat; ille serico tegmine flagrantis solis 


16. Ustiones, ignes. 

17. Infimi, plebeii. 

18. Opum, divitiarum. 

19. Osculata, ore patulo. 

20. Etiam Portumnus , Palsmon, Graecorum, est Deus Por¬ 
tuum, quos naves, terram petentes, intrant. 

21. Dea marium, uxor Neptuni. 

22. Deorum marinorum turba. Triton fuit filius Neptuni 
ex Amphitriti, tubicen marinus, qui concham sonantem inflans, 
mare commoveri, aut residere iubere solebat 

obsistit inimici; alius sub oculis domina speculum 
praegerit; currus biiuges alii subnatant 

Talis ad Oceanum pergentem Venerem comita¬ 
tur exercitus. 

Interea Psyche cum sua sibi praecipua pulchri¬ 
tudine nullum decoris sui fructum percipit. Spectatur 
ab omnibus, laudatur ab omnibus; nec quisquam, 
non rex, non regius, nec de plebe saltem, cupiens, 
eius nuptiarum petitor accedit. Mirantur quidem di¬ 
vinam speciem, sed ut simulacrum fabre politum, mi¬ 
rantur omnes. Olim duae maiores sorores, quarum 
temperatam formositatem nulli diffamarant 23 populi 
procis regibus desponsae, iam beatas nuptias adeptae: 
sed Psyche virgo vidua domi residens, deflet deser¬ 
tam suam solitudinem, aegra corporis, animi saucia; 
et quamvis gentibus totis complacitam, odit in se su¬ 
am formositatem. Sic infortunatissimae filiae miserri¬ 
mus pater, suspectatis coelestibus odiis, et irae Supe- 
rflm metuens, Dei Milesii 24 vetustissimum perconta- 


23. Nulla multitudo praedicabat, famam pulchritudinis pro¬ 
clamabat atque diffundebat. 

24. Miletus, urbs Cariae, in Asia Minori; Deus Milesius est 
Apollo, utpote qui illic templum atque oraculum habebat. Ionia 
erat provintia Asiae Minoris. Conditor Milesia, sive Mileti, fuit 
quidem Miletus; at nec Apollo fuit Ionicus, quippe qui in insula 
Delo, in Mari ASgaeo, fertur fuisse natus, nec Miletus scivit Latine, 
quippe qui Solis dicitur fuisse filius, hoc est antiquitatis fabulosae 
longe antea quam sive Latium, unde Latina lingua originem tra¬ 
xit, sive Roma condita esset. 

tur oraculum; et tanto Numine precibus et victimis 
ingratae virgini petit nuptias et maritum. Sed Apollo, 
quamquam Graecus et Ionicus, propter Milesiae con¬ 
ditorem. sic Latina sorte 39 respondit: 

“Montis in excelsi scopulo desiste puellam 
Ornatam mundo funerei thalami; 

Nec speres generum mortali stirpe creatum; 

Sed saevum atque ferum, vipereumque malum. 
Qui pennis volitans super aethera cuncta fatigat, 
Flammaque et ferro singula debilitat; 

Quem tremit ipse Iovis; 26 quo Numina terrificantur, 
Fluminaque horrescunt, et Stygiae tenebrae.” 

Rex olim beatus, affatu sanctae vaticinationis ac¬ 
cepto, piger, tristisque retro domum pergit, suaeque 
coniugi praecepta sortis enodat 27 infaustae. Mceretur, 
fletur, lamentatur 28 diebus plusculis. Sed dirae sortis 
iam urgent taetri effectus. Iam feralium 29 nuptiarum 
miserrimae virgini choragium 90 struitur; iam tae- 


25. Oracula pnedicunt futura, i. e., fata, sive sortem, re¬ 
spondit, praedixit sermone Latino. 

26. Licentia poetica, ipse Iupiter. 

27. Explicat; ut nodum solvit. 

28. Verbum deponens, auctor passivum imperaonale facit. 

29. Feralis, ex fero , effero , scilicet mortuum ad sepelien¬ 
dum; mortuarius, sepulcralis. 

30. Chorum, vel choros + ago, salto, chorus musicorum, 
cantatorum, saltatorum, saltatricum. 

dae 31 lumen atrae fuliginis cinerem arcessit; et sonus 
tibiae Zygiae mutatur in querulum Lydium modum; 23 
cantusque laetus Hymenaei 33 et puella nuptura deter¬ 
get lacrymas ipso suo flammeo. 34 

Sic affectae domus triste fatum tota etiam civitas 
congemebat, luctuque publico confestim congruens 
edicitur iustitium. 35 Sed monitis coelestibus parendi 
necessitas misellam Psychem ad destinatam poenam 
efflagitabat. 

Perfectis igitur feralis thalami cum summo moe¬ 
rore solemnibus, toto prosequente populo, vivum pro¬ 
ducitur funus, et lacrymosa Psyche comitatur non 
nuptias, sed exsequias suas. Ac, dum moesti parentes, 
et tanto malo perciti, nefarium facinus perficere co¬ 
nantur, ipsa illa filia talibus eos adhortatur vocibus: 

“Quid infelicem senectam fletu diutino cruciatis? 
Quid spiritum vestrum, qui magis meus est, crebris 
eiulationibus fatigatis? Quid lacrymis inefficacibus 


31. Fax, facula, frustum ligni ardens; unde multum fumi 
atri parum luminis, atque cineres afferunt. Lumen — arcessit, 
affert. 

32. Ex laeto in tristem modum, modulum, melodiam. 

33. Hymen , -ia, Deus matrimonii, nuptialis; ululatu*, 
~U8, proprie canes ululant in lunam, hic sumitur pro singultu, 
fletu, ploratu, singultibus, et eiulatione. 

34. Flammeum , velum reticulatum mulierum, quo vultum 
velare solitae erant, sic vocatum a colore flammeo. 

35. Cessatio fori, iudiciorum, omnis laboris, dies feriatus, 
vacatio ab omni labore, feriae. 

ora mihi veneranda foedatis? Quid laceratis in vestris 
oculis mea lumina? Quid canitiem scinditis? Quid 
pectora sancta tunditis? Hic erunt vobis egregiae meae 
formositatis praeclara praemia. Invidiae nefariae lethali 
plaga percussi, sero sentitis. Quum gentes et populi 
celebrarent nos divinis honoribus; quum novam me 
Venerem ore consono nuncuparent: tunc dolere, 
tunc flere, tunc me iam quasi peremptam lugere de¬ 
buistis. Iam sentio, iam video, solo me nomine Vene¬ 
ris periisse. Ducite me, et, cui sors addixit, scopulo 
sistite. Festino felices istas nuptias obire; festino ge¬ 
nerosum illum maritum meum videre. Quid differo? 
Quid detrecto venientem, qui totius orbis exitio na¬ 
tus est?” 

Sic profata virgo, conticuit, ingressuque iam va¬ 
lido pompae 38 populi prosequentis sese miscuit. 

Itur ad constitutum scopulum montis ardui, cu¬ 
ius in summo cacumine statutam puellam cuncti de¬ 
serunt, taedas nuptiales, quibus praeluxerant, ibidem 
lacrymis suis extinctas relinquentes; choragio ita¬ 
que perfecto, deiectisque capitibus, domuitionem pa¬ 
rant. 

Et miseri quidem parentes eius tanta clade de¬ 
fessi, clauss domfls abstrusi tenebris, perpetuae no¬ 
cti sese dedidere. Psychem autem paventem ac trepi- 


36. Processioni. 

dam, et in ipso scopuli vertice deflentem, mitis aura 
molliter spirantis Zephyri, vibratis hinc inde laciniis, 
et reflato sinu sensim levatam, suo tranquillo spiritu 
vehens, paulatim per devexa excelsae vallis subditae 
florentis csaepitis gremio leniter delapsam, reclinat. 

Psyche teneris et herbosis locis in ipso toro, 87 ro¬ 
scidi graminis, suave 38 recubans, tanta mentis pertur¬ 
batione sedata, dulce conquievit; iamque sufficienti 
recreata somno, placidiori resurgit animo. Videt lu¬ 
cum proceris et vastis arboribus consitum; videt fon¬ 
tem vitreo latice 39 perlucidum, medio luci meditullio. 40 
Prope fontis allapsum domus regia est, aedificata non 
humanis manibus, sed divinis artibus. Iam scires ab 
introitu primo, Dei cuiuspiam luculentum et amoenum 
videre te diversorium. 41 Nam summa laquearia citro 
et ebore curiose cavata, subeunt aureae columnae; pa¬ 
rietes omnes argenteo caelamine conteguntur, bestiis 
et idgenus pecudibus occurentibus ob os introeun- 


37. Lecto. 

38. Suave, suaviter; dulce, dulciter, formae poetis gratae. 

39. Omne liquidum, praesertim aqua; aqua limpida, tam¬ 
quam vitrum, crystallum, translucens. 

40. Meditullium, tamquam medulla, quod est arctissime 
in medio, pars intima; lucus est minor sylva, praesertim intra 
urbes, aut prope; nemus. 

41. Non habitaculum ordinarium, sed edes, palatium; etiam 
domus quotidiana, quo quis se in itinere, urbe peregrina, divertit. 

tium. 43 Mirum prorsum magnae artis subtilitate tan¬ 
tum efferavit argentum. Enimvero pavimenta ipsa 
lapide pretioso, caesim 43 diminuto, in varia picturae 
genera discriminantur. Vehementer, iterum ac sae¬ 
pius beatos illos, qui super gemmas et monilia calcant 
lam caeterae partes longe lateque dispositae do- 
mtis, sine pretio pretiosae, totique parietes solidati 
massis aureis, splendore proprio coruscant ut diem 
suum sibi domus faciat licet sole nolente; sic cubi¬ 
cula, sic porticus, 44 sic ipsae valvae fulgurant Nec se¬ 
cius opes caeterae maiestati domfls respondent: ut 
equidem illud recte videatur ad conversationem hu¬ 
manam magno Iovi fabricatum coeleste palatium. 

Invitata Psyche talium locorum oblectatione, 
propius accessit, et paullo fidentior, intra limen sese 
facit Mox prolectante 45 studio pulcherrimae visionis 


42. Hoc est: Tectum interius — laquear, lacunar — aulae t 
in quadrata minora divisum, ligno citreo, et ebore — ebur autem 
est dens elephanti — erat distinctum opere musivo; his subeunt, 
ad haec sustentanda, videlicet aureae columnae; parietes in circuitu 
laminis argenteis caelatis, incisis, sculptis (caelus est instrumen¬ 
tum sculptorum); caelatae autem erant figurae bestiarum, ferarum, 
quae vultibus oculisque intrantium minaces apparebant. 

43. Lapides pretiosi, ut puta, onyx, in minutas particulas 
caesi, concisi, secti in quadraturas, triangulos, circulos, variorum 
colorum, ut fit in opere musivo. 

44. Hic per porticum intelligitur id quod hodie ambitum, 
sive fauces, appellamus, unde utrimque ingressus fit in cubicula. 
Valva autem ipsae sunt ianuae. 

45. Allectante, illectante, alliciente, invitante. 

miratur singula. Et altrinsecus 48 sedium horrea, sub¬ 
limi fabrica perfecta, magnisque congesta gazis 47 con¬ 
spicit. Nec est quidquam quod ibi non est. Sed prae¬ 
ter cseteram tantarum divitiarum admirationem, hoc 
erat praecipue mirificum, quod nullo vinculo, nullo 
claustro, nullo custode totius orbis thesaurus ille mu¬ 
niebatur. Hic. ei summa cum voluptate visendi offert 
sese vox quaedam corporis sui nuda. 48 

“Et, quid,” inquit, “domina, tantis obstupescis 
opibus? Tua haec sunt omnia. Prohinc cubiculo te re¬ 
fer, et lectulo lassitudinem refove, et ex arbitrio la¬ 
vacrum pete. Nos, quarum voces accipis, tuae famu¬ 
lae, sedulo tibi pr /ministrabimus; nec corporis cura 
te, nec regales epulae morabuntur.” 

Sensit Psyche Divinae Providentiae beatitudinem, 
monitusque voces informes audiens, et prius somno, 
et mox lavacro, fatigationem diluit. Visoque statim 
proximo semirotundo, suggestum propter, instrumen¬ 
tum coenatorium rata, refectui suo commodum, li¬ 
bens accumbit. 49 Et illico vini nectarei, eduliorumque 

46. Ex altera parte domtis, camera penuaria, victuaria, ma¬ 
gna arte fabrorum, faberrime , facta, structa. 

47. Gaza , -a?, thesaurus, opes, diviti»; Psyche videt came¬ 
ram penuariam, magna arte factam, ingenti apparatu esculento¬ 
rum, cibariorum, alimentorum cumulatam, referctam, plenam. 

48. Sola vox, sine corpore. 

49. Post lavacrum, sive balneum, egrediens Psyche, anim¬ 
advertit prope ad suggestum, sive mensam semicircularem, i. e^ in 
speciem semicirculi, vel lun» dimidiatae, alium suggestum iuxta, 
supellectilem ccenatoriam eum putavit, cui accubitura se coenando 
pulchre reficere posse, itaque libenter accubuit. 

variorum fercula copiosa, nullo serviente, sed tan¬ 
tum spiritu quodam impulsa, subministrantur. Nec 
quemquam tamen illa videre poterat, sed verba tan¬ 
tum audiebat excidentia, et solas voces famulas ha¬ 
bebat. 

Post opimas dapes quidam introcessit, et canta¬ 
vit invisus; et alius cithara pulsavit, quae videbatur 
nec ipsa. Tunc modulatae multitudinis confercta vox 
ad aures eius affertur: ut quamvis hominum nemo 
pararet, chorum tamen esse pateret. 

Finitis voluptatibus, vespera suadente, concedit 
Psyche cubitum. Iamque provecta nocte clemens qui¬ 
dam sonus aures eius accidit. Tunc, pro tanta solitu¬ 
dine sibi metuens, et pavet et horrescit, et quovis 
malo plus timet, quod ignorat Iamque aderat igno¬ 
bilis 80 maritus, et uxorem sibi Psychem fecerat, et 
ante luds exortum propere discesserat; statim voces 
cubiculo praestolatae novam nuptam salutant. 

Haec diutino tempore sic agebantur. Atque, ut 
est naturd redditum , 51 novitas per assiduam consue¬ 
tudinem delectationem ei commendarat, et sonus vo¬ 
cis incertae solitudinis erat solatium. 

Interea parentes eius indefesso luctu, atque moe¬ 
rore animi consenescebant. Latiusque porrecta fama, 


50. Hoc in tenta ignotus , qui nec cognosci postit. 

51. Ut reram natura hoc constituit, ut fit naturfi. 

sorores illa maiores cuncta cognoverant, propereque 
mcestae atque lugubres, deserto Lare; M certatim ad 
parentum suorum conspectum, affatumque perre¬ 
xerant. 

Ea nocte ad suam Psychem sic iniit * 3 maritus — 
namque praeter oculos, et manibus et auribus sentie¬ 
batur — 

“Psyche, dulcissima, et chara uxor, exitiale tibi 
periculum minatur Fortuna saevior, quod observan¬ 
dum pressiore cautela censeo. Sorores iam tuae, mor¬ 
tis opinione turbatae, tuumque vestigium requirentes, 
scopulum 64 istum protinus aderunt. Quarum siquas 
lamentationes acceperis, neque respondeas, imo nec 
prospicias omnino. Caeterum, mihi quidem gravissi¬ 
mum dolorem, tibi vero summum creabis exitium/’ 

Annuit, et ex arbitrio mariti se facturam spo¬ 
pondit. Sed eo simul cum nocte dilapso, diem totum 
lacrymis ac plangoribus misella consumit: se nunc 
maxime prorsus periisse iterans, quae beati carceris 
custodia septa, et humanae conversationis colloquio 
viduata, ne sororibus quidem suis de se moerentibus 
opem salutarem ferre, ac ne videre eas quidem omni¬ 
no posset. Nec lavacro, nec cibo, nec ulla denique 
refectione recreata, flens ubertim decessit ad somnum. 

52. Deserto domicilio. 

53. Loquitur, affatur. 

54. Ad scopulum istum. 

> . Nec mora; quum paullo maturius adveniens, 
eamque etiamnum lacrymantem complexus, sic ex¬ 
postulat : 

“Haeccine mihi pollicebare, Psyche mea? Quid 
iam de te tuus maritus exspecto? quid spero? Et per¬ 
dia, et pernox, nec inter amplexus coniugales desinis 
cruciatus. Age iam nunc ut voles, et animo tuo da¬ 
mnosa poscenti pareto; tantum memineris meae se¬ 
riae monitionis, quum coeperis sero poenitere.” 

Tunc illa precibus, et dum se morituram commi¬ 
natur, extorquet a marito, cupitis annuat: ut sorores 
videat, luctus mulceat, ora conferat. Sic ille novae 
nuptae precibus veniam tribuit, et, insuper, quibus¬ 
cunque vellet, eas auri , 56 vel monilium donare con¬ 
cessit. Sed identidem monuit, ac saepe terruit, ne- 
quando sororum pernicioso consilio suasa, de forma 
mariti quaerat, neve se sacrilega curiositate, de tanto 
fortunarum suggestu pessum deiidat, nec suum po¬ 
stea contingat amplexum. 

Gratias egit marito, iamque laetior animo: 

“Sed prius,” inquit, “centies moriar, quam tuo 
isto dulcissimo connubio caream. Amo enim et effli- 
ctim te, quicunque es, atque ut meum spiritum dili- 

55. Auri, vel monilium subandi dono; hoc est, maritus 
indnlsit uxori, ut non modo exciperet sorores in palatio, sed, si ita 
sibi videretur, dona auri, vel monilium, sive catenulas aureas eis 
donaret. 

go, nec ipsi Cupidini comparo. Sed illud etiam preci¬ 
bus meis oro, largire, et illi tuo famulo praecipe Ze¬ 
phyro, simili vectura sorores huc mihi sistat” 

Et imprimens oscula suasoria, et ingerens verba 
mulcentia, et iungens membra cohibentia, his etiam 
bladitiis adstruit: 

“Mellite mi marite, tuae Psyches dulcis anima.” 

Invitus succubuit maritus, et cuncta se factu¬ 
rum spopondit Atque etiam, luce proximante, de ma¬ 
nibus uxoris evanuit. 

At illae sorores percontatae scopulum locumque 
illum quo fuerat Psyche deserta, festinantes adve¬ 
niunt, ibique deflebant oculos, et plangebant ubera, 
quoad crebris earum eiulatibus saxa cautesque pari¬ 
lem sonum resultarent . 68 Iamque nomine proprio so¬ 
rorem miseram ciebant, quod sono penetrabili vocis 
ululabilis per prona delapsae , 57 amens et trepida Psy¬ 
che procurrit e domo, et 

“Quid,” inquit, “vos miseris lamentationibus ne- 
quidquam affligitis? Quam lugetis, adsum. Lugubres 
voces desinite, et diutinis lacrymis madentes genas 


56. Similem sonum reverberarent, redderent, echo . 

57. Sensus: Nunc iam sorores ili» duae, suam sororem, 
Psychem, nominatim, suo proprio nomine, ‘Tsyche, Psyche,” vo* 
citabant, clamoribus allectabant, usque adeo, ut clamor, vox earum 
acuta “per prona,” per planitiem, de monte diffusa, ad Psychem 
usque in palatio perveniret, quae fere amens, &c. 

siccate tandem, quippe quum tam possitis, quam 
plangebatis, amplecti.” 

Tum vocatum Zephyrum praeceptis maritalibus 
admonet. Nec mora. Quum ille parens imperio, sta- 
tim clementissimis flatibus, innoxii vecturd deportat 
illas. Iam mutuis amplexibus, et festinantibus saviis 58 
sese perfruuntur; et illae sedatae lacrymae postlimi¬ 
nio 68 redeunt, prolectante gaudio. 

“Sed et tectum,” inquit, “et Larem nostrum lae¬ 
tae succedite, et afflictas animas cum Psyche vestra 
recreate.” 

Sic allocuta, summas opes domtis aure», vocum¬ 
que servientium populosam familiam auribus earum 
demonstrat, lavacroque pulcherrimo, et inhumanae 80 
mensae lautitiis eas opipare reficit, ut illarum prorsus 
coelestium divitiarum copiis affluentibus satiatae, iam 
praecordiis 61 penitus nutrirent invidiam. 

Denique altera earum satis scrupulose, curiose¬ 
que percontari non desinit, quis illarum rerum coele¬ 
stium dominus, quisque et qualis ipsius sit maritus. 
Nec tamen Psyche coniugale illud praeceptum ullo 
pacto temerat, vel pectoris arcanis exigit, sed e re 


58. Crebris, frequentibus, celeribus osculis. 

59. Paullo post, postea. 

60. Inhumana , non humanae, divinae. 

61. Circa cor, in intimo corde. 

nata 62 confingit, esse iuvenem quemdam, et specio¬ 
sum, commodum lanoso barbitio genas inumbran¬ 
tem, plerumque rurestribus et montanis venatibus 
occupatum. Et, nequa sermonis procedentis labe con¬ 
silium tacitum proderetur, auro facto , 63 gemmosis- 
que monilibus onustas eas, statim vocato Zephyro, 
tradit reportandas. Quo protinus perpetrato, sorores 
egregiae domum redeuntes, iamque gliscentis invidiae 
felle flagrantes, multa secum sermonibus mutuis per¬ 
strepebant. Sic denique infit altera: 

“En orba, et saeva et iniqua Fortuna! hoccine 
tibi complacuit, ut utroque parente prognatae, diver¬ 
sam sortem sustineremus? Et nos quidem, quae natu 
maiores sumus, maritis advenis ancillae deditae, ex¬ 
torres , 64 et Lare, et ips£ patrii degamus, longe pa¬ 
rentum velut exsulantes; haec autem novissima, quae 
ultima nata est, tantis opibus, et Deo marito potita, 
quae nec uti recte tanti bonorum copii novit Vi¬ 
disti, soror, quanta in domo iacent, et qualia monilia, 
quae praenitent vestes, quae splendicant gemmae, quan¬ 
tum, praeterea, calcatur aurum? Quodsi maritum et¬ 
iam tam formosum tenet, ut affirmat: nulla 65 nunc 


62. Sed pro occasione, ad hoc , quidquid sibi in mentem 
tum venerat. 

63. Rebus aliquibus, ex auro factis. 

64. Extorris, ex — terra, extra terram, sine patria, 
extra terram natalem; conqueruntur enim se maritis advenis, 
peregrinis in matrimonium datas esse. 

65. Nulla, subaudi, mulier. 

in orbe toto felidor vivit. Fortassis tamen, proceden¬ 
te consuetudine, et affectione roborata, Deam quo¬ 
que illam Deus maritus efficiet. Sic est, Hercules, sic 
se gerebat, ferebatque. Iamiam sursum respidt, et 
Deam spirat mulier, M quae voces ancillas habet, et 
ventis ipsis imperat. At ego misera, primum patre meo 
seniorem maritum sortita sum, dein, cucurbita gla¬ 
briorem, et quovis puero pumiliorem, cunctam domum 
seris et catenis obditam custodientem." 

Susdpit alia: “Ego vero maritum articulari etiam 
morbo complicatum * 7 curvatumque, sustineo, quam- 
obrem me negligit, plerumque detortos et duratos in la¬ 
pidem digitos eius perfricans, fomentis olidis ,* 8 et pan¬ 
nis** sordidis, et foetidis cataplasmatis 70 manus tam 


66. Mulier quum sit, se i&m Deam esse affectat; spirat, 
edit odorem, odorem circa se spargit. 

67. Morbus articulorum pedum ac manuum, Graecis vocabu¬ 
lis podagra, chiragra, quae artus contrahunt, complicant, pli¬ 
cant, convolvunt, incurvant. 

68. Fomentum est quidquid e scintilla ignem concipit; 
item id quod fovet, calorem affert, uti emplastra, puls, aqua cali¬ 
da; quaedem emplastra male olent, foetent, sunt olida . 

69. Pannus, proprie materia vestium nostrarum exteri¬ 
orum est, eo vocabulo tamen etiam vestes, aut partes vestium la¬ 
ceras, tritas, centones, vel abiectas ac sordidas designamus, ut 
hic, turundae, laciniae, ligaturae, quibus vulnera obligantur panni 
appellantur. 

70. Cataplasma, -atis, »., vel etiam mus, -t, ut hic, est 
puls, emplastrum, quod vulneribus applicant et illigant; -tis, est 
contracta forma pro cataplasmatibus. 

delicatas istas adurens, nec uxoris officiosam faciem, 
sed medicae laboriosam personam sustinens. Et tu 
quidem, soror, videris, quam patienti, vel potius ser¬ 
vili — dicam enim libere quod sentio — hac perfe¬ 
ras animo; enimveroego nequeo sustinere ulterius 
tam beatam fortunam collapsam indigne. Recordare 
enim quam superbe, quam arroganter nobiscum ege¬ 
rit, et ipsa iactatione immodica ostentationis, tumen¬ 
tem suum prodiderit animum; deque tantis divitiis 
exigua nobis invita proiecerit, confestimque prasen- 
tii nostri gravata, propelli et efflari, exsibilarique 
iusserit. Nec sum mulier, nec omnino spiro nisi eam 
pessum de tantis opibus deiecero. Ac, si tibi etiam, 
ut par est, inacuit nostra contumelia: consilium vali¬ 
dum amba requiramus. Iamque ista qua ferimus, 
non parentibus nostris, ac ne ulli demonstremus alii; 
imo nec omnino quidquam de eius salute norimus . 71 
Sat est quod ipsa vidimus, et qua vidisse poenituit: 
nedum ut genitoribus, et omnibus populis tam bea¬ 
tum eius differamus 73 praconium. Nec sunt enim 
beati quorum divitias nemo novit. Sciet se non ancil¬ 
las, sed sorores habere maiores. Et nunc quidem con¬ 
cedamus 73 ad maritos, et Lares pauperes nostros, 
sed plane sobrios, revisamus, diuque cogitationibus 

71. Noverimus; quasi nihil sciamus. 

72. Diffundamus, prodicemus, enuntiemus, dirulgemus. 

73. Concedamus, eamus. 

pressioribus 74 instructe, ad superbiam puniendam fir¬ 
miores redeamus.” 

Placet pro bono duabus malis malum consilium; 
totisque illis tam pretiosis muneribus absconditis, 
comam trahentes, et, perinde ut merebantur, ora la¬ 
cerantes, simulatos redintegrant fletus. Ac sic paren¬ 
tes quoque, redulcerato 75 prorsus dolore, raptim de¬ 
serentes, vesanil turgidae, domus suas contendunt, 
dolum scelestum, imo vero parricidium 75 struentes 
contra sororem insontem. 

Interea Psychem maritus ille, quem nescit, rur¬ 
sum suis illis nocturnis sermonibus sic commonet: 

“Videsne quantum tibi periculum velitatur 77 For¬ 
tuna eminus? ac nisi longe firmiter 78 praecaves, mox 
comminus 79 congredietur. Perfidae lupulae magnis 
conatibus nefarias insidias tibi comparant, quarum 
summa est, ut te suadeant meos explorare vultus, 
quos, ut tibi saepe praedixi, non videbis, si videris . 80 


74. Pressioribus, accuratioribus docte. 

75. Re -J- ulcero, re-d-ulcero, ulcus, vulnus renovo, re. 

frico. 

76. Non proprie ; parricidium proprie est occisio parentis; 
sed latius accipitur pro quolibet flagranti crimine. 

77. Machinatur, Sminus, e longinquo, ex tuto loco. 

78. Valde firmiter. 

79. Coram, ante faciem, ut videas et sentias. 

80. Si vultum mariti tui semel conspexeris , non iterum 
videbis, quia ego, maritus, te deseram, abs te abibo. 

Ergo igitur si posthac pessimae illse lamiae , 81 noxiis 
animis armatae venerint, venient autem, scio, neque 
omnino sermonem conferas, et, si id tolerare pro ge¬ 
nuina simplicitate, proque animi tui teneritudine non 
poteris, certe de marito nil quidquam vel audias, vel 
respondeas. Futurum enim est, ut prolis nobis nasca¬ 
tur, quae, si texeris nostra secreta silentio, divina erit, 
si profanaveris, fiet mortalis.” 

Nuntio Psyche laeta florebat, et divinae sobolis 
solatio plaudebat, et futuri pignoris glorid gestiebat, 
et materni nominis dignitate gaudebat. 

Crescentes dies et menses exeuntes anxia nume¬ 
rat, ei sui stattis nescia rudimenta miratur. Sed iam 
pestes illae, teterrimaeque Furiae anhelantes vipera¬ 
rum virus, et festinantes, impia celeritate navigabant. 

Tunc sic iterum momentanus maritus suam Psy- 
chem admonet: 

“Dies ultima, et casus extremus, et sexus infe¬ 
stus, et sanguis inimicus iam sumpsit arma, et castra 
commovit, et adem direxit, et classicum personuit 
Iam mucrone destricto iugulum tuum nefariae tuae 
sorores petunt. Heu quantis urgemur cladibus, Psy¬ 
che, duldssima! Tui nostrique miserere; religiosa- 
que continentia domum, maritum, teque, et istum 


81. Lamia, se, mulier vetula, malefica, quse noctu circum¬ 
errat, infantum sanguinem sugit, saga. 

parvulum nostrum, imminentis ruinae infortunio li¬ 
bera, nec illas scelestes foeminas, quas tibi post inter- 
necinum odium, et calcata sanguinis foedera sorores 
appellare non licet, vel videas, vel audias, quum mo¬ 
re Sirenum scopulo prominentes funestis vocibus sa¬ 
xa personabunt” 

Suscipit 81 Psyche, singultu lacrymoso sermonem 
incertans: 8 * 

“Iam dudum quod sciam, fidei atque parciloquii 
mei perpendisti documenta; nec eo secius approba¬ 
bitur tibi nunc etiam firmitas animi mei. Tu modo 
Zephyro nostro rursum praecipe, fungatur obsequio, 
et in vicem denegatae sacrosanctae imaginis tuae, red¬ 
de tantum conspectum sororum, per istos cinnameos , 88 
et undique pendulos crines tuos, per teneras et tere¬ 
tes, et mei similes genas, per pectus, nescio quo calo¬ 
re fervidum. Sic in hoc saltem parvulo cognoscam 
faciem tuam, supplicis anxiae piis precibus erogatus 
germani complextis indulge fructum, et tibi devotae, 
charaeque Psyches animum gaudio recrea, nec quid¬ 
quam amplius in tuo vultu requiro. Iam nihil offici¬ 
unt mihi nec ipsae nocturnae tenebrae. Teneo te meum 
lumen.” 

82. Excipit, prosequitur sermonem, respondet. 

83. Acerbo fletu sermonem suum incertum reddens atque 
indistinctum. 

84. Crines cinndmei, odorem cinnamdmi, rei cinnami, red¬ 
olentes, odoris suavissimi. 

His verbis, et amplexibus mellitis decantatus 86 
maritus, lacrymasque eius suis crinibus detergens, 
facturum spopondit, et praeverrit statim lumen na¬ 
scentis diei. 

Iugum 86 sororium consponsae factionis, nec pa¬ 
rentibus quidem visis, rectd de navibus scopulum pe¬ 
tunt illum praecipitii cum velocitate, nec venti feren¬ 
tis oppertae praesentiam, licentiosa cum temeritate 
prosiliunt in altum. Nec immemor Zephyrus regalis 
edicti quamvis invitus, susceptas eas gremio spiran¬ 
tis aurae, solo 87 reddidit. At illae incontatae, 88 statim 
conserto vestigio, domum penetrant, complexaeque 
suam praedam, sorores nomine mentientes, thesau¬ 
rumque penitus abditae fraudis vultu laeto tegentes, 
sic adulant: 89 

“Psyche, non ita ut pridem, parvula, et ipsa iam 
mater es. Quantum putas boni geris in ista materoi- 
tate? Quantis gaudiis totam domum nostram hilara¬ 
bis? 0, nos beatas, quas infantis aurei nutrimenta 


85. Fascino captus, fascinatus, incantatus. 

86. Par, uti par boum = iugum boum; boves sibi similes 
et plane aequales, unus dignus altero; consponsm factionis, soci¬ 
atae coniuratione. 

87. Solum, -i, terra, pavimentum, constratum, deposuit in 
terram. 

88. Incontate = incunctatae, a cunctor , nihil moratae, 
statim, conf estim; conserto vestigio , citato gressu, statim inci 
pientes serere vestigia, iverunt propere. 

89. Adulantur, affectant 

laetabunt! Qui si parentum, ut oportet, pulchritudini 
responderit, prorsus Cupido nascetur.” 

Sic, affectione simulata, paulatim sororis inva¬ 
dunt animum. Statimque eas lassitudine vise sedilibus 
refotas, et balnearum vaporosis fontibus curatas, 
pulcherrimo triclinio, mirisque illis et beatis edulibus*® 
atque tucetis® 1 oblectat. Iubet citharam loqui, psalli¬ 
tur,” tibias agere, sonatur, choros canere, cantatur. 
Quse nullo praesente cuncta dulcissimis modulis ani¬ 
mos audientium remulcebant. Nec tamen scelestarum 
fceminarum nequitia vel ipsa mellita cantus dulcedi¬ 
ne mollita conquievit, sed ad destinatam fraudium 
pedicam” sermones conferentes, dissimulanter occi¬ 
piunt sciscitari qualis ei maritus, et unde natalium 
sectacula® 4 provenirent. 

Tunc illa, simplicitate nimia pristini sermonis 
oblita, novum commentum 96 instruit, aitque maritum 
suum de provintia proxima, magnis pecuniis negoti¬ 
antem, iam medium cursum aetatis agere, intersper- 


90. Edulis, -e, quod edi potest; edulium , -ii, et edulia, 
-orum, edibilia, esca, cibus, alimentum. 

91. Tucetum, -i, genus botulorum, hillarum, viscera suilla, 
minutali, sive came concisa effercta, farcta. 

92. Psallo, cithard, aut fidibus occino; modulor, canto 
ad instrumentum musicum. 

93. Pidica, tendicula, laqueus, insidis. 

94. Sectacula, -orum, a sequor, quod procedit, sequitur, 
propago, stirps, origo. 

95. Figmentum; instituit, comminiscitur fabulam. 

sum rara canitie. Nec in sermone isto tantillum mo¬ 
rata, rursum opiparis muneribus eas onustas, ventoso 
vehiculo reddit. Sed dum Zephyri tranquillo spiritu 
sublimatae domum redeunt, sic secum altercantur: 

“Quid, soror, dicimus de tam monstroso fatuae 
illius mendacio? Time adolescens, modo florenti lanu¬ 
gine barbam instruens, nunc aetate media, candenti 
canitie lucidus. Quis ille, quem temporis modici spa¬ 
tium repentina senecta reformavit? Nil aliud reperies 
mea soror, quam vel mendacium istam pessimam fce- 
minam confingere, vel formam mariti sui nescire. 
Quorum utrum verum est, opibus istis quamprimum 
exterminanda est. Quodsi viri sui faciem ignorat, 
Deo, profecto, denupsit, et prolem Deum nobis pariet. 
Certe si Divini puelli, quod absit, haec mater erit, sta- 
tim me laqueo nexili suspendam. Ergo interim ad 
parentes nostros redeamus, et exordio sermonis huius 
quam concolores fallacias attexamus.” 

Sic inflammatae, parentibus fastidienter appella¬ 
tis, et nocte turbatis vigiliis perdita, matutino scopu¬ 
lum pervolant, et inde soliti venti praesidio vehemen¬ 
ter devolant, lacrymisque pressurd palpebrarum coa¬ 
ctis, hoc astu puellam appellant: 

“Tu quidem felix, et ipsd tanti mali ignorantid 
beata, sedes incuriosa periculi tui, nos autem, quae 
pervigili cura rebus tuis excubamus, cladibus tuis 
misere cruciamur. Pro vero namque comperimus, nec 

te, sociae scilicet doloris casusque tui, celare possumus, 
immanem colubrum, multinodis voluminibus serpen¬ 
tem, veneno noxio colla sanguinantem hiantemque 
ingluvie profunda, tecum noctibus latenter acquiesce¬ 
re. Nunc recordare sortis Pythicae, quae te trucis be¬ 
stiae nuptiis destinatam esse clamavit Et multi colo¬ 
ni, quique circumsecus venantur, et accolae plurimi 
videre eum vespera redeuntem e pastu, proximique 
fluminis vadis innatantem. Nec diu blandis alimoni¬ 
arum obsequiis te saginaturum, omnes affirmant; 
sed quum primum proles tua nata fuerit, opimiori 
fructu praeditam te devoraturum. At hic iam tua est 
existimatio, utrum sororibus, pro tua chara salute 
sollicitis, assentiri velis, et declinata morte, nobiscum 
secura periculi vivere, an saevissimae bestiae sepeliri 
visceribus. Quodsi te ruris huius vocalis 98 solitudo, 
vel venenati serpentis amplexus delectant: certe piae 
sorores nostrum 97 fecerimus.” 

Tunc Psyche misella, utpote simplex, et animi 
tenella, rapitur verborum tam tristium formidine, et 
extra terminum mentis suae posita, prorsus omnium 
mariti monitionum, suarumque promissionum memo¬ 
riam effudit, et in profundum calamitatis sese praeci¬ 
pitavit, tremensque et exsangui colore lurida, ter- 


96. Ubi voces quidem audiuntur, videtur tamen nemo. 

97. Officium. 

tiata 98 verba semianimi voce substrepens, sic ad il¬ 
las ait: 

“Vos quidem, charissimae sorores, ut par erat, in 
officio vestrae pietatis permanetis; verum et Oli, qui 
talia vobis affirmant, non videntur mihi mendacium 
fingere. Nec enim unquam viri mei vidi faciem, vel 
omnino cuiatus sit, novi; sed tantum nocturnis su¬ 
baudiens vocibus, maritum incerti status, et prorsus 
lucifugam tolero, bestiamque aliquam recte dicenti¬ 
bus vobis merito consentio, meque magnopere sem- 
per a suis terret aspectibus, malumque grande de 
vulttis curiositate praeminatur. Nunc, siquam saluta¬ 
rem opem periclitanti sorori vestras potestis afferre, 
iam nunc subsistite.” 

Caeterum incuria sequens, prioris providentiae be¬ 
neficia corrumpit. 

Tunc nactae, iam portis patentibus, nudatum so¬ 
roris animum facinorosae mulieres, omissis tectae ma¬ 
chinae latibulis, destrictis gladiis fraudium, simplicis 
puellae paventes cogitationes invadunt. Sic denique 
altera: 

“Quoniam nos originis nexus pro tua incolumi¬ 
tate periculum quidem nullum ante oculos habere 
compellit; viam quae sola deducit iter ad salutem, diu 
diuque cogitatam monstrabimus tibi. Novaculam prae- 


98. Quod quis ter repetit, balbutiens. 

acutam ad pulsum etiam palmulae lenientis exaspe¬ 
ratam" tori, qua parte cubare consuesti, latenter ab¬ 
sconde, lucemamque concinnam, completam oleo cla¬ 
ro lumine praemicantem, subde aliquo claudentis 
aulaei tegmine. Omnique isto apparatu tenacissime 
dissimulato, postquam sulcatos intrahens gressus cu¬ 
bile solitum conscenderit, iamque porrectus, et exor¬ 
dio somni prementis implicitus, altum soporem flare 
coeperit, toro delapsa, 100 nudoque vestigio pensilem 101 
gradum paululatim minuens, coecae tenebrae custo- 
did liberatd lucerna, praeclari tui facinoris opportuni¬ 
tatem de luminis consilio mutuare, 102 et ancipiti te¬ 
lo, 103 audacter prius dexterd sursum elatd, nisu quam 
valido 104 noxii serpentis nodum cervicis et capitis ab¬ 
scide. Nec nostrum tibi deerit subsidium; sed quum 
primum illius morte salutem tibi feceris, anxiae prae¬ 
stolabimur, cunctisque ocyus tecum relatis, votivis 
nuptiis hominem te iungemus homini.” 

Tali verborum incendio flammata viscera sororis 
iam prorsus ardentis deserentes ipsae protinus, tanti 


99. Leni frictu in palmo tuo ulterius exacutam. 

100. Desiliens. 

101. Suspenso pede, digitis pedum insistens. 

102. Lucernam, quam coecae tenebrae tegminis aulaei cela¬ 
bant, proferens, accipe (mutuare) occasionem ad exsequendum 
tuum facinus a consilio luminis, quasi lumen suadeat. 

103. Quod non est experientia probatum; novacula. 

104. Impetu, quam potes validissimo. 

mali co nfinium 108 sibi etiam eximie metuentes, flatfis 
alitis impulsae solito porrectae super scopulum, illic» 
pemid se fuga proripiunt, statimque conscensis na¬ 
vibus, abeunt 108 

At Psyche, relicta sola, nisi quod infestis furiis 
agitata, sola non est, aestu pelagi similiter moerend» 
fluctuat; et quamvis statuto consilio, et obstinat» 
animo, iam tum facinori manus admovens, adhuc in¬ 
certa consilii titubat, multisque calamitatis suae distra¬ 
hitur affectibus. Festinat, differt, audet, trepidat, 
diffidit, irascitur, et, quod est ultimum, in eodem cor¬ 
pore odit bestiam, diligit maritum. Vesperd tamen 
iam noctem trahente, praecipiti festinatione nefarii 
sceleris instruit apparatum. Nox aderat, et maritus 
aderat, ac post blanda colloquia iam et'sopori se tra¬ 
diderat. 

Tunc Psyche, et corporis, et animi alioquin infir¬ 
ma, Fati tamen saevitid subministrante, viribus ro¬ 
boratur, et prolata lucemd, et arreptd novaculd, se¬ 
xum audacia mutavit. Sed, quum primum luminis 
oblatione tori secreta claruerunt, vidit omnium fera¬ 
rum mitissimam dulcissimamque bestiam: ipsum il- 

105. Ipsum vicinum locum tantorum malorum timebant et¬ 
iam propter se ipsas, ne caperentur. 

106. Ordo est: Solito impulsu flatfis Alitis, = eodem flatu 
Zephyri quam antea impellente, sorores depositae, transvectae in 
solitum saxum. 

lum Cupidinem formosum Deum formose cubantem, 
cuius aspectu lucernae quoque lumen hilaratum incre¬ 
bruit, et acuminis sacrilegi novaculam poenitebat. At 
vero Psyche tanto aspectu deterrita, et impos animi, 
marcido pallore defecta, tremensque desedit in imos 
poplites, et ferrum quaerit abscondere, sed in suo pe¬ 
ctore. Quod profecto fecisset, nisi ferrum, timore 
tanti flagitii manibus temerariis delapsum evolasset. 
Iamque lassa, et salute defecta, dum saepius Divini 
vulttis intuetur pulchritudinem, recreatur animi. Vi¬ 
det capitis aurei genialem caesariem ambrosia temu¬ 
lentam, cervices lacteas, genasque purpureas, perer¬ 
rantes crinium globos, decoriter impeditos, alios an¬ 
tependulos, alios retropendulos, quorum splendore 
nimio fulgurante, et ipsum lumen lucernae vacillabat. 
Per humeros volatilis Dei pennae roscidae ac delicatae 
tremule resultantes, inquiete lasciviunt. Caeterum 
corpus glabellum 197 atque luculentum, et quale pepe- 
risse Venerem non poeniteret. Ante lectuli pedes 
iacebat arcus, et pharetra, et sagittae magni Dei pro¬ 
pitia tela. 

uae dum insatiabili animo Psyche satis curiose 
rimatur atque pertractat, et mariti sui miratur arma, 
depromit unam de pharetra sagittam, et puncto pol¬ 
licis extremam aciem periclitabunda, trementis etiam- 


107, Glabram, non pilosum, sine pilis aut crinibus. 

num articuli nixu fortiori pupugit altius, ut per sum¬ 
mam cutim roraverint parvulae sanguinis rosei gut¬ 
tae. Sic ignara Psyche, sponte in Amoris incidit amo¬ 
rem. Tunc magis magisque cupidine flagrans Cupidi¬ 
nis, prona in eum efflictim inhians, patulis ac petu¬ 
lantibus suaviis festinanter ingestis, de somni men¬ 
sura metuebat. Sed dum bono tanto percita, saucia 
mente fluctuat, lucerna illa, sive perfidid pessimi, 
sive invidia noxii, sive quod tale corpus contingere, 
et quasi basiare et ipsa gestiebat: evomuit de sum¬ 
ma luminis sui stillam ferventis olei super humerum 
Dei dextrum. Hem audax et temeraria lucerna, et 
amoris vile ministerium, ipsum ignis totius Deum 
aduris, quum te scilicet amator aliquis, ut diutius cu¬ 
pitis etiam nocte potiretur, primus invenerit! Sic 
inustus exsiliit Deus, visaque detectae fidei colluvie, 
prorsus ex oculis et manibus infelidssimae coniugis 
tacitus avolavit. 

At Psyche statim resurgentis eius crure dextro 
manibus ambabus arrepto, sublimis evectionis appen¬ 
dix miseranda, et per nubilas plagas penduli comita¬ 
tus extrema consequa, 108 tandem fessa delabitur solo. 
Nec Deus amator humi iacentem deserens, involavit 
proximam cupressum, deque eius alto cacumine sic 
eam graviter commotus affatur: 

108. Consequens, aus sequitur, pendebat enim de crure 
sursum volantis Dei Cupidinis, sequebaturque eum invita. 

“Ego quidem, simplicissima Psyche, parentis meae 
praeceptorum immemor, quae te miseri extremique 
hominis devinctam cupidine, infimo matrimonio ad¬ 
dici iusserat, ipse potius amator advolavi tibi. Sed hic 
feci leviter, scio; et praeclarus ille sagittarius, ipse 
me telo meo percussi, teque coniugem meam feci, ut 
bestia scilicet tibi viderer, et ferro caout excideres 
meum, quod istos amatores tuos oculos gerit. Hic tibi 
identidem semper cavenda censebam, hic benevole 
remonebam. Sed illae quidem consiliatrices egregiae 
tuae, tam perniciosi magisterii* 09 dabunt actutum 
mihi poenas, te vero tantum fuga med punivero,” et 
cum termino sermonis, pennis in altum se proripuit. 

Psyche vero humi prostrata, et quantum visu 
poterat, volatus mariti prospiciens, extremis, afflige¬ 
bat lamentationibus animum. Sed ubi remigio plumae 
raptum maritum proceritas spatii fecerat alienum, 
per proximi fluminis marginem praecipitem se dedit 
Sed mitis fluvius, in honorem Dei scilicet, qui et ipsas 
aquas urere consuevit, metuens sibi, confestim eam 
innoxio volumine super ripam florentem herbis ex¬ 
posuit. 

Tunc forte Pan, Deus rusticus, iuxta supercili¬ 
um 1 10 amnis sedebat, complexus hic humo Cannam 

109. Quod sorores tamquam ludimagistrae, sive praeceptri¬ 
ces, eam facinus docuerunt; officium magistri. 

110. Ripa, praesertim elatior, iugi instar. 

Deam 111 eamque voculas omnimodas edocens recinere. 
Proxime ripam vago pastu lasciviunt comam fluvii ton¬ 
dentes capellae. Hircosus Deus sauciam Psychem, at¬ 
que defectam, utcunque casiis eius non inscius, clemen¬ 
ter ad se vocatam, sic permulcet verbis lenientibus: 

“Puella, scitula, sum quidem rusticanus, et opilio 
sed senectutis prolixae beneficio multis experimentis 
instructus. Verum, si recte coniecto, quod profecto, 
prudentes viri divinationem autumant, ab isto titu¬ 
bante et saepius vacillante vestigio, deque nimio pal¬ 
lore corporis, et assiduo suspiritu, imo et ipsis moe- 
rentibus oculis tuis, amore nimio laboras. Ergo mihi 
ausculta, nec te rursus praecipitio, vel ullo mortis ac- 
cersito genere perimas. Luctum desine, et pone moe¬ 
rorem, precibusque potius Cupidinem, Deorum ma¬ 
ximum percole; et, utpote adolescentem delicatum 
luxuriosumque blandis obsequiis promerere.” 

Sic locuto Deo pastore, nulloque sermone reddi¬ 
to, sed adorato tantum Numine salutari, Psyche per¬ 
git ire. Sed antequam multum viae laboranti vestigio 
pererrasset, inscio quodam tramite iam delabente, 
accedit quamdam civitatem, in qua regnum maritus 
unius sororis eius obtinebat. Qua re cognita, Psyche 

111. Nulla Dea eius nominis, sed auctor tibiam significat, 
quae ex canna, arundine, primum fieri solebat, quarum plures, 
quieque alterfi brevior, sonoque ob id acutior, organum effici¬ 
ebant, quo Pan canere consuevit. 

nuntiari praesentiam suam sorori desiderat; mox in¬ 
ducta, alternis amplexibus mutuae salutationis exple¬ 
tis, percontanti causas adventfis sui, sic incipit: 

“Meministi consilium vestrum, scilicet quo mihi 
suasistis, ut bestiam, quae mariti mentito nomine me- 
cum habitabat, priusquam ingluvie voraci me misel¬ 
lam hauriret, ancipiti novacula perimerem? Sed quum 
primum ut aeque placuerat, conscio lumine vultus 
eius aspexi, video mirum, divinumque prorsus specta¬ 
culum : ipsum illum Deae Veneris filium, ipsum, in¬ 
quam, Cupidinem, leni quiete sopitum. Ac dum tanti 
boni spectaculo percita, ac nimia voluptatis copifi tur¬ 
bata, fruendi laborarem inopid, casu scilicet pessimo, 
lucerna fervens oleum ebullivit in eius humerum. 
Quo dolore statim somno recussus, ubi me ferro et 
igni conspexit armatam, ‘Tu,’ inquit, ‘ob istud tam 
dirum facinus, confestim toro meo divorte, tibique 
res tuas habeto. Ego vero sororem tuam, et nomen quo 
tu censeris, M12 aiebat, ‘iam mihi confestim arrha, 113 
atque nuptiis coniugabo,’ et statim Zephyro praecepit, 
ultra terminos me domtis eius efflaret.” 

Necdum sermonem Psyche finierat, illa vesana 

112. Propter quod tu aestimaris velut uxor Cupidinis, tibi 
adimam, et sorori tuae tribuam. 

113. Arrha , -as, arrabo , -nis, m., vocabulum Hebraicum, 
sed iam antiquioribus Romanis usitatum, est pecunia, quam in 
antecessum damus aliquid praestinantes, ut negotium confir¬ 
memus. 

libidinis et invidiae noxiae stimulis agitata, et recon¬ 
cinnato mendacio fallens maritum, quasi de morte 
parentum aliquid comperisset, statim navem conscen¬ 
dit, et ad illum scopulum protinus pergit, et quamvis 
alio vento flante, cceca spe tamen inhians, “Accipe 
me,” dicens, “Cupido, dignam te coniugem, et tu, 
Zephyre, suscipe dominam,” saltu se maximo praeci¬ 
pitem dedit. Nec tamen ad illum locum, vel saltem 
mortua, pervenire potuit. Nam per saxa cautium 
membris iactatis ac dissipatis, et, perinde ut mereba¬ 
tur, laceratis visceribus suis, alitibus bestiisque ob¬ 
vium ferens pabulum, interiit. 

Nec vindicta sequentis 114 poena tardavit. Nam 
Psyche errabundo rursus gradu pervenit ad civitatem 
aliam, in qua pari modo soror morabatur alia. Nec se¬ 
cius et ipsa fallacie germanitatis 115 inducta, et in so¬ 
roris sceleratas nuptias aemula festinavit ad scopu¬ 
lum, inque consimile mortis exitium cecidit. 

Interim dum Psyche quaesitioni Cupidinis inten¬ 
ta, populos circuibat, ille vulnere lucernae dolens, in 
ipso thalamo matris iacens ingemebat. Tunc avis per¬ 
alba illa Gavia, 116 quae per super fluctus marinos 
pennis natat, demergit sese propere ad Oceani pro¬ 
fundum gremium. Ibi commodum Venerem lavan- 

114. Secunde sororis. 

115. Dolo sue sororis germane. 

116. Genus avis, non satis notum. 

tem natantemque propter assistens, indicat adultum 
filium eius gravi vulneris dolore moerentem, dubium 
salutis iacere, iamque per cunctorum ora populorum 
rumoribus convitiisque variis omnem Veneris fami* 
liam male audire, 117 quod ille quidem montand diver- 
satione, tu vero marino natatu secesseritis. Ac per 
hoc non Voluptas ulla, non gratia, non Lepos, sed in- 
compta, et agrestia, et horrida cuncta sint: non nu¬ 
ptiae coniugales, non amicitiae sociales, non liberfim 
charitates, sed enormis illuvies, et squalentium foede¬ 
rum insuave fastidium. 

Hic illa verbosa, et satis curiosa avis, in auribus 
Veneris filii lacerans existimationem, ganniebat At 
Venus irata solidum 118 exclamat repente: 

“Ergo iam ille bonus filius meus habet amicam 
aliquam? Prome, age tu quae sola mihi servis aman¬ 
ter, nomen eius quae puerum ingenuum et investem 119 
sollicitavit; sive illa de Nympharum populo, seu de 
Horarum numero, seu de Musarum choro, vel de 
mearum Gratiarum ministerio.” 

Nec loquax illa conticuit avis, sed: 

“Nescio,” inquit, “Domina, puto puellam, si pro¬ 
be memini, Psyches nomine dicitur, efflictim cupere.” 

Tunc indignata Venus, exclamavit: 

117. Atro signari, infamari. 

118. Prorsos, omnino. 

119. Inberbem. sine barba. 

“Vel maxime Psychem ille, me» form» succu¬ 
bam , 190 mei nominis »mulam, vere diligit Nimirum 
illud incrementum 12 'mediatricem me putavit, cuius 
monstratu puellam illam cognosceret.” 

Haec quiritans properiter emergit e mari, suum¬ 
que protinus aureum thalamum petit, et reperto, sic¬ 
ut audierat, »groto puero, iam inde a foribus quam 
maxime boans: 

“Honesta,” inquit, “haec, et natalibus nostris, 
bonaeque tui frugi congruentia? Ut primum quidem 
tu» parentis, imo, Domin», praecepta calcares, nec 
sordidis amoribus inimicam meam pollueres; verum 
etiam hoc »tatis puer, tuis immaturis iungeres am¬ 
plexibus: ut ego nurum 122 scilicet tolerarem inimi¬ 
cam. Sed utique praesumis, nugo 123 et corruptor et 
inamabilis, te solum generosum, nec me iam per aeta¬ 
tem valere. Velim ergo scias, multo te meliorem fili¬ 
um alium habituram; imo, ut contumeliam magis 
sentias, aliquem de meis adoptaturam vernulis , 124 
eique donaturam istas pennas et flammas, et arcum, 
et ipsas sagittas, et omnem meam supellectilem, quam 
tibi non ad hos usus dederam. Nec enim e patris tui 

120. Me» pulchritudinis aemulam, meam rivalem. 

121. Filius, soboles. 

122. Uxor filii. 

123. Nugator, nebulo. 

124. Vernula, -se, prolis e servis domi nata. 

bonis ad instructionem istam quidquam concessum 
est; sed male primi pueritia instructus es, et acutas 
manus habes, et maiores tuos irreverenter pulsasti 
toties, et ipsam matrem tuam, me, inquam, ipsam 
parricida, denudas 125 quotidie, et percussisti saepius, 
et quasi viduam utique contemnis, nec vitricum 115 
tuum, fortissimum illum, maximumque bellatorem, 
metuis. Quidni? quem ad me vexandam saepius tuos 
mores docere suscepisti. Sed faxo m te lusus huius 
pceniteat, et sentias acida et amara ioca ista tua. Sed 
nunc irrisui habita quid agam? quo me conferam? 
quibus modis stellionem 128 istum cohibeam? Petamne 
auxilium ab inimica mea, Sobrietate, quam propter 
huius ipsius luxuriam offendi saepius? aut rusticae 
squalentisque foeminae colloquium adhibendum est? 
Horresco; nec tamen vindictae solarium tantum sper¬ 
nendum est. Illa mihi prorsus adhibenda est, nec ulla 
alia, quae castiget asperrime nugonem istum; phare¬ 
tram expilet, et sagittas dearmet, arcum denodet, tae¬ 
dam deflammet, imo et ipsum corpus eius acrioribus 
remediis coerceat. Tunc iniuriae meae libatum credi- 

125. Tollis, aufers meam auctoritatem. 

126. Secundus maritus prolibus est vitricos. 

127. Faxo t obsoleta forma pro faciam , et fecero, tamen 
saepe adhibetur. 

128. Proprie: lacerta stellata, animalculum in specie cro¬ 
codili, sed innocuum, qualia in hortis visuntur; latiori sensu, ne¬ 
bulo, lurco, ganeo. 

derim, quum eius comas, quas istis manibus meis 
subinde aureo nitore perstrinxi, deraserim, pennas, 
quas meo gremio nectarei fontis infeci, praetotonde- 

_* 9t 

nm. 

Sic effata, et stomachata biles Venereas, foras 
sese proripit infesta. Sed eam protinus Ceres et luno 
comitantur, visamque vultu tumido, quaesivere, cur 
truci supercilio tantam venustatem micantium oculo¬ 
rum coerceret. At illa: 

“Opportune,” inquit, “ardenti prorsus isti meo 
pectori violentiam scilicet perpetraturae venitis. Sed 
totis, oro, vestris viribus Psychem illam fugitivam, 
volaticam, mihi requirite. Nec enim vos utique do¬ 
mus meae famosa fabula, et non dicendi filii mei factum 
latuerint.” 

Tunc illae ignarae quae gesta sunt, palpare Vene¬ 
ris iram saevientem sic adortae: 

“Quid tale, Domina, deliquit tuus filius, ut animo 
pervicaci voluptates eius impugnas; et quam ille di¬ 
ligit, tu quoque perdere gestias? Quod autem damus 
isti crimen, si puellae lepidae libenter arrisit? An igno¬ 
ras eum masculum et iuvenem esse, vel certe iam 
quot sit annorum, oblita es? An quod aetatem portat 
bellule, puer tibi semper videtur? Mater autem tu, et 
praeterea cordata mulier, filii tui lusus semper explo¬ 
rabis curiose, et in eo luxuriem culpabis, et amores 
revinces, et tuas artes, tuasque delitias in formoso 

filio reprehendes? Quis autem Defim, quis hominum 
patietur, passim cupidines populis disseminantem, 
quum tuae domus amores amar& coerceas, et vitiorum 
muliebrium publicam praecludas officinam?” 

Sic illae metu sagittarum, patrocinio gratioso 
Cupidini, quamvis absenti, blandiebantur. Sed Ve¬ 
nus indignata ridicule tractari suas iniurias, prae- 
versis illis, alte rursus concito gradu, pelago viam ca¬ 
pessit. 

Interea Psyche variis iactabatur discursibus, dies 
noctesque mariti vestigationibus inquieta, animo tan¬ 
to cupidior, et, iratum licet, si non uxoris blanditiis 
lenire, certe servilibus precibus propitiare. Et, pro¬ 
specto templo quodam in ardui montis vertice: “Un¬ 
de autem,” inquit, “scio, an istic degat meus domi¬ 
nus?” Et illico dirigit citatum gradum, quem defe¬ 
ctum prorsus assiduis laboribus spes incitabat, et vo¬ 
tum. Iamque graviter emensis celsioribus iugis, pul¬ 
vinaribus sese proximam intulit. Videt spicas fru¬ 
mentarias in acervo, et alias flexibiles in corona; et 
spicas hordei videt. Erant et falces et operae messo¬ 
riae mundus omnis, sed cuncta passim iacentia, et in- 
curii confusa, et, ut solet, aestu laborantium mani¬ 
bus proiecti. Haec singula Psyche curiose dividit, et 
discretim remota rite componit, rata scilicet, nullius 
Dei fana et cerimonias negligere se debere, sed omni¬ 
um benevolam misericordiam corrogare. 

Haec eam sollicite seduloque curantem, Ceres al¬ 
ma deprehendit, et longum exclamat protinus: 

“Ah, Psyche, miseranda! totum per orbem Ve¬ 
nus anxia disquisitione tuum vestigium furens animi 
requirit! teque ad extremum supplicium expetit, et 
totis numinis sui viribus ultionem flagitat. Tu vero 
rerum mearum tutelam nunc geris, et aliud quid¬ 
quam cogitas, nisi de tua salute?” 

Tunc Psyche pedes eius advoluta, et uberi fletu 
rigans Deae vestigia, humumque verrens crinibus 
suis, multiiugis precibus editis, veniam postulabat: 

“Per ego te frugiferam tuam dextram istam de¬ 
precor, per laetificas messium cerimonias, per tacita 
sacra cistarum, et famulorum tuorum draconum pen¬ 
nata curricula, et glebae Siculae sulcamina, et currum 
rapacem, et terram tenacem, et illuminarum 1 *® Pro¬ 
serpinae nuptiarum demeacula , 180 et luminosarum 
filiae inventionum remeacula, et caetera quae silentio 
tegit Eleusinis Atticae sacrarium, miserandae Psyches 


129. Illuminus, -a, -um, non illuminatum, sine lumine, 
quod Proserpina Dea erat Inferorum. 

130. Demeaculum, et remeaculum, a medre, ire, demeo, 
descendo remeo, redeo, ascendo, descendo. Filia, hic loci est 
Proserpina, filia Cereris, cuius inventiones sunt frumenta; hanc 
Pluto in Sicilia flores legentem abripuit, in inferas regiones detu¬ 
lit, et uxorem suam fecit atque Reginam Inferorum. — Eleusin, 
-inia, f., antiquissima urbs in Attica, de ritu et caerimoniis in ho¬ 
norem Cereris longe lateque clara. 

animae, supplicis tuse, subsiste. Inter istam spicarum 
congeriem pitere vel paucos dies delitescam, quoad 
Deae tantae saeviens ira spatio temporis mitigetur, vel 
certe meae vires dititino labore fessae, quietis inter* 
vallo leniantur/’ 

Suscipit Ceres: “Tuis quidem lacrymosis preci¬ 
bus et commoveor, et opitulari cupio; sed cognatae 
meae, cum qua etiam antiquum foedus amicitiae colo, 
bonae praeterea foeminae malam gratiam subire ne¬ 
queo. Decede igitur istis aedibus protinus, et quod a 
me retenta custoditaque non fueris, optimi consule.” 

Contra spem suam repulsa Psyche, et afflicta du¬ 
plici moestitii, iter retrorsum porrigens, inter subsitae 
convallis sublucidum lucum prospicit fanum solerti 
fabrica structum, nec ullam vel dubiam spei melioris 
viam volens omittere, sed adire cuiuscunque Dei ve¬ 
niam, sacratis foribus proximat. Videt dona pretiosa, 
et lacinias auro litteratas, ramis arborum, postibus¬ 
que suffixas, quae cum gratia facti nomen Deae, cui 
fuerunt dicata, testabantur. Tunc genu nixa, et ma¬ 
nibus aram tepentem amplexa, detersis ante lacrymis, 
sic apprecatur: 

“Magni Iovis Germana et Coniuga , 131 sive tu Sa¬ 
mi, quae querulo partu vagituque et alimonii tui 
gloriatur, tenes vetusta delubra, sive celsae Carthagi- 


131. Coniux, uxor, luno; insula Samos. 

nis, quae te virginem vecturfi leonis, coelo commean¬ 
tem percolit, beatas sedes frequentas; sive prope 
Inachi, 18 * qui te iam nuptam Tonantis, et Reginam 
Dearum memorat, inclytis Argivorum praesides moe¬ 
nibus, quam cunctus Oriens Zygiam 188 veneratur, et 
omnis Occidens Lucinam 184 appellat: sis meis extre¬ 
mis casibus luno Sospita , 135 meque in tantis exantla¬ 
tis laboribus defessam, imminentis periculi metu li¬ 
bera, quod sciam, soles praegnantibus periclitantibus 
ultro subvenire.” 

Ad istum modum supplicanti statim sese luno 
cum totius sui Numinis augusta dignitate praesentat, 
et protinus: 

“Quam vellem,” inquit, “Psyche, nutum meum 
precibus tuis accommodare; sed contra voluntatem 
Veneris, nurfis meae, quam filiae semper dilexi loco, 
praestare me pudor non sinit. Tum etiam legibus, 
quae servos alienos profugos invitis dominis vetant 
suscipi, prohibeor.” 

Isto quoque fortunae naufragio Psyche perterri¬ 
ta, nec indipisci 185 iam maritum volatilem quiens, tota 

132. Fluvius in ArgolL 

133. Zygia, cognomen Iunonis, velut Dee coniugii. 

134. bucina, cognomen Iunonis Latinum, eodem sensu, 
revera autem lunam significat. 

135. Sospes , salvus, servatus, incolumis, sospitator, 

sospitatrix, qui, vel que servat, servator, salvator, Graecorum 
Hygieia , luno Servatrix. 

136. Indipiscor, S indeptus sum, adipiscor, obtineo, asse¬ 
quor, potior. 

spe salutis deposita, sic ipsa suas cogitationes consu¬ 
luit : “Iam quae possunt alias meis aerumnis tentari, 
vel adhiberi subsidia, cui nec Dearum quidem, quam¬ 
quam volentium, potuerunt prodesse suffragia? Quo 
rursum itaque, tantis laqueis inclusa, vestigia porri¬ 
gam? quibusque tectis, vel etiam tenebris, abscondi¬ 
ta, magnae Veneris inevitabiles oculos effugiam? Quin 
igitur firmatum tandem sumis animum et cassae 147 
speculae renuntias fortiter, et ultroneam 138 te dominae 
tuae reddis, et vel sera modestid saevientes impetus 
eius mitigas? Qui scias, an etiam, quem diu quaeritas, 
illic, in domo matris reperias?” 

Sic ad dubium obsequium, imo ad certum exiti¬ 
um, praeparata, principium futurae secum meditaba¬ 
tur obsecrationis. 

At Venus, terrenis remediis inquisitionis abnuens, 
coelum petit Iubet construi currum, quem ei Vulca¬ 
nus subtili fabrica studiose poliverat, et ante thalami 
rudimentum nuptiale munus obtulerat limae tenuan¬ 
tis detrimento 188 conspicuum, et ipsius auri damno 
pretiosum. De multis, quae circa cubiculum domi¬ 
nae stabulant, procedunt quatuor candidae columbae, 
et hilaris incessibus picta colla torquentes, iugum 


137. Parvulm spei vane. 

138. Te voluntariam, tua sponte, ultro. 

139. Quod limando de metallo aut ligno deteritur, detri¬ 
mentum est, primus sensus vocabuli 

gemmeum subeunt, suscept&que dominii, laetae sub¬ 
volant Currum Deae prosequentes gannitu constre¬ 
penti lasciviunt passeres et caeterae quae dulce canti¬ 
tant aves, melleis modulis suave resonantes, adven¬ 
tum Deae pronuntiant. Cedunt nubes, et coelum filiae 
panditur, et summus aether cum gaudio suscipit De¬ 
am, nec obvias aquilas, vel accipitres rapaces per¬ 
timescit magnae Veneris canora familia. Tunc se pro¬ 
tinus ad regias Iovis arces dirigit, et petitu superbo 
Mercurii, Dei vocalis 140 operae necessariam usuram 
postulat. Nec renuit Iovis caerulum supercilium. Tunc 
ovans illico, comitata etiam Mercurio, Venus coelo 
demeat, eique sollicite serit verba: 

“Frater arcas , 141 scio nempe sororem Venerem 
sine Mercurii praesentia nihil unquam fecisse; nec te 
praeterit utique quanto iam tempore delitescentem 
ancillam nequiverim reperire. Nil ergo superest, quam 
tuo praeconio praemium investigationis publicitus edi¬ 
cere. Fac ergo mandatum matures meum, et indicia 
quibus possit cognosci, manifeste designes: ne siquis 
occultationis illicitae crimem subierit, ignorantiae se 
possit excusatione defendere.” 

Et simul dicens, libellum ei porrigit, ubi Psyches 


140. Nuntius Deorum, Deus eloquenti». 

141. Arcas, drcadis, quod Mercurius fertur in Cylonne, 
monte Arcadi» natus fuisse. 

nomen continebatur, et caetera. Quo facto, protinus 
domum secessit. 

Nec Mercurius omisit obsequium. Nam per omni* 
um ora populorum passim discurrens, sic mandatae 
praedicationis munus exsequebatur: 

“Siquis a fuga retrahere, vel occultam demon¬ 
strare poterit fugitivam regis filiam, Veneris ancil¬ 
lam, nomine Psychem, conveniat retro metas 142 Myr- 
teas Mercurium praedicatorem, accepturus indidi 143 
nomine ab ipsa Venere septem savia ,' 44 et unum blan- 
dientis appulsu linguae longe mellitum.” 

Ad hunc modum pronuntiante Mercurio, tanti 
praemii cupido certatim omnium mortalium studium 
arrexerat. Quae res nunc vel maxime sustulit Psyches 
contationem. 14S Iamque fores eius dominae proximant 
occurrit una de famulatione Veneris, nomine Consue¬ 
tudo, statimque quantum maxime potuit, exclamavit: 

“Tandem ancilla nequissima, dominam habere te 


142. Meta, eat statio, stationes in Circo, quas athletae prae¬ 
tercurrere, aut ad quas procurrere, aut suffugere debebant. Scribae 
et interpretes nimium quantum vocabula quaedam confundunt. 
Sic Venus etiam cognominabatur Venus Myrtea, myrtus enim ei 
sacra erat; una autem metarum in Circo prope erat ad sacellum 
Veneris Myrteae; ex hoc vocabulo fecerunt murciam (hoc est, 
milrtiam), quod denique detortum est in murcidam, quod se¬ 
gnem, desidem ac pigrum significat. 

143. Praemium proditionis. 

144. Savium, suavium, basium, osculum. 

145. Cunctatio, dubitatio, incertitudo, haesio, mora. 



200 


AMOR ET PSYCHE 


scire coepisti? An pro caetera morum tuorum temeri¬ 
tate, istud quoque te nescire fingis, quantos labores 
circa tuas inquisitiones sustinuerimus? Sed bene, quod 
meas potissimum manus incidisti, et inter orci can¬ 
cros iam ipsos adhaesisti: datura scilicet actutum 
contumaciae tantae poenas.” Et audaciter in capillos 
eius imissa manu trahebat eam, nequaquam reni- 
tentem. 

Quam ubi primum inductam, oblatamque sibi 
conspexit Venus, laetissimum coachinnum extollit, et 
qualem solent furenter irati, caputque quatiens, et 
adscalpens aurem dextram: 

“Tandem,” inquit, “dignata es socrum 146 tuam 
salutare? An potius maritum, qui vulnere tuo pericli¬ 
tatur, intervisere venisti? Sed esto secura: iam enim 
excipiam te ut bonam nurum condecet; et, Ubi,” in¬ 
quit, “Sollicitudo atque Tristities, ancillae meae?” Qui¬ 
bus introvocatis torquendam tradidit eam. 

At i!lae, sequentes herile praeceptum, Psychem, 
misellam, flagellis afflictam, et caeteris tormentis ex¬ 
cruciatam, iterum dominae conspectui reddunt. 

Tunc rursus sublato risu Venus: 

“Et ecce,” inquit, “statu valetudinis nobis com¬ 
movet miserationem; unde me praeclara sobole aviam 
beatam scilicet faciat Felix vero ego, quae in ipso 


146. Socru», -Ha, f, mater mariti. 

aetatis meae flore vocabor avia, et vilis ancillae filius, 
nepos Veneris audiet , 147 quamquam inepta ego fru¬ 
stra filium dicam. Impares enim nuptiae, et praeterea 
in villa, sine testibus, et patre non consentiente factae, 
legitimae non possunt videri, ac per hoc spurius iste 
nascetur, si id nos vel maxime patiamur.’' 

His editis, involat in eam, vestemque plurifariam 
diloricat, capilloque discisso, et capite conquassato, 
graviter affligit, et accepto hordeo et milio, et papa¬ 
vere, et cicere, et lente, et faba, commixtisque acer- 
vatim confusisque in unum grumulum, sic ad illam: 

“Videris,” inquit, “mihi tam deformis ancilla, 
nullo alio, sed tantum sedulo ministerio amatores tuos 
promereri: iam ergo et ipsa frugem tuam periclita¬ 
bor. Discerne seminum istorum passivam congeriem, 
singulisque granis rite dispositis atque seiugatis, an¬ 
te istam vesperam opus expeditum approbato mihi.” 

Sic assignato tantorum seminum cumulo, ipsa 
coenae nuptiali concessit . 148 

Nec Psyche manus admolitur inconditae illi et 
inextricabili moli; sed immanitate praecepti conster¬ 
nata, silens obstupescit. 

Tunc Formicula illa parvula atque ruricola, cer- 
tatim difficultatis tantae, laborisque miserta, contuber¬ 
nalis magni Dei, socrusque saeviti& exsecrata, discur* 

147. Vocabitur. 

148. Ad ccen&m nuptialem discessit. 

rens gnaviter convocat, corrogatque cunctam formi¬ 
carum accolarum classem: “Miseremini terne omni¬ 
parentis agiles alumnae, miseremini, et Amoris uxori, 
puellae lepidae periclitanti prompta velocitate succur¬ 
rite.” 

Ruunt aliae, superque aliae sepedum populorum 
undae, summoque studio singulae granatim totum di¬ 
gerunt acervum, separatimque distributis, distinctis- 
quo generibus, e conspectu perniciter abeunt. 

Sed initio noctis e convivio nuptiali, vino madens 
et fragrans balsama, Venus remeat, totum revincta 
corpus rosis micantibus, visaqua diligentid miri la¬ 
boris: 

“Non tuum,” inquit, “nequissima, nec tuarum 
manuum istud opus, sed illius, cui tuo, imo et ipsius 
malo, placuisti.” Et frusto cibarii panis ei proiecto, 
cubitum facessit. 

Interim Cupido solus interioris domtis unid cubi¬ 
culi custodid clausus, coercebatur acriter; partim ne 
cum sua cupita conveniret. Sic ergo distentis, et sub 
uno tecto separatis amatoribus, taetra nox exantla¬ 
ta . 149 Sed aurord commodum inequitanti, vocatae 
Psychae Venus infit talia: 

“Videsne illud nemus, quod fluvio praeterluenti, 
ripisque longis attenditur, cuius imi gurgites vicinum 


149. Nox exacta est 

fontem respiciunt? oves ibi nitentes, aurique colore 
florentes, incustodito pastu vagantur. Inde de coma 
pretiosi velleris floccum mihi confestim, quoquo mo¬ 
do quaesitum, afferas, censeo.” 

Perrexit Psyche volenter non obsequium quidem 
illa functura, sed requiem malorum praecipitio fluvi¬ 
alis rupis habitura. Sed inde a fluvio Musicae suavis 
nutricula, leni crepitu dulcis aurae divinitus inspira¬ 
ta, sic vaticinatur Arundo viridis: 

“Psyche, tantis aerumnis exercita, neque tua mi¬ 
serrima morte meas sanctas aquas polluas, nec vero 
contra formidabiles oves istius orae feras aditum; 
quod de Solis flagrantia mutuato calore, truci rabie 
solent efferri, comuque acuto, et fronte saxea, et non- 
n unquam venenatis morsibus in exitium saevire mor¬ 
talium. Sed dum meridies Solis sedaverit vaporem, et 
pecua spiritfis fluvialis serenitate conquieverint, po¬ 
teris sub illa procerissima platano, quae mecum simul 
unum fluentum bibit, latenter te abscondere, et quum 
primum mitigata furia laxaverint oves animum, per¬ 
cussis frondibus attigui nemoris, lanosum aurum re- 
peries, quod passim stirpibus connexum obhaerescit” 

Sic Arundo simplex et humana, Psychem aeger¬ 
rimam salutem suam docebat Nec auscultatu poeni¬ 
tendo diligenter instructa illa cessavit sed observatis 
omnibus, furatrina facili, flaventis auri mollitie con¬ 
gestum gremium Veneri reportat Nec tamen apud 

dominam saltem secundi laboris periculum, secundum 
testimonium meruit; sed contortis superciliis subri¬ 
dens amarum, sic inquit: 

“Nec me praeterit huius quoque facti auctor 
adulterinus. Sed iam nunc ego sedulo periclitabor an 
oppido forti animo, singularique prudentia sis praedi¬ 
ta. Videsne insistentem celsissimae illi rupi montis ar¬ 
dui verticem, de quo fontis atri fuscae defluunt undae 
proximaeque conceptaculo vallis inclusae Stygias irri¬ 
gant paludes, et pauca Cocyti fluenta nutriunt? Indi- 
de mihi de summi fontis’ penita scaturigine rorem 
rigentem hauritum 150 ista confestim deferto ur¬ 
nula.” 

Sic aiens, crystallo dedolatum vasculum, insuper 
ei graviora comminata, tradidit. 

At illa studiose gradum celerans, montis extre¬ 
mum petit cumulum, certe vel illic inventura vitae pes¬ 
simae finem. Sed quum primum praedicti iugi conter¬ 
minos locos appulit, videt rei vastae lethalem difficul¬ 
tatem. Namque saxum immani magnitudine procerum» 
et inaccessa salebritate lubricum, mediis faucibus ' 
lapidis fontes horridos evomebat, qui statim proni fo¬ 
raminis lacunis editi, perque proclive delapsi, et an¬ 
gusti canalis exserto contecti tramite, proximam con¬ 
vallem latenter incidebant; dextri laevique coti- 


150. Forma obsoleta pro haustum. 

bus 151 cavatis proserpunt, et longa colla porrecti 112 
saevi dracones, inconnivae 153 vigiliae luminibus addi* 
ctis, et in perpetuam lucem pupillis excubantibus. 

Iamque et ipsae semet movebant vocales aquae 
iam et “Discede!” et “Quid facis, vide!” et “Quid 
agis?” “Cave et Fuge!” et “Peribis,” subinde cla¬ 
mant. Sic impossibilitate ipsa mutata in lapidem Psy¬ 
che, quamvis praesenti corpore, sensibus tamen abe¬ 
rat, et inextricabilis periculi more prorsus obruta, 
lacrymarum etiam extremo solatio carebat. 

Nec Providentiae Bonae graves oculos innocentis 
animae latuit aerumna. Nam supremi Iovis regalis avis 
illa, repente, propansis utrimque pennis, adfuit rapax 
aquila, memorque veteris obsequii, quo ductu Cupi¬ 
dinis Iovi pocillatorem Phrygium sustulerat, oppor¬ 
tunam ferens opem, Deique numen in uxoris labori¬ 
bus percolens, alti culminis Diales vias deserit, ob os 
puellae provolans, incipit: 

“At tu, simplex alioquin, et expers rerum talium, 
sperasne tu sanctissimi, nec minus truculenti fontis, 
vel unam stillam posse furari, vel omnino continge- 


151. Cautibus; duo sunt vocabula, cautes, -is, f., scopuli, 
saxa acuta; et eas, cotis, f., lapsis, praesertim ad acuenda instru¬ 
menta ferrea ad caedendum. 

152. Ita Graeci; nos, Latine, porrigentes . 

153. Inconnivus, -a, -um, a nivens, -tis, quod verbo ca¬ 
ret, sed verbum compositum eat connivso, nicto, claudo et aperio 
oculos; inconnivae vigiliae, nunquam clausi oculi. 

re? Diis etiam, ipsique Iovi formidabiles aquas istas 
Stygias, vel fando comperisti? quodque vos deieratis 
per numina Deorum, Deos per Stygis maiestatem so¬ 
lere? Sed cedo istam urnulam!” 

Et protinus arreptam, completamque festinanter, 
libratisque pennarum nutantium molibus, inter ge¬ 
nas saevientium dentium, et trisulca vibramina dra¬ 
conum, remigium dextra laevaque porrigens, nolentes 
aquas et ut abiret innoxius ' 54 praemonentes, excipit, 
commentus, ob iussum Veneris petere, eique se prae¬ 
ministrare; quare paullo facilior adeundi.fuit copia. 
Sic acceptam cum gaudio plenam urnam Psyche Ve¬ 
neri citata retulit. 

Nec tamen nutum Deae saevientis vel tunc expia¬ 
re potuit; nam sic eam, maiora atque peiora flagitia 
co mminan s, appellat renidens exitiabile : 1S5 

“Iam tu quidem videris maga quaedam mihi, et 
alte prorsus malefica, quae talibus praeceptis meis ob¬ 
temperasti gnaviter. Sed adhuc istud, mea pupula, 
ministrare debebis. Sume istam pyxidem” — et dedit 
protinus — “usque ad Inferos, et ipsius Ord ferales 
penates te dirige. Tunc conferens pyxidem Proser- 

154. Sine lsesione, incolumis, salvos; excipit aquila , re¬ 
spondet, commentus, rationem allegans; masculino genere, quod 
aquila erat nuntius Iovis. 

155. Nomen adiectivum in Accusativo: renidens, subridens 
In Psychem tale quid , quod ei exitio, interitui, perditioni esse 
posset. 

pinse, ‘Petit de te Venus,’ dicito, ‘modicum de tua 
mittas ei formositate, vel ad unam saltem dieculam 
sufficiens; nam quod habuit, dum filium curat aegro¬ 
tum, consumpsit, atque contrivit omne.’ Sed haud im¬ 
maturius redito, quia me necesse est indidem defini¬ 
tam theatrum Deorum frequentare.” 

Tunc Psyche vel maxime sensit ultimas fortunas 
suas; et velamento reiecto, ad promptum exitium 
sese compelli manifeste comperit. Quidni? quae suis 
pedibus ultro ad Tartarum, Manesque, demeare co¬ 
geretur. Nec contata diutius, pergit quampiam turrim 
praealtam, indidem se datura praecipitem; sic enim 
rebatur ad Inferos recte atque pulcherrime se posse 
descendere. Sed turris prorumpit in vocem subitam: 

“Ecquid te,” inquit, “praecipitio misella quaeris 
extinguere? quidque iam novissimo periculo, labori¬ 
que isto temere succumbis? Nam, si spiritus corpore 
tuo semel fuerit seiugatus, ibis quidem, profecto, ad 
imum Tartarum, sed inde nullo pacto redire poteris. 
Mihi ausculta: Lacedaemon, Achaiae nobilis civitas, 
non longe sita est. Huius conterminam, deviis abdi¬ 
tam lods, quaere Taenarum. Inibi spiraculum Ditis, et 
per portas hiantes monstratur iter invium, cuius te 
limite transmeato, simul commiseris, iam canali 15 * di¬ 
recto perges ad ipsam Orci regiam. Sed non hacte- 


156. Subterraneo tubo, via fornicata, fornice, caverna. 

nus vacua debebis per illas tenebras incedere, sed of¬ 
fas polentae mulso concretas ambabus gestare mani- 
bus, et in ipso ore duas ferre stipes, lamque confecta 
bona parte mortiferae viae, continuabis claudum asi¬ 
num lignorum gerulum, cum agasone simili, qui te 
rogabit, decidenti sarcinae fusticulos aliquos porrigas, 
sed tu nulla voce deprompta, tacita praeterito. Nec 
mora; quum ad flumen mortuum venies, cui praefe¬ 
ctus Charon protinus expetens portorium, sic ad ri¬ 
pam ulteriorem sutili cymba deducit commeantes. 
Ergo et inter mortuos avaritia vivit? nec Charon ille, 
Ditis pater, tantus Deus, quidquam gratuito facit? 
et pauper moriens viaticum debet quaerere, et aes si 
forte prae manu non fuerit, nemo eum exspirare pa¬ 
tietur? Huic squalido seni dabis nauli nomine de stipi¬ 
bus, quas feres alteram: sic tamen, ut ipse sua manu 
de tuo sumat ore. Nec secius tibi pigrum fluentum 
transmeanti quidam supernatans senex mortuus, pu¬ 
tres attollens manus orabit, ut eum intra navigium 
trahas; nec tu tamen illicita affectare pietate. 

“Transito 157 fluvio, modicum te progressam tex¬ 
trices orabunt anus, telam struentes, manus paulis¬ 
per accommodes; nec id tamen tibi contingere fas est 
Nam hic omnia tibi, et multa alia, de Veneris insidiis 
orientur, ut vel unam de manibus omittas offulam. 

157. Traiecto, superato; verbum intransivitum siepius pro 
transitivo passive sumit. 

Nec putes futile istud polentarium damnum leve: 
altera enim perditd, lux haec tibi prorsus denegabitur. 
Canis namque pergrandis triiugo , 158 et satis amplo 
capite praeditus, immanis et formidabilis, tonantibus 
oblatrans faucibus, mortuos, quibus iam nihil mali 
potest facere, frustra territando, ante ipsum limen, 
et atra atria Proserpinae semper excubans, servat va¬ 
cuam Ditis domum. Hunc offrenatum unius offulae 
praedd, facile praeteribis, ad ipsamque protinus Pro¬ 
serpinam introibis, quae te comiter excipiet, ac beni¬ 
gne, ut et molliter assidere, et prandium opipare sua¬ 
deat sumere. Sed tu et humi reside, et panem sordi¬ 
dum petitum esto ; 159 deinde nuntiato quid advene¬ 
ris, susceptoque quod offeretur, rursus remeans, ca¬ 
nis saevitiem offula reliqui redime; ac deinde avaro 
nautae data, quam reservaveras stipe, transitoque eius 
fluvio, recalcans priora vestigia, ad istum coelestium 
siderum redies 160 chorum. Sed inter omnia hinc ob¬ 
servandum praecipue tibi censeo, ne velis aperire vel 
inspicere illam, quam feres, pyxidem, vel omnino for¬ 
mositatis divinae abditum cures thesaurum.” 

Sic turris illa propitia vaticinationis munus ex¬ 
plicuit. 

158. Triiugus, •a, -um, tria raga, triplum, triceps, trium 
capitum. 

159. Altera forma pro edito , ede, comede. 

160. Redibis, inflectit ut audies , attamen eo, ire facit 

ibis . 

Nec morata Psyche, pergit Taenarum, sumptis- • 
que rite stipibus illis, et offulis, inferum decurrit 
meatum; transitoque per silentium asinario debili, et 
amnica 181 stipe vectori data, neglecto supernatantis 
mortui desiderio, et spretis textricum subdolis preci¬ 
bus, et offulae cibo sopita camis horrendi rabie, domum 
Proserpinae penetrat. Nec offerentis hospitae sedile 
delicatum, vel cibum beatum amplexa, sed ante pe¬ 
des eius residens humilis, et cibario pane contentat, 
Venereaun protulit legationem. Statimque secreto re¬ 
pletam conclusamque pyxidem suscipit, et offulae se¬ 
quentis fraude caninis latratibus obseratis, et residua 
navitae reddita stipe, longe vegetior ab Inferis recur¬ 
rit. Et repetita atque adorata camdida ista luce, quam¬ 
quam festinans obsequium terminare, mente capitur 
temeraria curiositate. 

“Et, ecce,” inquit, “inepta ego divinae formosita¬ 
tis gerula, quae nec tamtillum quidem indidem mihi 
delibo, vel sic illi amatori meo formoso placitura.” Et 
cum dicto reserat pyxidem. Nec quidquam ibi rerum, 
nec formositas ulla, sed infernus somnus, ac vere 
Stygius, qui statim cooperculo revelato invadit eaun 
crassa soporis nebula, cunctisque eius membris per¬ 
funditur, et in ipso vestigio, ipsaque semitae colla- 


161. Ad amnem, — Cocytum, — debitum naulum, porto¬ 
rium. 

psam possidet, et iacebat immobilis, et nihil aliud 
quam dormiens cadaver. 

Sed Cupido, iam cicatrice solida, revalescens, nec 
diutinam suae Psyches absentiam tolerans, per arctis¬ 
simam cubiculi, quo cohibebatur, delapsus fenestram, 
refectisque pennis aliquanta quiete, longe velocius 
provolans, Psychem accurrit suam, detersoque somno 
curiose, et rursum in pristinam pyxidis sedem recon¬ 
dito, Psychem innoxio punctulo suae sagittae suscitat. 

“Et, ecce,” inquit, “rursum perieras misella si¬ 
mili curiositate. Sed interim quidem tu provintiam, 
quae tibi matris meae praecepto mandata est, exseque¬ 
re gnaviter, caetera egomet videro.” 

His dictis amator levis in pennas se dedit, Psyche 
vero confestim Veneri munus reportat Proserpinae. 

Interea Cupido amore nimio peresus, et aegra fa¬ 
cie matris suae repentinam sobrietatem pertimescens, 
ad armile 1 ®* redit, alisque pernicibus 1 ®* coeli penetrato 
vertice, magno Iovi supplicat, suamque causam pro¬ 
bat Tunc Iupiter, prehensa Cupidinis buccula, manu¬ 
que ad os suum relata consaviat 1 ® 4 atque sic ad illum: 


162. “Ad armillum redire,” = ad suos mores reverti, quod 
auctor noster mutat in “ad armile reditad armamentarium — 
tuum — redit, h. e., ubi arma sua servat; se armat. 

163. Facilibus, celeribus, dextris, gnaviter, dextre, scite 

agere. 

164. Nempe buccA, ore, facie Cupidinis; consaviat, =~ de¬ 
osculatur. 

“Licet tu,” inquit, “Domine Fili, nunquam mihi 
concessu Deflm decretum servaris 165 honorem, sed 
istud pectus meum, quo leges elementorum et vices 
siderum disponuntur, convulneraris assiduis ictibus, 
crebrisque terrenae dementiae foedaveris casibus, con- 
traque leges, et ipsam Iuliam , 166 disciplinamque publi¬ 
cam excessibus existimationem famamque meam lae¬ 
seris; in serpentes, in ignes, in feras in aves et gre¬ 
galia pecua serenos vultus meos sordide reformando; 
attamen modestiae meae memor, quodque inter istas 
meas manus creveris, cuncta perficiam, dum tamen 
scias aemulos tuos cavere; ac, siqua nunc in terris 
puella praepollet pulchritudine, praesentis beneficii vi¬ 
cem per eam mihi repensare te debere.” 

Sic fatus, iubet Mercurium Deos omnes ad con¬ 
cionem convocare protinus, ac, siqui coetu coelestium 
defuisset, in poenam decem millium nummorum con¬ 
ventum iri pronuntiare. Quo metu statim completo 
coelesti theatro, pro sede sublimi sedens procerus 
Iupiter, sic enuntiat: 

“Dii conscripti, adolescentem istum, quod mani¬ 
bus istis alumnatus sit, profecto scitis omnes; cuius 
primae iuventutis caloratos impetus fraeno quodam 
coercendos existimavi. Sat est quotidianis eum fabu- 

165. Servaveris; abbreviatio crebra. 

166. Lex Iulia de civitate Foederatis atque Latinis donanda 
agit (Cic. in Balb. 8). 

lis, ob excessus cunctasque corruptelas infamatum; 
tollenda est omnis occasio, et luxuria puerilis nupti¬ 
alibus pedicis 1 ® 7 alliganda. Puellam elegit, eam sibi 
iugavit: teneat, possideat, amplexus Psychem sem- 
per suis amoribus perfluatur.” Et ad Venerem col- 
lata facie, “Ne tu,” inquit, “Filia, quidquam contri¬ 
stare : nec prosapia tanta tua, statuique de matri¬ 
monio mortali metuas. Iam faxo 1 ® 8 nuptias non impa¬ 
res, sed legitimas, et Iure Civili congruas.” 

Et illico per Mercurium arripi Psychem, et in 
coelum perduci iubet. Porrecto ambrosia poculo, “Su¬ 
me,” inquit, “Psyche, immortalis esto: nec unquam 
digredietur a tuo nexu Cupido, sed ista vobis erunt 
perpetua nuptia.” 

Nec mora; quum coena nuptialis affluens exhi¬ 
betur. Accumbebat summum torum maritus, Psychem 
gremio suo complexus, sic et cum sua Iunone Iupi- 
ter, ac deinde, per ordinem toti Dii. Tunc poculum 
nectaris, Iovi quidem suus pocillator ille rusticus 
puer , 169 cateris vero Liber . 170 Vulcanus ccenam co¬ 
quebat ; Hora rosis et cateris floribus purpurabant 
omnia; Gratia spargebant balsama; Musae voce ca¬ 
nora personabant. Apollo cantavit ad citharam; Ve- 

167. Pldica , vinculum pedum. 

168. Fecero, faciam. 

169. Ganymedes, Phrygius. 

170. Libor Pater, Bacchus. 

nus suavi Musicae suppari gressu formosa saltavit; 
secena ibi sic concinnata, ut Musae quidem chorum 
canerent, tibias inflaret Satyrus, et Paniscus 171 ad 
fistulam diceret 

Sic, ecce, Psyche convenit in manum Cupidinis, 
et nascitur illis maturo partu filia, quam Voluptatem 
nominamus. 

171. Pan, iuvenis Pan. 


FINIS . 

